
ELŐSZÓ. 

Az obstrnkcziő letörésére indult és vívott parlamenti harcz- 
ban szinte kötelesség visszatekinteni a kiinduló ponttői az utolsó 
mozzanatig a háborúság minden fázisára. Szolgálatot vélünk tenni 
nemcsak a politikai világnak, hanem az egész magyar közvéle- 
ménynek, mikor időrendi sorban egybegyűjtve közreadjuk Tisza István 
gróf miniszterelnök összes nyilatkozatait és beszédeit, a melyek az 
obstrukcziőről és annak leküzdéséről szólnak, az ugrai levéltől a 
parlamenti ülésszak berekesztéséig. Epilógus gyanánt még a főváros 
népgyűlésen elhangzott beszéddel tesszük teljessé a gyűjteményt. 

Egy jelentős esemény eddigi históriáját világítják meg ezek a 
beszédek és egyszersmind magyarázatát adják a küzdelem czéljai- 
nak, törekvéseinek, intencziőinak. 

Budapest^ Í90í. november havában. 

A kiadó. 



Az ugrai levél. 

(Ez év október hetedikén, a parlamenti szünet végén Tisza István gróf miniszter- 
elnöknek egg nytlt levele jelent meg a lapokban, a melget ugrai választóihoz 

intézett. A levél ez :) 

Geszt, 1904 október 4. 

Az ugrai kerület választó-polgáraihoz I 

Tisztelt barátaim! 

Az országgyűlés szünidejének vége felé járunk. Megkezdődnek ismét 
a képviselőház tanácskozásai: nagy munka, nehéz feladatok előtt állanak 
az ország bizalmának letéteményesei. — Vájjon pihent erővel, alkotásra, 
ez ország javát munkáló eredményes tevékenységre elhatározott lélekkel 
kezdik-e meg az uj ülésszakot? Vájjon egy jobb, eredményesebb, sike- 
resebb időszak előfeltételeit érlelték-e meg bennük a multak tanulságai? 
Vájjon felhasználtuk-e jól mindnyájan az immár végéhez közeledő pihenést; 
felhasználtuk-e magunkba-szállásra, elmélkedésre és arra, hogy a jövő 
javára váló tanulságokat vonjunk le a multak küzdelmeiből? Mert sok 
és üdvös tanulság kínálkozik számunkra, ha elfogulatlan lélekkel vizsgáljuk 
a közelmúlt eseményeit. 

Gondoljunk csak vissza, milyen állapotban voltak alig egy évvel 
ezelőtt összes közállapotaink! Azok a sötét gondolatok, a melyeknek 
önökhöz intézett leveleimben ismételten adtam volt kifejezést, nem ott 
éltek, sajogtak-e minden komolyan gondolkozó hazafi aggódó lelkében? 
A mondva csinált szenvedélyek, a fékevesztett képzelődés szeszélyes szelei 
vakmerő játékot űzve ragadták magukkal a magyar nemzet tört kor- 
mányu hajóját, sziklák közt tajtékzó örvények felé, mind tovább és tovább. 
Felbomlott minden rend. Le volt járatva emberek és intézmények minden 
tekintélye. Szentségtörő kezekkel tépáztuk e nemzet legdrágább köz- 
kincsét, fenmaradásunk egyedüli biztositékát, alkotmányunk zárkövét: 
a magyar képviselőház méltóságát és becsületét s a tékozló fiu elvakult 
vakmerőségével dobtuk koczkára apáink szent örökségét: a nemzet és 
korona közötti kölcsönös bizalomtól áthatott azt a kiegyezést, a mit őseink 
vére, őseink kitartása és őseink bölcsesége szerzett meg számunkra. 



Mi lett volna ebből a nemzetből, ha olyan uralkodó nem őrködik 
sorsa felett, a kinek egész lelke: esze és szive egyaránt a magyar nem- 
zettel és azzal a kiegyezéssel van összeforrva, melyet ő alkotott meg a 
nemzet legjöbbjaitól környezve, — a ki egész bölcseségét, egész erejét és 
egész hatalmát arra használta fel, hogy utat nyisson a kibontakozásra 
és azon vezesse a nemzetet? 

És ez utat meg is találta, midőn saját önkéntes elhatározásából 
olyan reformokat ajánlott fel a nemzetnek, a melyek a nemzet régi jogosult 
vágyának és törekvésének diadalát jelentik, midőn biztosítják a magyar 
nemzet érvényesülését a közös hadsereg intézményeiben a nélkül, hogy 
csorbát ejtenének annak egységes vezérletén, vezényletén és belszervezetén, 
ugy a hogy azt apáink bölcsesége törvénybe iktatta, — jól tudván, hogy 
mindnyájunk biztonságát, tehát a magyar nemzetét is, olyan hadsereg 
szolgálja legczélszerübbenja mely a védelem czéljaira katonai szempontból 
egységes szervezettel és vezérlettel bir. E nagy horderejű reformok 
felajánlása mellett óvó, intő szavát intézte a nemzethez, kérve-kérve azt, 
hogy tartózkodjék oly viták felelevenítésétől, melyek újból felidézhetnék 
a régi, gyászos idők ellentéteit. 

Ólomsulylyal nehezedtek az ellentétek a magyar nemzet sorsára 
nemzedékeken keresztül. A magyar királyt idegen tanácsosok vették 
körüL Nem ismerhette és nem érthette meg nemzetét. Elhomályosították 
azt a nagy igazságot előtte, hogy Szent István koronája a Habsburg-ház 
legrégibb, legdrágább, legbecsesebb ékessége, s hogy világtörténelmi ren- 
deltetésének és nagyhatalmi állásának nélkülözhetetlen előfeltételét és 
legbiztosabb zálogát a magyar nemzet ereje, nagysága és odaadó hű 
ragaszkodása képezi. Súlyos átokként nehezedett királyra és nemzetre 
egyaránt az uralkodóház irányadó tanácsadóinak azon meg-megujuló törek- 
vése, hogy a magyar alkotmánynak, s a magyar nemzet nemzeti egyéni- 
ségének romjain építsék fel a Habsburg-ház egységes hatalmának épü- 
letét. A nemzet, királyaihoz és törvényeihez egyenlő hűséggel ragaszko- 
dva, védte egyik kezével őseitől öröklött, szabadságát, mig másik karjá- 
val külellenség ellen kellett védekeznie. Es e kettős küzdelemben emész- 
tette fel egész erejét. 

Ezen nehéz időkbe esik az állandó hadsereg megalkotása is, a mely 
lassanként ölti fel egységes szervezetét. A nemzet soha nem tagadja meg 
azon áldozatokat, melyeket a hadseregnek kellő számban és harczképes- 
ségben való fentartása igényel, de két vágyát igyekszik a hadsereg kebe- 
lében megvalósítani. Az egyik az, hogy a magyar csapatokat magyar 
tisztek vezessék ; a másik, hogy a magyar csapatok vezényletében a magyar 
nyelv érvényesüljön. Az elsőt királyával egyetértésben törvénybe iktatják 
az ország rendéi, a második ellenben következetes visszautasításra talál. 
Az országgyűlések ismételt kísérletezés után mindannyiszor felfüggesztik 



a magyar nyelv iránt felytatott kfiizdelmét. Végre a 48— 49-iki nagy 
események s az ezeket követett gyászos korszak hősies szívóssággal kiállott 
szenvedései után az igazi kiegyezés hajnala dereng a nemzetre. Király 
és nemzet megkeresik és megértik egymást. Fátyolt borítanak a mul- 
tak minden keserű emlékére. Kiirtják $z ellentét és bizalmatlanság minden 
fullánkját Teljesül a nemzet minden vágya: nemcsak visszanyeri önren- 
delkezési jogát saját belügyeiben, de mint Ausztriával mindenben egyen- 
jogú tényező, döntő befolyást nyert a külügyek és hadügyek vezetésére is. 
Teljes lesz az összhang az uralkodóház hatalmi törekvései és a magyar 
nemzet politikai czéljai között s ezzel biztosittatnak a magyar nemzet 
nagyságát és N függetlenségét szolgáló nemzeti politika sikerének előfeltételei. 

E nagy, ez áldásos, e korszakot alkotó fordulatért csak egy árt 
kellett a nemzetnek fizetnie. Belenyugodott, elismerte azt, hogy a had- 
sereg egységes vezetése, vezérlete és belszervezete az alkotmányos feje- 
delmi jogok közé tartozik. Királyára bizta a hadsereg szolgálati és vezény- 
leti nyelvének megállapítását is s a magyar szolgálati és vezénynyelv 
megvalósítására irányzott vágyainak teljesedését azon időre halasztotta 
el, a midőn a fejedelem szabad elhatározásából önként fogja elrendelni 
azt. Jogot nem áldozott fel a nemzet a kiegyezés ezen része által, mert 
hiszen a hadsereg [nyelvének megállapítása fejedelmeink jogát képezte a 
múltban is, s ha törekedtek is apáink a magyar vezénynyelv behozata- 
lára, a fennálló állapotot törvénytelennek nem tartották, azt sérelmi 
pont gyanánt nem kezelték soha. Azon joga pedig, hogy törvényalkotás 
utján, királyával egyetértve, megváltoztassa a mai helyzetet, megvan a 
nemzetnek ma is. Ez elhatározásra apáinkat csak azon helyes belátás 
vezette, hogy akkor, midőn a nemzet minden jogának szabad haszná- 
latába lép, midőn megszerezheti a nemzet és király közötti teljes harmónia 
századokon át nélkülözött összes áldásait: akkor a nemzet érdeke nem 
azt követeli, hogy mindezt a kincset, mindezt az áldást, a nemzeti erő- 
gyűjtés és fejlődés összes előnyeit odadobva kizárólag a magyar vezény- 
nyelvért folytassuk tovább a nemzet egész erejét felemésztő küzdelmet ; 
de ellenkezőleg, akkor szolgálják a magyar nemzet ügyét igazán, ha 
ezt az egy kérdést becsületesen, hátsó gondolat nélkül leveszik a napi- 
rendről s a nemzet anyagi, szellemi és qrkölcsi erejének gyarapítására 
összpontosítják egész képességüket. 

Ezt vallotta, ezt cselekedte a magyar nemzet többsége 37 eszten- 
dővel ezelőtt és minden, mi azóta történt, minden tanulság, mit az 
eseményekből levonhatunk, az elhatározás hazafiúi bölcseségét bizonyítja. 
Mennyit nőtt, mennyit fejlődött az ország anyagi és erkölcsi súlyban 
azóta! Volt-e Mátyás király napjai óta csak egy pillanat is, midőn a 
magyar nemzet annyi joggal, annyi szabadsággál rendelkezett és akarata 
annyi sulylyal esett volna a világesemények mérlegének serpenyőjébe? 

Es éppen most, a közelmúlt bonyodalmainak e pillanatában, midőn 
a között kellett a nemzetnek választania, hogy királyával teljes egyet- 
értésben megoldhassa a katonai tisztképzés és a hadsereggel kapcso- 
latos más fontos kérdéseket, megoldhassa a magyar álláspont teljes érvé- 
nyesülésével, vagy pedig a magyar, kommandó jelszaváért beláthatatlan 
és kilátástalan végzetes küzdelembe sodortassa magát : vájjon nem paran- 
csoló kötelesség gyanánt háramlott-e a feladat mindnyájunkra, hogy semmi 
egyébbel nem törődve, erőnk végső megfeszítésével igyekezzünk reábirni e 
mentőfonal megragadására a nemzetet. 

Várakozásom ellenére akként alakultak a körülmények, hogy ezen 
politikának felelősség melletti képviseletével én bízattam meg felséges 
urunk által. Habozás és ingadozás nélkül vállalkoztam a megbízatásra. 
Tettem ezt abban a tudatban, hogy e válságos pillanatban hitvány gyá- 
vaság volna kitérni a kötelesség teljesítése elől és tettem abban a remény- 
ben, hogy a magyar nemzet hagyományos politikai érettsége és hazafiúi 
áldozatkészsége megérlelendik ezen politika diadalát. 

Es ebben a reményben nem is csalódtam. Az ország túlnyomó nagy 
többsége megnyugvással fogadta az uj kormány által hozott megoldást 
A parlamenti anarchia fegyvereivel vívott harcz továbbfolytatásának vég- 
zetes következményeit belátták az ellenzék komolyabb és hazafiasabb elemei 
is és mondhatni, pártkülönbség nélkül, általánossá vált a vágy az ország- 
ban, hogy az alkotmányos élet kiáradt hullámai medrükbe visszatérjenek. 

Es mégis milyen sokáig tartott még az anarchia! Mennyi küz- 
delembe került, mennyi kárt okozott az országnak és mennyi szenvedést 
sok ezer családnak, mig végre a szabadelvüpártnak a harcz keményebb 
rendszabályaira is kész férfias elhatározása megtörte annak a kis csoport- 
nak konok ellenállását is, mely a nemzeti akarat érvényesülésének ellene 
szegült. A harcz megszűnt A képviselőház gyors egymásutánban intézte 
el azon felhalmozódott teendőket, melyek elvégeztével a rendes alkotmá- 
nyos állapot helyreállott De a hosszú törvénynélküli állapot nyoma ott 
maradt a lelkekben és megmételyező, elvadító, felforgató hatását éreztette 
minden irányban. Az a gonosz példa, mit egyesek parlamenti szereplése 
és e szereplés látszólagos sikerei nyújtottak, nem maradhatott hatás 
nélkül. Az állam méltósága, a törvények iránti tisztelet, a hatóság tekin- 
télye alapjában megrendült. A társadalom különböző osztályai, rétegei ós 
csoportjai féket nem ismerő hévvel tolták vágyaikat, érdekeiket előtérbe és 
nem riadtak vissza kötelességeik teljesítésének megtagadásától és az 
állam gépezetének megakasztásától sem, hogy azokat érvényesíthessék. 
Hosszú, szívós, lankadást és meghátrálást nem ismerő kormányzati tevé- 
kenységre volt és van szükség, hogy kiirtsuk közéletünkből a parlamenti 
anarchiának e vészthozó gyümölcseit és teljes eredményt, valódi sikert e 
téren' csak ugy remélhetünk, ha a törvénytisztelet, önmegbecsülés és szén- 

vedélyeit fékezni tudó kötelességteljesítés terén maga a parlament megy 
jő példával előre. A nemzeti becsület, a nemzet fennállásának és jövő bol- 
dogulásának mindenekfelett álló szempontja parancsolólag követeli ezt 

Nemzeti létünk a parlamenti kormányzattal van egybeforrva. E nem- 
zet életerét vágja keresztül és létét teszi koczkára, ki a parlamentet 
gyengíti, teszi lehetetlenné vagy azon tiszteleten ejt csorbát, melyet a 
magyar parlamentnek az egész magyar nemzet és e nemzet jó barátai és 
ellenségei előtt ki kell érdemelnie. Hasonlítsa bárki össze, hogyan emel- 
kedett e nemzet erőben, súlyban, tekintélyben, mig parlamenti életét az 
ország legkiválóbb férfiainak mérkőzése töltötte be s mig méltósággal 
és eredményes tevékenységgel képviselte az a nemzeti akaratot? Hova 
sülyedt mindez az obsrukczió, a tehetetlenség és az anarchisztikus törek- 
vések túlsúlyra vergődésének szomorú hónapjai alatt és mennyire másutt 
állunk ország-világ szine előtt ismét ma, a rendezett viszonyok helyre- 
állítása után. 

Nem dicsekvésből mondom, — hiszen az érdem nem lehet egye- 
seké — de mindaz, mit a jelen kormány rövid fennállása alatt végez- 
hetett, alkothatott és előkészíthetett, vájjon nem ujabb meggyőző bizonyi- 
téka-e annak az egész lelkemet átható nagy igazságnak, hogy sikeres 
nemzeti politikát csakis királyunkkal egyetértve, az 1867-iki kiegyezéshez 
ragaszkodva s az országgyűlés rendjét s abban a többség uralmát fen- 
tartva és megszilárdítva követhetünk? 

Soha a körülmények oly kedvezők nem voltak a nemzetre nézve, 
mint éppen napjainkban. Külellenségtől nem háborgatva, teljes egyet- 
értésben királyunkkal, fordíthatjuk egész erőnket a nemzeti politika épitő 
munkájára. Katonai és egyéb téren nagy reformok várnak megoldásra. 
Egész gazdasági életünket mélyen átható kérdéseket kell elintéznünk, a 
melyek hibás megoldása egy emberöltőre megboszulhatja magát. Mind- 
ezen nagy kérdéseket illetőleg kezünkben vannak a sikernek összes előfel- 
tételei. Megvalósíthatjuk a nemzet minden törekvését, megóvhatjuk minden 
jogos érdekét, felhasználhatjuk erőnknek gyarapítására a mai áldott kor- 
szakot, hogy aztán nyugodt öntudattal nézhessünk a jövő bárminő 
veszélyeinek szemébe; csak magunk ne legyünk hűtlenek önmagunkhoz, 
magunk ne romboljuk szét, magunk ne járassuk le a magyar alkot- 
mány szabad intézményeit. 

Igaz, az alkotmányos rend ez idő szerint helyreállott. De a közel- 
múlt minden tanulsága arról győz meg : minő ingatag alapon áll .egész 
parlamenti életünk. Damokles kardja függ a nemzet feje fölött. Ötlet- 
szerűen összeverődő bármely kicsiny csoport megállíthatja a képviselőház 
egész gépezetét, gáncsot vethet a magyar nemzetnek előretörekvő útjába, 
ránk zúdíthatja a közelmúlt összes veszélyeit és megaláztatásait. Semmit 
el nem írtüak, mig e szégyenteljes állapotot nem orvosoltuk. Bűnös 

könnyelműség és kötelességeinkről való gyáva megfeledkezés volna, ha fel 
nem használnék a helyreállott rend első nyugodt időszakát arra, hogy 
megszerezzük a magyar alkotmányos élet állandó biztosítékait. A szólás- 
szabadságot, a parlamenti viták utjáni küzdelmet parancsoló végszükség 
nélkül nem szabad korlátoznunk. De a magyar parlament nem lehet 
játékszer jelentéktelen töredékek kezében, a magyar nemzet sorsát nem 
szolgáltatjuk ki ezek szeszélyeinek. 

Nem pártkérdés ez. Nagyon szomorú volna, ha pártkérdést csinál- 
nának belőle. A magyar parlament méltósága, becsülete, munkaképessége 
egyenlően drága kincse kell, hogy legyen mindnyájunknak. A nemzeti akarat 
érvényesülésének biztositása kell, hogy egyaránt szivén feküdjék minden 
valóban alkotmányosan gondolkodó magyar embernek és e nagy föladat 
megoldásában a valódi hazafiságtól vezetett és felelősségérzettel biró 
komolyabb elemeknek pártkülönbség nélkül kezet kell fogniok. 

Nem kicsinylem e feladat nehézségeit. Meglehet, hogy az önfen- 
tartási ösztön egész szilajságával fogják utunkat állani azok az elemek, 
melyek csak a botrányok és a parlamenti anarchia napjaiban remélhetik 
érvényesülésüket s a kiket saját jelentéktelen voltuk leszállít az őket 
megillető színvonalra, a mint a képviselőház azzá válik ismét, a mi volt 
a múltban s a minek lennie és maradnia kell a jövőben: az elvek és 
érvek csataterévé, melyen tudás és szellemi képesség fegyvereinek kell 
megküzdeniök. De hiszen éppen ezen elemek garázdálkodása sülyesztette 
le a képviselőház szinvonalat, az diszkreditálja, az járatja le a magyar 
alkotmányos életet, az vitt az örvény szélére bennünket. E jelenségekkel 
szemben kell a parlament méltóságát és rendjét megvédenünk, ha a 
nemzet jövőjét biztosabb alapokra kívánjuk fektetni. Csak igy állíthatjuk 
meg a züllés, a korhadás folyamatát. 

Es ebben a küzdelemben bizonyára a parlamenti rend és méltóság 
védelmezői mögött lesz a nemzet túlnyomó nagy többsége. 

A magyar nemzet szereti és megbecsüli szabad intézményeit. Meg 
tudta azokat védeni bármilyen hatalmas ellenségekkel szemben; meg fogja 
védeni azon elvakult fiaival szemben is, kik botor kézzel kívánják azokat 
sárba rántani s ha majdan ítéletet kell a nemzetnek felettünk mondania, 
ez ítélet csak kárhoztató lehet azokra, kik a konszolidáczió, az alkot- 
mány biztositása e nagy müvének útjába állanak. 

Tisza István. 

Beszédek a revízióról. 

I. 

(A szünet után tartott első ülésen Kossuth Ferencz kérdést intézett a miniszler- 

elnökhöz r minő tervei vannak a házszabály revízió dolgában. Erre mondotta 

válaszul a miniszterelnök a következő beszédet, november tizedikén.) 

Gr. Tisza István miniszterelnök : T. képviselőház ! Kötelességem- 
nek éreztem a mai ülésen a kormány nevében tájékcfttatni a t. házat 
arról, hogy a kormány minő javaslatoknak tárgyalását tartja most idő- 
szerűnek és minő munkaterv megállapítása iránt intéz kérést a t. házhoz. 

Fel is szólaltam volna mindjárt a mélyen t. elnök ur javaslata után, 
ha nem értesültem volna róla, hogy t. barátom Kossuth Ferencz már 
szólásra jelentkezett, a minélfogva czélszerübbnek és talán ildomosabbnak 
láttam megvárni, hogy ő a szólás jogával éljen. Gondoltam ugyanis, — 
hiszen a lapokban is van már ennek nyoma — hogy t. barátom felszóla- 
lásának fő czélját az fogja képezni, hogy tájékozást keressen és kívánjon 
a házszabáryreform tekintetében elfoglalt álláspontom felől. 

Ezt a tájékozást t barátomnak most, a nélkül,, hogy bárminő polé- 
miába bocsátkoznám, egész készséggel adom meg. Es azt hiszem, ujat 
ebben a tekintetben mondani nem igen fogok, mSrt hiszen a házszabály- 
reform szempontjából elfoglalt álláspontom ismeretes. Ismeretes nem- 
csak az az álláspont, a melyet elfoglalni hajlandó voltam és — ne 
adja az Isten, hogy ismétlődjenek ugyanazon viszonyok — esetleg haj- 
landó volnék a jövőben is elfoglalni extrém, élére állított küzdelem 
viszonyai között mint ideiglenes rendszabályt ; de ismeretes azon állás- 
pontom is, a melyet a házszabályoknak normális viszonyokra alkalmazott 
szerves reformját illetőleg elfoglalok. 

Olay Lajos: Akkor mire való volt a béke? Csak komédia volt 
a "békekötés? (Zaj.) 

B. Kaas Ivor : Igaz ! (Egy hang balf elől : Minek ettük meg a békát ? !) 

Gr. Tisza István miniszterelnök: T. képviselőház! Engedjenek 
meg nékem, de a ki a parlamentnek feladatát, misszióját, funkcziőit 
igazán komolyan és helyesen itéli meg, az nem ma és nem tegnap, nem 
is a közelmúlt nagy küzdelmei alatt, de évek során át kellett, hogy arra 
a meggyőződésre jusson, hogy a magyar képviselőház szabályai sok tekin- 
tetben kiegészitésre, reformra, tökéletesítésre szorulnak. (Igaz! Ugy van! 
jobbfelől.) Nem momentán taktikai szükség, nem egyik-másik pártnak, 
még kevésbbó a kormánynak érdeke, de elsőrendű nemzeti közérdek az, 
(Helyeslés jobbfelől. Zaj a szélsőbaloldalon. Egy hang a szélsőbaloldalon: 

Bécs parancsolja!) hogy a magyar parlament házszabályai akként módo- 
síttassanak, hogy azok a ház méltóságának, tisztességének és a tanács- 
kozások rendjének is biztosítására szolgáljanak. (Helyeslés jobbról és a 
középen.) 

Ebben a tekintetben nem kívánnék most elébe vágni a kifejlendő 
eseményeknek, még kevésbbé kivánnék ezen a téren egy teljesen időelőtti 
vitatkozást előidézni ; de mégis szükségesnek tartom a felmerült különböző 
nézetekkel és aggályokkal szemben három irányban pozitív tekintetben és 
egy irányban negatív tekintetben jelezni egyéni nézetemet. (Halljuk! 
Halljuk!) 

Negativ tekintetben jelzem annyiban, hogy abban a szerves ház- 
szabály-reformban a törvényjavaslatok érdemleges tárgyalására vonatko- 
zólag a vita korlátozását, vagyis a klotürt nem tartom szükségesnek. 
Pozitív irányban pedig jelzem álláspontomat abban, hogy szükségesnek 
tartom, hogy kiegészítsük a házszabályoknak azon számos, de még 
mindig hézagos dispoziczióit, melyek az úgynevezett technikai obstrukczió 
ellen irányulnak, (Helyeslés jobbfelőL) továbbá, hogy megfelelőleg kiegé- 
szítsük a tanácskozás rendjének és méltóságának megóvására szolgáló 
intézkedéseket. 

Eitner Zsigmond : Sohasem lett megsértve a ház méltósága ! (Zaj.) 

Tárady Károly: Meg volt sértve azzal a rossz osztrák politikával, 
a mit önök csinálnak! .(Zaj jobbfelől. Halljuk! Halljuk!) 

Gr. Tisza István miniszterelnök: És végül szükségesnek tartom 
azt, hogy a költségvetés és a már egyszer megállapított ujonczlétszámnak 
megfelelő ujonczok megajánlására vonatkozó törvényjavaslatok letárgyalása 
bizonyos, nem túlrövid, de záros határidőhöz köttessék. (Helyeslés jobb- 
felől. Zaj a bal- és a szélsőbaloldalon.) 

Polónyi Géza: Hát ez nem klotür? Ez rosszabb a klotürnél? 
(Ugy van! a szélsőbaloldalon. Felkiáltások: Kardorf! Lóláb!) 

Gr. Tisza István miniszterelnök: Nagyon természetes, hogy ez 
klotür; de épen jeleztem, hogy kivételt kell nézetem szerint tenni a 
ház azon működésénél, a mely — hogy ugy fejezzem ki magamat — az 
állami életnek mindennapi kenyerét képezi, a mely nem szerves refor- 
mokra, nem újításokra, nem bárminő kezdeményezésekre, hanem egy- 
szerűen az állam normális háztartásának továbbvitelére vonatkozik. (Helyes- 
lés jobbfelől.) , 

Ezekben jeleztem, t. ház, egyéni nézeteimet. Azt tartom azonban, 
hogy ennek a kérdésnek normális viszonyok közt . . . (Zaj a baloldalon. 
Halljuk! Halljuk! jobbfelől. Elnök csenget.) T. barátomat arra kérném, 
hogy vagy kissé hangosabban, vagy kissé csendesebben beszéljen, mert 
nem elég hangosan beszél, hogy megértsem, de mégis elég hangosan, 

hogy ne folytathassam beszédemet. (Derültség jobbfelől. Zaj a balolda- 
lon. Halljuk! Halljuk! a jobboldalon. Elnök csenget.) 

B. Kaas Ivor: Nem oda szóltam! 

Rákosi Tiktor: Majd későbben jön a hangos beszéd! 

Gr. Tisza István miniszterelnök: Ennek a kérdésnek egyedül 
helyes megoldási módját abban látom, ha a ház egy bizottságot küld ki, 
azzal az utasítással, hogy a házszabályok módosítására vonatkozó javas- 
latot kidolgozza és a ház elé terjeszsze. (Helyeslés a jobboldalon.) Én 
tehát a legközelebbi napok egyikén leszek bátor (Halljuk! Halljuk!) egy 
ilyen természetű indítványt beirni az inditványkönyvbe és a házszabá- 
lyokban előirt módon a t. ház elé terjeszteni, a melynek eredményeként 
azután, ha indítványom elfogadtatnék, a bizottság fogja kellő nyugalom- 
mal, kellő körültekintéssel, az érveknek és ellenérveknek — remélem — 
szubjektív és barátságos mérlegelésével, a maga javaslatát előterjesz- 
teni. (Élénk helyeslés a jobboldalon. Zaj a bal- és a szélsőbaloldalon.) 

Még egy témát emiitett Kossuth Ferencz t. képviselőtársam, a 
melyre egész röviden nyilatkoznom kell: ez a választási törvény reform- 
jának kérdése. (Halljuk! Halljuk!) 

T. ház! Sajnálatomra az a statisztikai anyag, a melynek össze- 
gyűjtése és feldolgozása feltétlenül szükséges arra, hogy ebben a kérdés- 
ben a kellő alapossággal, a kellő komolysággal és körültekintéssel jár- 
junk el, oly rengeteg nagy, hogy a statisztikai hivatal igazán megfeszített, 
sokszor éjjeli munka mellett is még most sem készült el egészen azzal 
az anyaggal és ismételt kéréseim és sürgetéseim daczára — a mit nem 
szemrehányáskép mondok, mert mondom, azok az urak megfeszített munkát 
végeznek — ennek az anyagnak még csak egy csekély része áll rendel- 
kezésre s azt hiszem, el fog telni egynéhány hét, mire az egész anyag 
felett rendelkezhetünk. (Felkiáltások a szélsőbaloldalon: Hét vagy év?) 
Néhány hét. Már most, nem fogom az időt kímélni arra, hogy ezzel a 
kérdéssel foglalkozzam és igyekezm fogok azt mentül előbb kiérlelni 
annyira, hogy az az ankét, mely egyszer már összehivatott, folytat- 
hassa tanácskozásait. (Helyeslés jobbfelől.) De méltóztassanak nekem meg- 
engedne nem birnék kellő felelősségérzettel, ha egy ilyen kérdést oda- 
terelnék és odadobnék egy nem felelős ankét tanácskozásai elé, mielőtt 
annyira dominálnám a materiálét, hogy a. magam álláspontjával, azzal, 
a mit nézetem szerint a nemzeti politika nagy érdekei megbírnak vagy 
meg nem bírnak, tisztában legyek. (Helyeslés a jobboldalon. Mozgás 
balfelől.) A mint ez megtörtént, igenis felvesszük a tárgyalások fonalát. 
Emlékszem nagyon jól rá, hogy kilátásba helyeztem, hogy remélhetőleg 
a jövő általános választásokig meg lesz ez a törvény alkotható. 

Lukáts Gyula: Máskép volt az mondva! (Zaj a szélsőbaloldalon.) 

Gr. Tisza István miniszterelnök: Épen így volt mondva. Én 

azt a remén) r emet fejeztem ki, hogy az általános választások már a szerint 
fognak kereszt ü hitethetni. (Zaj a bal- és a szólsőbaloldalon. Halljuk! 
Halljuk! jobbfelől.) Ismétlem, mindent, a mi emberileg lehető, el fogok 
ebben az irányban követni, s azt hiszem, hogy a választási listák össze- 
állítására vonatkozó terminusoknak esetleges kitolásával, a minek semmi 
akadályát nem látom, ez a kérdés mégis megoldható lesz. 

Olay Lajos: Régen uj választás lesz már akkor! 

Gr. Tisza István miniszterelnök: Az a képviselő uraktól függi 

Ugrón Gábor: Mit fenyeget! Nem félünk! Elbizakodottság! (Zaj 
balról és a szélsőbaloldalon.) 

Kubik Béla: Ki lesz a szószegő? 

Eitner Zsigmond: Elbizakodottság! (Folytonos nagy zaj a bal- 
és a szélsőbaloldalon. Halljuk! Halljuk! a jobboldalon.) 

Gr. Tisza István miniszterelnök: Az mindenesetre csodálatos, 
hogy az uj választások kérdésétől mindig azok az urak félnek annyira, a 
kik hangsúlyozzák, hogy az egész nemzet az ő hátuk mögött áll. (Nagy 
zaj a bal- és a szélsőbaloldalon.) 

Ugrón Gábor: Nem felesről van szó, de fenyegetni nem lehet vele 
senkit! Senki sem fél! (Folytonos zaj. Elnök csenget.) 

Rákosi Yiktor: A bárók nincsenek a hátunk mögött. (Zaj.) 

Gr. Tisza István miniszterelnök: Különben biztosithatom a 
képviselő urakat, (Zaj. Elnök csenget.) hogy én a választásokat Magyar- 
országon olyan komoly dolognak tartom, éíi annyira tisztában vagyok 
azzal, hogy az izgalomnak milyen nagy mérvét viszi az bele a nem- 
zetbe, hogy számos téren mennyire elvadítja, elfajitja a viszonyokat .és 
mennyi kárt okoz, hogy én választásért Magyarországon a felelősséget 
csak akkor vállalhatom el, ha a választásokra valóban feltétlen, elkerül- 
hetetlen szükség van. Hogy ez ne legyen, az csakugyan a képviselő 
uraktól függ. (Zaj a bal- és a szélsőbaloldalon.) 

Molnár János : Tessék feloszlatni ! (Zaj és felkiáltások a szólső- 
baloldalon: Oszlassa fel ma! Elnök csenget.) 

Gr, Tisza István miniszterelnök: Ezek után áttérek felszólalá- 
som tulajdonképeni tárgyára, t. i., hogy a legközelebbi teendőlqre nézve 
tájékoztassam a t. házat. (Halljuk! Halljuk!) 

En azt gondolom — a mint az elnök ur is igen helyesen jelezte 
— a legsürgősebb tárgy, a melylyel a háznak foglalkoznia kellene, az 
Olaszországgal megkötött ideiglenes szerződés ... 

Ugrón Gábor: Az nem lehet. A törvény tiltja! 

Kubik Séla : Kinek a felhatalmazásával kötötték meg? Tessék a tör- 
vényt megnézni! (Zaj a szélsőbaloldalon. Elnök csenget.) 

Gr. Tisza István miniszterelnök: . . . a melynek életbelépte októ- 
ber 15-ére van tervezve. En azt hiszem, hogy különösen a ház azon t. 

tagjai, kiknek a szerződésre vonatkozó aggályaik vannak, kell, hogy sür- 
gősnek tekintsék azt, hogy a ház ebben a kérdésben megnyilatkozhassak, 
mert hiszen e szerződés életbeléptetését most igen könnyű megakadá 
lyozni, megakadályozni a háznak bármely formában hozott olyan hatá- 
rozata által, a mely a szerződés tartamának, vagy a kormány eljárásá- 
nak rosszalását foglalja magában. A mennyiben ez megtörténnék, annak 
természetszerű konzekvencziája volna a kormány lemondása és ennek 
az egész akcziőnak függőben maradása. (Zaj és felkiáltások a bal- és a 
Bzélsőbaloldalon : Hát nem elég, ha a törvény tiltja?) A mennyiben a 
háznak ilyen határozata létre nem jön, nagyon természetesen, (Egy hang a 
szélsőbaloldalon : Van törvény ! Nem kell rá határozat !) nagyon termé- 
szetesen a törvény végre fog hajtatni, az annak végrehajtásával kapcso- 
latos utasítások és intézkedések közvetlenül 15-ike előtt ki fog bocsáttatni 

A költségvetést, remélem, mentül előbb be fogja terjeszthetni t. bará- 
tom, a pénzügyminiszter ur. Természetesen ennek tárgyalása is sürgős 
volna; miután azonban annak bizottsági letárgyalása a dolog termé- 
szeténél fogva hosszabb időt vesz igénybe, azon időt, a mig a pénzügyi 
bizottság a költségvetés tárgyalásával foglalkozik, felhasználhatná a hás 
egy pár üdvös és régi idő óta elintézésre váró javaslat letárgyalására. 
A kisebbet nem akarom ezúttal említeni, de gondolom, az olasz kereske- 
delmi szerződés után mindjárt a polgári perrendtartásra kerül a sor, 
(Helyeslés.) melynek megalkotásával a ház csakugyan üdvös, jelentékeny 
reformot létesítene. E mellett, t. ház, reménylem, hogy igen rövid idő 
alatt benyújthatja t. barátom, a kultuszminiszter ur a népoktatási javas- 
latot is (Altalános helyeslés.) s én azt hiszem, hogy a mennyiben erre 
még a költségvetés tárgyalása előtt idő volna, ezen javaslat letárgya- 
lásával is hasznos és fontos lépést tennénk előre. (Altalános helyeslés.) 

Hogy ezen tárgyalások közben hol és mikor kerülhet sor a ház- 
szabály-javaslat felvételére és tárgyalására, erről most természetesen nem 
nyilatkozhatom ; ez függ attól, hogy a kiküldendő bizottság hogy halad 
munkálatával és hogy általában, tekintve a munkálat előkészültének 
időpontját és az összes körülményeket, ennek napirendre tűzése mikor 
lesz czélszerübben eszközölhető. (Egy hang a szélsőbaloldalon: Soha!) 

T. képviselőház! Ezek a javaslatok, a melyeknek tárgyalására kérni 
fogjuk annak idején a t. házat, a holnapi napirendet illetőleg pedig a* 
elnök ur javaslatához hozzájárulok. 



16 



n. 

(Polónyi Géza bejelentette, hogy a bizottságba se megy bele a függetlenségi párt, 

a mig a választási reform megvalósítva nincsen. Erre válasz a következő beszéd, 

ugyancsak az október tizediki ülésből. ) 

Gr. Tisza István miniszterelnök : T. képviselőház ! Én nem fogok 
polemizálni,, a t. képviselő ur beszéde első részének nagy részét úgyis agyon- 
ütötte az utolsóval, a hol követeli a választásokat, mig a legelsőben hosszan 
magyarázta, hogy nekem esküszegés nélkül nem lehet a felo'szlatást aján- 
lani a Felségnek. 

Förster Ottó: Mi azért kivánjuk a választást, mert tudjuk, hogy 
akkor nem lesz. (Derültség balfelől.) 

Gr. Tisza István miniszterelnök: Hiszen ebben van valami; én 
azt hiszem, hogy a t. képviselő ur is igy gondolkozik, de épen ez jellemzi 
azután előadásának egész komolyságát és nivóját. (Ugy van ! jobbfelől.) 

Én mindössze is csak két rövid helyreigazításra szorítkozom. (Halljuk ! 
Halljuk!) Az egyik ugrai levelemnek a nyelv megállapítására vonatkozó 
részét illeti. Mit mondtam én? Azt, hogy ő Felségére bizta a magyar 
nemzet a hadsereg nyelvének a megállapítását. (Ellenmondás a szélsőbal- 
oldalon.) 

Polónyi Géza: Tessék megmutatni a törvényt. 

Gr. Tisza István [miniszterelnök: Tegyük ezt most félre, akár 
igen, akár nem. Hogy ő Felségére bizta a magyar nemzet, ez expressis 
verbis azt teszi, hogy ennek a jognak forrása is a nemzet. Ugyanebben 
a levélben benne van az is, hogy uj törvény által ez az állapot bármikor 
megváltoztatható. Ezt elcsűrni és elcsavarni nem lehet. (Nagy zaj a 
szélsőbalfelől.) Igenis állítottam azt, hogy mig uj törvény létre nem jön, 
mig a mai törvényes állapot áll fenn, addig a mai törvények alapján 
(Nagy zaj és felkiáltások a szélsőbaloldalon: Melyik törvény alapján?) a 
mai jogállapot alapján másként a magyar vezényszó, mint ő Felségének 
spontán elhatározásával be nem hozható., (Ugy van ! jobbfelől.) 

Másik megjegyzésem a következő. En nagyon pedáns vagyok abban, 
hogy kijelentéseimnek ura legyek. Elhozattam a választási jogra vonat- 
kozólag novemberben tett nyilatkozatomat s itt mindjárt hozzáteszem, hogy 
abból saját magamnak egy szerintem nem lényeges tévedésére rájöttem, 
a mit szintén helyesbíteni fogok. (Halljuk! Halljuk!) Egyszerűen felol- 
vasom a törvényjavaslat benyújtásának időpontjára vonatkozólag akkor 
tett kijelentésemet, a melyhez természetesen ma is teljes mértékben ragasz- 
kodom. Ez a kijelentés igy szól (olvassa): »A törvényjavaslatot olyan 
időben szándékozunk a házban előterjeszteni, hogy azon három évi idő 
alatt, a mely ezen országgyűlés életéből még hátra van, letárgyalható 

legyen ugy, hogy a mennyiben közbejövő körülmények a háznak időelőtti 
feloszlatását nem tennék szükségessé, már a legközelebbi választás az uj 
törvény alapján hajtassék végre. « Ehhez tartom magamat és ez, azt 
hiszem, teljesen megdönti mindazt, a mik a választásokra vonatkozólag 
most elmondattak. (Elénk helyeslés jobbfelől.) 



ni 

(A Terézvárosi Kaszinó Deák-lakomáján a miniszterelnök a következő felköszöntőt 

mondotta :j 

Tisztelt uraim ! (Halljuk ! Halljuk !) Ha jól tudom, éppen ennek a tár- 
saskörnek kebelében, mindenesetre a főváros polgárságának kebelében 
támadt fel tavaly az eszme és terjedt el azután az egész országban, hogy 
megüljük Deák Ferencz születésének százéves évfordulóját. (Ugy van ! Ugy 
van !) Megültük azt, t. uraim és sajátságos játéka a sorsnak, vagy mond- 
juk inkább, sajátságos és mélységes ujjmutatása volt a gondviselésnek, 
hogy Deák Ferencz születésének ezen százados emlékünnepe oly viszo- 
nyok között érte a magyar nemzetet, a midőn koczkán forgott minden, 
de minden, (Ugy van ! Ugy van !) a mit Deák Ferencz s az ő nagy mun- 
katársai alapítottak. (Ugy van!) Nemcsak a 67-es kiegyezés, t. uraim, az 
egész magyar alkotmány abban a demokratikus modern szervezetében, a 
magyar nemzetnek nemzeti exisztencziája, nemzeti becsülete, nehéz küz- 
delmekkel kivivott politikai súlya és hatalma koczkán forgott, szóval^ 
minden, de minden, a mi azon nagy férfiaknak, a kik között talán a leg- 
kiválóbb Deák Ferencz volt, küzdelmeinek, szenvedésének, törekvésének 
méltó czélja volt és a mi méltó czél marad mindörökre arra, hogy érte 
lelkesüljön, érte dolgozzék s ha kell, érte szenvedjen mindenki, ki érdemes 
akar lenni a magyar névre. (Elénk tetszés és taps.) 

Helyes volt és illő volt, hogy ezek között a szomorú viszonyok között 
visszatekintsünk Deák Ferencz felé. Hiszen ugy állott és ugy világított ő 
és ugy világit ma is a napi események zűrzavara felett, mint a hogy vilá- 
git a hullámok közt kiemelkedő szikla ormára épitett világítótorony. (Ugy 
yan! Elénk tetszés.) És az ő élete, az ő egyénisége, az ő alkotása üdvös 
tanúságoknak kiapadhatlan forrása marad késő nemzedékekre nézve. 

Nézzük meg, t. uraim, minő volt az ország sorsa az ő politikájá- 
nak, az ő eszméinek diadala előtt és minő volt azután ; nézzük meg, hogyan 
fejlődött, hogyan gyarapodott, hogyan erősbödött ez a nemzet, hogyan 
közeledett nagy czélja felé, a nemzeti politika nagy ideálja felé, oly roha- 
mos lépésekkel évtizedek alatt, a minő utat azelőtt évszázadok alatt nem 
tehetett meg. (Ugy van ! Ugy van !) Nézzünk végig, t. uraim, hiszen 

ma már elég messze vagyunk, hogy bizonyos madártávlatból nézhessük 
az eseményeket ; nézzünk végig az ország fejlődésén a 67-et követő évtize- 
deken keresztül! Közbejövő visszaesések, zavaró körülmények, homályo- 
sabb inczidensek daczára, az emberi élettel együtt járó botlások és hibák 
daczára az előre törekvő nemzeti politikának sikeres periódusa az (XJgy 
van ! ügy van !), a mely az 1896-iki millenáris ünnepélyekben érte meg 
apotheozisát. (Úgy van! Ugy van!) Állítsuk szembe egymással az ország 
képét 1866-ban és 1896-ban, lehet-e egykönnyen egy nemzet életéből 30 
esztendőt kiszakítani, mely az erősbödésnek, a gyarapodásnak, az anyagi, 
szellemi és erkölcsi tőke szaporodásának ilyen virágzó korszakát képezné? 
(Igaz! Ugy van! Nagy tetszés.) 

De, t. uraim, sajátságos és elszomorító jelenség az, hogy ez a 
fejlődés, ugy látszik, körülbelül a millennáris ünnepekkel érte el tető- 
pontját. A mi azután következett, az a bomlásnak, a stagnácziőnak, 
ha nem a hanyatlásnak, a züllésnek, az enervácziónak a korszaka volt 
(Ugy van !) Es beigazolódik ismét az, a mi ezredéves átok gyanánt ült e 
nemzeten, hogy a magyar nemzetnek nagy és hasznos tulajdonságait 
nagy veszedelmek tudják csak előtérbe hozni, hogy a magyar nemzet sza- 
badságáért szenvedni, vérezni, azt hősi csatákban kivívni képes volt 
mindig, de azzal a békének hosszabb, nyugalma korszakában üdvösen 
élni, azt erejének gyarapítására, összhangző, hazafiúi, produktív munkára 
tartósan felhasználni képes nem volt soha. Látjuk fokozatosan súlyosbodni 
ezeket a jelenségeket, a melyek végre a tavalyi esztendőben olyan krízis 
szélére vitték a nemzetet, a hol, bármit mondjanak is ma azok, a kiknek 
jól esik könnyen felejteni, vagy a kiknek talán érdekükben van az, hogy 
a nemzet könnyen felejtsen, de bizony, gondoljunk csak vissza a tavalyi 
esztendőre, minő sötét gondok, az aggodalomnak, a kishitüségnek, a szé- 
gyennek minő érzetével nézhette az ország közállapotait mindenki, a ki a 
magyar nemzetet igazán nagynak, igazán egységesnek, igazán akcziókó- 
pesnek kívánta látni. (Hosszantartó éljenzés és taps.) 

Ezek az idők, t. uraim, nem multak még el felettünk. Ne becsüljük 
túl azt a haladást, a mely tavalylyal szemben talán mutatkozik. Meg- 
engedem, sok tekintetben láthatók a javulásnak, a haladásnak, az erő- 
gyűjtésnek és a nemzeti erő újbóli egészséges érvényesülésének előjelei, 
de azért a czéltől még messze vagyunk, és azt a czélt elérni, azt a czélt 
a nemzet számára biztosítani nem fogjuk mindaddig, a míg ki nem 
irtjuk közéletünkből azokat a visszás jelenségeket, a melyek a nemzeti 
közélet ezen elfajulásának eredendő bűnét képezik. (Hosszantartó, lelkes 
éljenzés és taps.) r 

T. uraim ! Én nem akarom önöket politikai disszertácziókkal untatni, 
de a ki a mélyére néz az eseményeknek, a ki igyekszik elfogulatlanul fon- 
tolóra venni és figyelmére méltatni mindazokat, a mik az utolsó egy-két 

évtizedben történtek ebben az országban, az nem zárkózhatik el azon 
meggyőződés elől, azon tanulság elől, hogy az egész bomlási és elfajulás! 
proczesszusnak alapokát, kindulási pontját az a körülmény képezi, hogy 
parlamentarizmusunk súlyosan beteg, első sorban azért, mert annak mai 
szervezete nem a mai időkre és nem a mai idők embereire volt szabva. 
(ügy van!) Azt a szervezetet olyan ideálizmus, olyan optimizmus lengte 
át, a mely megvolt azon kor gyermekeiben, a kik együtt éltek, együtt 
küzdöttek, együtt véreztek, hogy megszerezzék a nemzet számára a par- 
lamentarizmus áldásait, de a mely ideálizmus, a mely optimizmus végzetes 
krízisek elé viszi az országot, a mint kaput nyit olyan elemek számára, 
a kik azután mindazt a lehetőséget, a melyet a parlamentbe bejutó egyének 
kötelességérzetébe vetett túlzott hitből kifolyólag megadtunk a Ház min- 
den tagjának, magának az intézménynek megrontására, magának a nemzeti 
akaratnak meghiúsítására, magának a magyar nemzet politikai életének 
megzsibbasztására és lekötésére használják fel. (Hosszantartó, lelkes éljenzés 
és taps.) 

Sehol a világon nincsen többé olyan házszabály, mint a mienk. 
(Igaz! Ugy van!) Sehol a világon nem volt fentartható az a helyzet, 
hogy bármiként, bárminő czélra, bárminő elemekből összeverődött húsz 
ember teljes tehetetlenségre, teljes anarchiára kárhoztassa a nemzeti 
képviseletet. (Elénk helyeslés.) És nem hiszem, t uraim, hogy legyen 
Magyarországon gondolkozó, komoly ember, a ki be ne lássa azt, hogy 
nemzeti létünk kérdése az, hogy megteremtsük parlamentünk szerveze- 
tében azokat a változtatásokat, a melyek az egész parlamentarizmusun- 
kat átlengő szabad felfogás s a szólásszabadság minden sérelme nélkül 
megteremtsék a rendnek, megteremtsék a sikeres működésnek, megteremt- 
sék a magyar nemzet akarata érvényesülésének az útját, (Ugy van S ha 
volna bárki még, a kinek csak legkevésbé is aggálya volna ebben a tekin- 
tetben, száz példát hozhatnék fel. (Halljuk!) Engedjék meg nekem, hogy 
egyetlenegyre hivatkozzam. Élénken él még emlékezetünkben a közel- 
múltban lefolyt vasúti sztrájknak az eseménye. T. uraim, én ott éltem 
végig ezeket a napokat a parlamenti porondon s konstatálhatom önök 
előtt, hogy a magyar ellenzék túlnyomó nagy részében is élt az a becsü- 
letes vágy és törekvés, ebben a nehéz pillanatban nem okozni az állam- 
nak nehézségeket, segitségére lenni a kormánynak abban, hogy a rendet 
helyreállítsa s fentartani magának a kritikát jobb időre. (Ugy van!) Es 
mégis, mi történt ? Telt egyik ülés a másik után s a ház túlnyomó nagy 
többségének, pártkülönbség nélkül vett túlnyomó nagy többségének józa- 
nabb belátása s hazafiasabb akarata daczára ház tanácskozásainak egész 
idejét az a négy-öt ember foglalta le, a ki, nem akarom keresni, miért, 
de a ki egész politikai működését, politikai szerepét arra használta fel, 
hogy a képviselőházból lázítsa tovább a magyar állam alkalmazottjait 

a* 

(Élénk tetszés és taps), hojry a képviselőházból lázítsa tovább a magyar 
államnak kötelességeiről megfeledkezett tisztviselői karát. (Ugy van!) 

Hát, t. uraim, nincs parlament, a hol ez lehetséges volna és nincs 
nemzet, a mely ezt, ha élni akar, egy perczig is eltűrhesse. (Ugy van!) 
És higyjék meg nekem, az, a ki ennek a helyzetnek akar véget vetni, 
(Halljuk! Halljuk!) az szolgálatában áll és szolgálatában dolgozik a 
népfelség nagy elvének, (Ugy van!) a felelősség nagy elvének, mert hiu 
frázissá lesz a miniszteri felelősség, a mint a többség, a melyre a minisz- 
térium támaszkodhatik, nem ura többé elhatározásának, (Ugy van!) a 
mint rajta kivül álló faktornak felelősség nélküli elhatározásai birnak döntő 
sulylyal az ország sorsának intézésére. (Ugy van!) De szolgálatában áll 
magának a jól felfogott ellenzéki politikának is. Mert engedjenek meg 
nekem : hát egy magyar ellenzéknek abban a tevékenységben rejlik szerepe 
és hivatása, a, melyet a technikai obstrukczió különböző névtelen félistenei 
használnak. (Elénk tetszés.) Hát nem akkor válik a magyar ellenzék sze- 
repe is igazán azzá, a minek lennie kell, hogy nagy eszmékért szent 
küzdelmet folytatva, igyekezzék megérlelni azon nagy eszmék diadalát, 
hogyha elseperjük az útból azokat az utunkba toluló akadályokat, a 
melyek a magyar parlamentnek nagy, elvi "viták kifejlesztésére veszik el 
az alkalmát? 

De ínenjünk tovább. Vájjon közállapotainknak, parlamenti helyze- 
tünknek ez az elfajulása nem mételyezi-e meg egész nemzetünket, (Ugy 
van !) nem képezi-e a nyegleségnek, az üres handabandának, (Ugy van !) a 
komoly munka helyetti szájhősködéfcnek, (Ugy van !) a lényeg feláldozásá- 
nak olyan nagy iskoláját, a mely valóban járványsz^rüen terjed el társa- 
dalmi életünkön végig? (Ugy van! Ugy van!) Es vájjon, t. uraim, és 
talán ez a képnek legsötétebb oldala, vájjon ez a -mai generáczió hova- 
tovább tétlenül tűri azt, hogy a magyar nemzet közéletének élén olyanok 
és olyan cselekményekkel szerepeljenek, mint a hogy ez most történik; 
vájjon nem mérgezzük-e meg lelkét, eszét és szivét annak a fiatal nemze- 
déknek, (Ugy van! Ugy van!) a melyik most meríti az életből benyomá- 
sait, olyan benyomásokat, a melyek döntőek lesznek rá nézve egész életére ? 
(Igaz ! Ugy van ! Tetszés.) Minden nemzedék felelős nemcsak azért, a mit 
tesz, vagy a mit elmulaszt az ország érdekében tenni, de felelős azért 
a tanításért is, felelős azokért a benyomásokért is, melyeket annak a 
nemzedéknek lelkébe présel bele, a mely ő utána van hivatva az ország 
érdekeit képviselni, (Ugy van ! Ugy van !) és, Isten és Uram, ha ma magán- 
és közéletünkben sok sötét gondolatot ébreszt bennünk az, sok panasz 
hangzik el ajkainkról, hogy frivol, sivár, felületes gondolat- és érzelem- 
világban nő fel a mai fiatalság, hát nem mi vagyunk-e a hibások azért, 
(Ugy van ! Ugy van !) nem mi adjuk-e a rossz példát, nem mi viszszük-e 
az ország sorsát tovább, hogy az elijesztő példa gyanánt hasson az ifjú 

nemzedéknek komolyabb, jobb részére, a kissé felületesebben gondolkodó 
részt pedig egy teljesen sivár, egy teljesen üres, egy teljesen a látszatra 
dolgozó irányzatba vigye bele? (Ügy vani Ugy van!) 

És jaj ennek az országnak, ha az a fiatal ember, a ki a gyermek- 
korból most lép ki, a gyermekszobát most hagyja el, hogy készítse 
magát az életre; jaj annak az államnak és annak a nemzetnek, ha az 
nem nemes lelkesedést merit mindabból, a mit lát maga körül, a 
magyar alkotmányos élet iránt, s a magyar nemzet ezredéves intézmé- 
nyei iránt. Mert nemcsak a szabadság, nemcsak az alkotmányosság, 
egész nemzeti életünk sirja van megásva, a mint a magyar nemzet 
ifjúsága, a mint a magyar nemzet szine-java veszti el igaz érdeklődé- 
sét, igaz ragaszkodását a magyar alkotmány szabad intézményei iránt, 
a mint ez intézmények elvesztik ezt a nimbuszt az ifjúság lelkében, 
a mely tiszteletet, ragaszkodást, tekintélyt van hivatva felébreszteni* 
(Ugy van!) Hát t. uraim, ma a helyzet képe az, hogy annak az üdvös, 
hazafias munkának, a melyre nézetem szerint égetően szükség van, telje- 
sítésére, legalább ma még, ugy látszik, ismét kizárólag a szabadelvüpárt 
vállalkozott. (Ugy van!) En nem hiszem, hogy az ellenzék komolyabb, 
bölcsebb, több belátással és több felelősségérzettel biró elemei ne érezuék 
azt lelkük mélyében, hogy egészen hibás térre tolattak; de maga az 
a tény, hogy őket mély sajnálatomra abban a táborban kell látnom, a 
mely a legmerevebben szegzi ellenállását a mai tarthatatlan helyzet bár- 
minő módosítása elé, abban magában egyik szomorú jelét látom annak a 
ténynek, hogy éppen közintézményeink mai állapota mennyire lenyűgöző, 
mennyire a kevésbé megfontolt elemek terrorizmusa alá helyezi az ellen- 
zéknek megfontoltabb, bölcs, több kötelességérzettel biró elemeit. (Ugy van !) 

S hogy mennyire nagy érdeke a magyar nemzetnek ez alól a nagy 
lidércznyomás alól szabadítani fel őket, hát t. uraim, én nagyon termé- 
szetesnek találom, hogy azok az urak, azok a tényezők, a kikre nézve 
exisztenczia kérdése a mai állapotoknak fentartása, (Tetszés és derültség.) 
természetesen politikai értelemben, a kiknek politikai érvényesülése egy 
elvi harczok körül kifejlődő, magas nivóju parlamentarizmusban egyálta- 
lában nem tartozik a lehetőségek közé, hogy ezek minden követ meg- 
mozgatnak, hogy akadályt gördítsenek az akczió útja elé. És természetes- 
nek találom, hogy miután igaz érvekkel nem remélhetik meggyőzhetni 
a nemzetet eljárásuk helytelen «s veszélyes voltáról, öiár most, már az 
ügy első stádiumában megindítják az egész akczió ellen a ferdítésnek, a 
rágalmazásnak, az elcsavarásnak egész rendszerét. (Ugy van!) Hát t. uraim, 
nem . minden csendes irónia nélkül olvasom napról-napra a lapokban, 
hogy konfiskálni akarom a nemzet ujoncz- és költségmegajánlási jogát. 
(Halljuk ! Halljuk !) Mellesleg jegyzem meg, hogy a mi e két dologból az 
egyiket illet, t. i. az ujonczmegajánlásra vonatkozó vita korlátozását, ha 

ez az, a miben a fóveszedelmet, látják, én azt hiszem, itt nagyon könnyen 
meg fogjuk egymást érteni, (Elénk éljenzés.) mert én a magam részéről 
ennek a pontnak fentartását, a mi egyéni nézetemet illeti, teljesen jogo- 
sultnak és helyesnek tartanám, de olyan szükségesnek nem tartom, hogy 
azt a megnyugvás előidézése czéljából konczesszióképen fel ne ajánlhatnám. 
(Hosszantartó lelkes éljenzés.) 

De hát mondom, tekintsünk el ettől a kérdéstől és nézzük csak 
azt, hogy vájjon ki akarja a nemzetet az ujonczmegajánlási és költség- 
vetési jogtól megfosztani: az-e, a ki biztositani kivánja a nemzeti 
akarat érvényesülését, vagy pedig az, a ki — én nem tudom minő — 
lehet függetlenségi párti, lehet nemzetiségi, lehet reakczionárius, lehet 
bárminő húsz képviselőnek akar alkalmat adni arra, hogy megakadá- 
lyozzák a nemzetet abban, hogy sarkalatos jogával éljen és legjobb 
* belátása szerint elfogadja vagy elvesse a törvényjavaslatot. Mert a 
költségek megszavazásának joga nem abban áll, hogy lehetetlenné tegyük 
a nemzeti akarat megnyilvánulását, hanem abban, hogy a nemzet a 
maga legjobb belátása szerint elfogadhassa, megszavazhassa vagy meg- 
tagadhassa azokat. (Elénk tetszés.) 

Ha ezzel szemben halljuk azt az aggályt, hogy hiszen ebben az 
országban hazaáruló, megvásárolt, Bécset szolgáló többségek tudja az 
isten mit csinálhatnak a nemzet érdekével, — hát kérem, én nem megyek 
bele ezen túlzásokba, de a magyar nemzet specziális viszonyai közt és a 
magyar nemzet specziális vérmérséklete mellett azt tartom én is, hogy, 
ha végszükség nem kényszerit rá, a mi nem tőlünk függ, lehetőleg kerül- 
nünk kell a házszabályok minden olyan megalkotását, a mely momentán 
összeverődött többségek számára hosszabb, kitartó, nehezebb, keményebb 
küzdelmek nélkül is lehetővé teszi, hogy visszaéljen a helyzettel, hogy 
fölforgassa a nemzet intézményeit. Én tehát azt tartom, hogy nekünk 
czélszerü ugy berendezkednünk, hogy minden uj törvényhozási akczió, 
minden a meglevő állapotokat bármilyen irányban felforgató ujitás esetleg, 
ha szükséges, hosszú, elkeseredett, nehéz parlamenti küzdelem tárgyává 
legyen tehető. (Élénk helyeslés.) 

De azután szabad-e ugyanezt tennünk a költségvetéssel, szabad-e oda- 
állítanunk a magyar parlament kisebbségének és talán egy kisebbség kisebb- 
ségének azt a jogát, hogy a költségvetés megakasztása által megakasz- 
szon mindent ebben az országban : megakaszsza a nemzeti akarat keresz- 
tülvitelét, megakaszsza a kormányzás menetét és tehetetlenségre kárhoztassa 
az egész magyar nemzetet? (Igaz! Ugy van!) És ha már ez volna az 
egyedüli menedék, ha már igy állana ennek a szerencsétlen nemzetnek 
a sorsa, hogy itt csupán hazaáruló volna mindenki és húsz vagy har- 
mincz igaz hazafiban kellene keresni a mentséget, (Hosszas, zajos tetszés, 
helyeslés és taps.) vájjon érdemes volna-e akkor egyáltalán tovább folytatni 

az alkotmányos élet komédiáját ? Vájjon nem kellene-e akkor végleg min- 
den reményről letenni? 

Hiszen, t. uraim, mit ér minden alkotmány? Mit ér minden tör- 
Yény? Mit ér minden paragrafus? Mit ér, ha háta mögött ott nem áll 
a nemzeti társadalom élő erőinek azon tömege, a mely egyedül képes 
lelket önteni az üres formába, a mely egyedül képes hússal, vérrel és 
egészséges akarattal használni fel és érvényesíteni azokat a jogokat, a 
melyek az irott törvényben lerakvák? (Igaz! Ugy van!) 

Es vájjon, ha egyszer egy hazafiságáról és kötelességéről megfeled- 
kezett, hazafiatlan többség kezébe jut az alkotmány kezelése, vájjon nem 
lenne-e akkor szánalmas, reménytelen vonaglás mindaz, a mit, nem tudom, 
bárminő házszabályok segélyével egy hazafias, törpe kisebbség folytat- 
hatna? (Igaz! Ugy van! Elénk helyeslés.) Ezért a magában véve ugy 
is reménytelen helyzetért, ezért dobjuk most* koczkára a nemzet legszen- 
tebb érdekeit? Ezért tegyük lehetetlenné most azt, hogy, a mint har- 
mincz esztendőn keresztül történt, a magyar nemzet bölcsen, politikai 
érettséggel, politikai érzékkel és a lényeget a látszat elé helyező köteles- 
ségérzettel éljen politikai jogaival és ugy épitse tovább intézményeit, hogy 
azok bámulatot, elismerést, tiszteletet ébreszszenek barátban és ellenség- 
ben egyaránt? (Igaz! Ugy van!) 

Vájjon azért, mert talán ha valamikor bekövetkezik ez a sötét kor- 
szak, a melytől óvjon meg az Isten, talán akkor bizonyos házszabályszerü 
intézkedések meg fognák a végvonaglás perczeit hoszszabbitani a nem- 
zetre, azért zsibbaszszuk el magunkat ma, a mikor birunk az egészséges 
élet minden előfeltételével ? ! (Hosszantartó tetszés.) A midőn csak le 
kell oldani a nemzet tagjairól ezeket a mesterséges nyűgöket, hogy a 
magyar nemzeti politika, kiszabadulva ezen kötelékeiből, szabadon, a 
nemzet többségének józan belátása és hazafisága által inspirálva ujabb 
és ujabb sikerek felé vigye a nemzetet? (Elénk éljenzés.) 

Azokat a férfiakat, a kik Deák Ferenczczel az élükön megterem- 
tették a magyar alkotmányosság épületét, azokat nem ez a kishitűség 
vezette, azok nem obstruáló kisebbségek számára dolgoztak, azok a magyar 
nemzet számára dolgoztak. (Élénk helyeslés és tetszés.) Azok meg voltak 
győződve arról, hogy a magyar nemzetben meg lesz mindig a kellő szel- 
lemi és erkölcsi erő arra, hogy élni tudjon ez intézményekkel; azok a 
harag és a gúny lesújtó mozdulatával lökték volna félre a magyar nem- 
zet útjából mindazokat, a kik ilyen mesterkélt, ilyen kicsinyes, ilyen hiu 
módon próbálnának a nemzetnek útjába állani. 

És, t. uraim, ez a feladat áll a mai nemzedék előtt ; sokkal kisebb, 
mint apáinké volt* Mit kellett nekik küzdeniök, mit kellett nekik szenved- 
niök! Minő hatalmas ellenségekkel kellett nekik megküzdeniök ! Nekünk? 
Nekünk bizonyos előitéletekkel kell megküzdenünk, nekünk meg kell küz- 

denünk azzal a varázshatalommal, a melylyel tetszetős jelszavak tobbé- 
kevésbé mindig bírtak a magyar nemzet előtt. És azután, ha ezzel meg- 
küzdöttünk, egyszerűen, a nélkül, hogy bármiféle hősi pőzba vágnók 
magunkat, félre kell tennünk a magyar nemzet útjából azokat, a kik 
igazán mint porszemek akarják gátolni előretörekvő útjában. 

Óvakodnunk kell minden túlzástól ; nem szabad, hogy a harcz hevé- 
ben tovább ragadjon csak egy hajszálnyival is, mint a meddig az ország 
érdekében elmennünk szükséges; addig azonban el kell mennünk abban 
a küzdelemben, el kell mennünk, hogy a konszolidált alkotmányos élet 
nagy áldásait a nemzetnek biztosítsuk; ebben a küzdelemben meg kell 
feszíteni utolsó erőnket, meg kell ezt tennünk azért, mert csak igy 
érhetjük el lelkiismeretünk nyugalmát, a mely kárpótolhat mindenért és 
a miért nem kárpótolhat bennünket semmi. (Igaz! ügy van!) De meg 
kell tennünk azért is, mert afc a hagyományos józan belátás, az a hagyo- 
mányos politikai érzék, a mely annyi vészen, annyi szirten keresztül vitte 
a magyar nemzetet, bizonyára nem fogja azt cserben hagyni ma sem, és 
ebben a küzdelemben, melyet a magyar' parlamentarizmus megerősítésére 
kell folytatnunk, hiszem és bizom benne, velünk lesz talán pártkülönbség 
nélkül az igaz magyar felvilágosított közvélemény. (Hosszantartó lelkes 
éljenzés.) 

Önöknek, t. uraim, a kik oly szívesek voltak meghívni bennünket e 
lakomára ós ezzel magukra vonták e hosszú előadás minden hátrányait, 
(Hosszantartó lelkes éljenzés.) önöknek hálás köszönetet mondok azért, 
hogy alkalmat adtak arra, hogy ezen baráti lakomán résztvehessek, de még 
inkább hálás köszönetet mondok azért, hogy itt a maguk körében, de egyr 
úttal jó példát adva az egész magyar társadalomnak, megalapították a 
Deák Ferencz emlékének kultuszát. Arra kérem önöket, őrizzék meg Deák 
Ferencz emléke iránt ezt a kegyeletet és tiszteletet a jövőben is. Legyen 
az útmutató, legyen az bátorító önökre nézve. Útmutató, hogy elkerülve 
Scyllát és Charybdist, mint ő tette annak idején, feltartóztathatlanul, vas- 
következetességgel menjenek a törvényes fejlődés utján tovább és bátori- 
tóul, mert hiszen az ő élete fénylő példája annak, hogy egy olyan nem- 
zet, a melyet nem elveszésre ítélt a Gondviselés, meg fogja érteni, meg 
fogja becsülni és követni fogja nagy és igaz embereit. 

Engedjék meg, hogy Deák Ferencz emlékére ürítsem poharamat 
(Perczekig tartó, szűnni nem akaró lelkes éljenzés és taps.) 

IV. 

(Egy nappal a benyújtóit indítvány indokolása előtt -r november harmadikán — 
Tisza István gróf a következő beszédben jelentette be terveit a szabadelvű párt- 
kör értekezletén./ 

Tisztelt barátaim! A ház mai határozatából kifolyólag holnap lesz 
feladatom indokolni azon indítványomat, a melyben kérem a házat, hogy 
egy huszonegy tagú bizottságot válaszszon a házszabályok reviziója 
czéljából. 

A házban igen röviden szándékozom indokolni indítványomat, mert 
én nem tekinthetem véglegeseknek azokat a nyilatkozatokat, a melyek a 
ház ellenzéki oldaláról eddig történtek. En nem tehetek le arról a 
reményről, hogy az utolsó szó még nem mondatott ki és hogy a ház 
ellenzéki pártjai sem fognak elzárkózni ama hazafiúi kötelesség teljesi- 
tése elől, hogy e bizottság munkálataiban részt vegyenek. (Igaz ! Ugy 
van !) Ebben a meggyőződésben lévén tehát, a házban igen röviden fogom 
a házszabályok revíziójának szükségességét indokolni a nélkül, hogy 
bárminő részletes nyilatkozatok által a bizottsági munkálatnak prejudi- 
kálni igyekeznék. (Elénk helyeslés.) 

Némileg más a helyzet itt a ti körötökben, t. barátaim, mert hiszen 
ma hozandó határozatokkal, ha t. i. az az én indítványom elfogadását 
fogja tartalmazni, a párt állást foglal ebben a kérdésben, (Ugy van!) 
megteszi az első lépést a házszabály revízió foganatosítása felé; és én azt 
hiszem, hogy akkor, a midőn az első lépést megteszszük, nekünk a magunk 
körében igenis kötelességünk felvetni a kérdést legalább fő vonásaiban, 
tisztába hoznunk azon akczió méreteit, terjedelmét és tartalmát, a 
melyre vállalkozunk és a melyet, ha lehetséges, a többi pártok közre- 
működésének biztosításával, de minden körülmények között elérni kivá- 
nunk. (Elénk helyeslés, Ugy van! Felkiáltások: Minden körülmények 
között !) 

Azon sok mindenféle glossza és megjegyzés között, a melylyel e kez- 
deményezésem találkozott, talán egyik sem különösebb és egyik sem meg- 
lepőbb, mint az a találgatás, hogy minő taktikai szempontok, minő köz- 
vetlen czélok vezethettek a házszabályrevizió kérdésének napirendrehoza- 
talánál ? Meglepő és csodálatos, mert a ki az én igénytelen személyiségem 
működését és nyilatkozatait csak a legkisebb figyelemmel is kisérte, az 
rég tisztában lehetett vele, hogy a házszabályrevizió kérdését a magyar 
nemzeti politika egyik olyan kardinális fontosságú kérdésének tartom, (Ugy 
van ! Elénk tetszés.) a melynek elodázásáért a felelősséget semmi körül- 
mények között magamra nem vállalom. (Elénk helyeslés.) 

Sajátságos az, i barátaim, hogy ez az egész kérdés: a házsza- 
bályok jelentőségének, horderejének megítélése, minő fejlődést mutat fel 
az utolsó évtized alatt. Ma már divattá vált ugy állítani oda mai ház- 
szabályainkat a maguk érintetlen mivoltukban, mint a magyar szabadság, 
tudja az isten minő palládiumát. (Igaz!) Hát, t barátaim, a ki csak 
legkisebb figyelmére méltatja is ugy az 1848-iki eseményeket, mint 
az 1867-ben megindult alkotmányos élet első időszakának észleleteit és 
tapasztalatait, az mindent gondolhat a világon, csak azt nem, hogy azok, 
a kik a 48-iki és 67-iki alkotásokat létrehozták, azok, a kik ezeket a 
házszabályokat megalkották, a magyar nemzeti életnek, a magyar szabad 
intézményeknek fennállását egyes, kisebbségek korlátlan szabadságának 
biztosítása által akarták elérni. (Elénk helyeslés.) 

Oh nem; azok, a kik kivívták Magyarország részére a parlamen- 
táris kormányforma összes jogait, azok sokkal nagyobb bizalommal voltak 
a magyar nemzetnek szabadságszeretete, (Ugy van!) politikai bölcsesége 
és ereje iránt. (Ugy van!) Azok a magyar nemzet többségének érvé- 
nyesülése (Igaz! Ugy van!), a nemzeti akarat érvényesülése utján keres- 
ték, és azt hiszem, a helyes utón keresték, a magyar nemzeti politika 
nagy czéljainak elérését. (Ugy van!) Es ha azok nem gondoskodtak 
házszabályaikban a többség számára biztosítékokról a kisebbség vissza- 
éléseivel szemben, ennek bizonyára nem az volt az oka, hogy a kisebbség 
ezen visszaéléseire biztosítékokat kerestek volna, hanem az, hogy lehe- 
tetlennek tartották ezeket a visszaéléseket. (Zajos helyeslés és taps.) 

A hogy hajdan nem alkottak törvényt az apagyilkosságról, ugy 
feleslegesnek tartották jogszabályokat alkotni ilyen visszaélésekkel szemben, 
mert sokkal nagyobb és szentebb volt akkor még a kegyelet és a ragaszko- 
dás az alkotmányos intézmények szelleméhez, (Elénk helyeslés.) belső 
természetéhez és életigazságáihoz, semhogy csak fel is merült volna az 
az idea bárkiben is, hogy akadjanak magyar politikusok, akadjanak 
magyar pártok, a kik öngyilkos / kezet emeljenek a nemzet sarkalatos 
intézményeire. (Igaz! Ugy van! Elénk tetszés.) 

Es t. barátaim, az alkotmányos élet megnyílta utáni első időszak 
az obstrukcziónak egy példáját mutathatja fel. Persze az obstrukcziónak 
nem a mai értelemben, (Ugy van!) de abban az értelemben, hogy köz- 
vetlenül egy képviselőházi cziklus befejezte előtt az ellenzék agyonbeszé- 
léssel lehetetlenné tette egy olyan választási törvénynek megszavazását, 
a mely a választóknak elég jelentékeny kategóriáit fosztotta volna meg 
választói joguktól. (Ugy van!) 

Hát mi ez szemben azokkal a jelenségekkel, a melyeket most 
tapasztalunk? Es mégis akkor éltek még majdnem mindazok, a kik a 
48-iki mozgalmakban is vezető szerepet játszottak. Es mit látunk ? Kitört 
a felháborodás szemben ezzel az agyonbeszélési akczióval mindazok részé- 

ről, a kik részt nem Tettek benne, s azok is, a kiket a pillanat heve 
elragadott is oda, hogy benne részt vegyenek, nem sokkal utána férfias 
nyíltsággal vallották be hibájukat. (Ugy van!) Es ezt az egy elszigetelt 
kísérletet követte húsz esztendei időszak heves, elkeseredett vitákkal. 
(Ugy van!) 

Hogy egyebet ne emlitsek, gondoljunk vissza a Bosznia megszállását 
követő időszakra. Hiszen akkor erős, elkeseredett ellenzék állott szemben, 
a majdnem oly erős kormánypárttal és az érezhette magában, hogy a 
nemzet nagy rétegeiben erős a felháborodás, erős az ellenszegülés a kor- 
mány politikája ellen és mégis csak halvány kísérletét sem láttuk annak, 
(Ugy van !) hogy azon czélokat, a melyekért lelkűknek egész erejével, 
szenvedélyük egész hevével küzdöttek, ilyen eszközök igénybevételével « 
akarják elérni. (Ugy van!) 

Csakis az 1889-iki véderővita mutat fel ebben a tekintetben a 
felfogások bizonyos megváltozásának előjeleit, a mennyiben ott, ha nem 
is az ostrukczióval, de a képviselőház rendjének, méltóságának, tisztes- 
ségének többé-kevésbbé durva megsértésével találkozunk, Ezt követi pár 
évre rá egy formális obstrukczió, de ismét csak egy fontos, szerves újítást 
tartalmazó törvényjavaslattal, a Szapáry-féle közigazgatási javaslattal 
szemben. De ettől fogva kezd a kedélyekben lábrakapni az a felfogás, 
hogy tulajdonképpen az ellenzéki harcznak fontosabb, eredményesebb 
formája nem az igazi parlamenti küzdelem, nem az érvek harcza, nem a 
meggyőződés erejével való támadás, hanem ezeknek, magának az intéz- 
ménynek természetével ellenkező, (Ugy van!) magát az intézményt disz- 
kreditáló és megrontó fegyvereknek a kézbevétele (Igaz! Ugy van!) és 
szaporodni látjuk az obstrukczióval való fenyegetést, vagy magának az 
obstrukcziónak is egyes kisérleteit, mig végre 1898-ban kitör egy valóságos 
szervezett obstrukczió, olyan, a mely nem többé a kormánynak és a több- 
ségnek egyes konkrét javaslata ellen, hanem annak fennállása s maga 
az alkotmányos rend ellen irányult. (Ugy van!) 

T. barátaim! Ma már ezen epocha felett, azt hiszem, egyaránt a 
történelem objektivitásával ítélhetünk, / ugy azok, a kik az egyik, mint 
azok, a kik a másik táborban voltak. Es konstatálhatjuk azt, hogy először 
is tényleg volt akkor a kedélyekben komoly elkeseredés, olyan, mely az 
extrém elhatározásoknak jóhiszemű forrása lehetett (Ugy van !) és konsta- 
tálhatjuk másfelől azt is, hogy épen azok, a kik a vezető szerepet játszották 
abban az obstrukczióban — emlékezzünk csak vissza a mindenki által 
mélyen fájlalt Horánszky barátunk nyilatkozataira — ismét és ismét 
kifejezték ők, hogy veszedelmes kétélű fegyverhez nyúltak, hogy oly 
fegyvert vettek kezükbe, melylyel a nemzet legszentebb érzelmeinek 
sérelme nélkül csak kivételes esetekben szabad élni, de azon meggyőző- 
désben voltunk, hogy ez a kivételes helyzet beállott, mely őket erre fel- 

jogosítja. Es midőn végre hosszú forrongás és meddő küzdelem után a 
pártok közötti béke helyreállott, hiszen gondoljunk vissza arra az időre, 
majdnem általános volt az a hit, az a felfogás, az a meggyőződés, hogy 
az obstrukczió réme letűnt a magyar közélet teréről talán örökre. (Igaz! 
Ugy van!) Hogy azzal az okkal együtt, mely a rendkívüli helyzetet 
előidézte, a rendkívüli eszközök is lekerültek a napirendről. (Igaz ! Ugy van !) 

T. barátaim ! Akkor ebben a teremben adtam kifejezést azon aggo- 
dalmamnak, hogy ez a hit, ez a reménység illúziónak talál bizonyulni. 
(Igaz! Ugy van!) Akkor kifejeztem és ma is azt vallom, hogy én lettem 
volna a legboldogabb, ha az események arról győztek volna meg, hogy én 
csalódtam a helyzet megítélésében; fájdalom, azonban mindaz, a mi azóta 
történt, csak ujabb és ujabb bizonyítékot szolgáltatott annak, hogy ez a 
feltevés egy nagyon nemes illúzió volt, illúzió azért, mert túlbecsültük az 
erkölcsi rugók hatását a ház valamennyi tagjában. (Igaz! Ugy van!) 
Mert nem gondoltuk meg azt, hogy a fellobbant tüz oly veszélyes példát 
szolgáltatott, a mely azután követőkre talál olyan körökben, a melyek 
parlamenti szereplése valóban csak az p ilyen szituácziók felállításában és 
kihasználásában merül ki. (Ugy van! Elénk helyeslés.) 

Ólomsulylyal nehezedett az obstrukczió az egész közelmúltban a 
magyar közéletre. (Igaz! Ugy van!) Megzsibbasztotta a parlament mun- 
kásságát, illuzóriussá tette a miniszteri felelősséget. (Ugy van !) Megakasz- 
totta egy fényes tehetségekkel és nemes intencziókkal bíró kormánynak 
az ország javára irányzott tevékenységét és végre oly krízisbe vitte bele 
a nemzetet, a melyből igazán adjunk egész lelkünkből hálát az isteni 
gondviselésnek, hogy kivezetett bennünket. 

Es, t. barátaim, könnyű dolog ma azt mondani, hogy hiszen ne 
bánjuk az obstrukcziót, lám milyen vívmányokat értünk el az áltaL Az 
igaz, hogy nagyon különös a helyzet annyiban, hogy ezen hangokat éppen 
olyan körökből halljuk, a hol csak a legközelebbi múltban is azt hallot- 
tuk, hogy teljesen értéktelen mindaz, a mi a nemzet számára reformul 
hozatott és alkottatott. (Ugy van! Ugy van!) De jól van, én nem vitat- 
kozom, a fölött, mert azon reformokat, a melyeket ma * körülmények 
találkozása folytán ez a kormány van hivatva képviselni és keresztülvinni, 
nem vívmányoknak, de igenis a nemzeti politika ,nagy czéljait szolgáló 
fontos és nagy horderejű reformoknak tekintem. (Elénk tetszés.) 

Tény az, hogy az utolsó obstrukczió lefolyása után egy ilyen alko- 
tási reformkorszak nyílt meg a nemzet előtt. De gondoljuk meg, hogy 
mi minden forgott koczkán, gondoljuk meg, hogy fordulhatott volna a hely- 
zet egészen másképp és gondoljuk meg azt is, hogy ezen előnyök mellett 
milyen mélyreható hátrányok maradtak vissza a nemzet lelkében, (Ugy 
van! Ugy van!) a nemzet erkölcsi és szellemi életében az obstrukczió 
örökségeképp, az obstrukczió utóhangjaként. (Podmaniczky Frigyes báró: 

Negyven millió!) Az anyagi kár a legkisebb, tetemesen nagyobb az 
erkölcsi kár, az a megrendülése a törvények tekintélyének, (Ugy van! 
Ugy van !) az az elveszett hit az alkotmányosság élő erejében, az százszorta 
súlyosabb minden anyagi kárnál. (Hosszantartó élénk tetszés.) 

Ezek voltak azok az okok, a melyek folytán az első percztől fogva, 
midőn ezt a helyet ő Felsége parancsára és a ti bizalmatok folytán 
elfoglaltam, azon meggyőződésemnek adtam a legkülönbözőbb helyeken 
ismételten kifejezést, hogy igenis a magyar képviselőház házszabályai 
átdolgozásra, reformra szorulnak és maga ezen reform főbb méreteire 
sem titkoltam el gondolataimat. Hogy egyebet ne említsek, az igaz, 
magánbeszélgetésből indult ki, de megjárta az összes lapokat egy köz- 
lemény, tavaly az obstrukczió leghevesebb időszakában, a melyben egye- 
nesen ugyanazon czélokat jelöltem meg, mint a feltétlenül szükséges ház- 
szabályreform tartalmát, a melyekhez most is kérni fogom szives hozzá- 
járulástokat. 

Én azt tartom, t. barátaim, hogy talán a mi körünkben sem volna 
Szükséges belemélyedni ma ezen reform részleteibe. (Ugy van! Ugy van!) 
De igenis szükségesnek tartom, hogy kitűzzük a czélokat, hogy megálla- 
pítsuk a főbb pontokat és ugy, ahogy azt egész rövidséggel a képviselőház 
egyik első ülésén jelezni volt szerencsém, ezeket a czélokat most is három 
irányban vélem összefoglalni. Az első az úgynevezett technikai obstrukczió 
kiküszöbölése. (Élénk helyeslés.) Én fölöslegesnek tartanám a házszabá- 
lyoknak minden olyan intézkedését, a mely magát a vitát szorítaná mes- 
terséges korlátok közé, a mely a napirendre kerülő kérdések érdemleges 
vitájánál nyirbálná meg a szólásszabadságot. (Élénk helyeslés.) 

Nem mintha minden aggodalmat osztanék, bár respektálom azokat, 
a melyek ebben az irányban fölmerülnek, mert hiszen megvallom, abban 
a tekintetben soha semmi reménységet nem táplálnék, hogy ha egyszer 
sikerül Magyarországon egy nemzetellenes czélokat követő többségnek 
lábát megvetni, hogy akkor a házszabályok segítségével sikerüljön ezen 
többséget az érvényedülésben meggátolni. (Ugy van ! Ugy van !) Igen egy- 
szerű okból nem, mert azt a többséget azok a skrupulusok, a melyek 
bennünket visszatartanak egy radikális házszabályreformtól, bizonyára 
nem fogják feszélyezni. (Elénk tetszés.) Ha ilyen többség valaha létrejön, 
annak első dolga lesz, hogy csináljon magának olyan házszabályt, a 
melylyel azután keresztülgázolhat mindenen. 

Tehát nem az a főindok, a mely engem a viták megnyirbálásától 
visszatart, de igenis visszatart az a tekintet, hogy különösen a mi viszo- 
nyaink . és talán, tegyük hozzá, a mi vérmérsékletünk mellett nem tar- 
tanám helyesnek, hogy egy momentán összeverődött többség akarata egyes 
veszedelmes, nagyfontosságú kérdésekben is nagyon könnyen érvényesül- 
hessen ; igenis szükségesnek tartom azt, hogy nagy újítások, nagy törvény- 

hozási alkotások keresztülmehessenek nagyon hosszú, nagyon beható parla-^ 
menti vita és küzdelem rostáján és tisztító tüzén és csak olyan újításo- 
kat, csak olyan reformokat és alkotásokat lehessen megvalósítani, a melyek 
egy ily hosszú parlamenti küzdelem tüzpróbáját is kiállhattak. 

Ehhez tehát semmi köze nincsen annak az intézkedésnek, a mely 
a technikai obstrukczió ellen irányul. Én röviden ugy konstruálnám 
a kérdést, hogy feltétlenül biztositandónak tartom a többség számára 
azt a jogot, hogy ö állapítsa meg a ház napirendjét, ö határozza 
meg, hogy miról folyjék a házban tanácskozás és más tárgyakkal az időt 
elfecsérelni ne lehessen, mint a mely tárgyak megvitatását a többség az 
ország érdekében szükségesnek tartja, de magának ennek a vitának sza- 
badságát semmiféle korlátok közé szorítani nem akarnám. (Helyeslés.) 

Es ha erre az álláspontra helyezkedünk, tulajdonképpen semmi noTU- 
mot nem hozunk be házszabályainkba, egyszerűen tovább megyünk 
egy lépéssel azon az utón, a melyen az 1899-iki házszabályreform 
elindult. Hiszen méltóztassatok visszagondolni, akkor is az volt a czél, 
hogy az úgynevezett technikai obstrukczió lehetetlenné tétessék. (Ugy 
van ! Ugy van !) Egy egész sorozata az intézkedéseknek vétetett be a ház- 
szabályokba egyenesen ebből a czélból, ezzel a -tendencziával. 

Nem untatlak benneteket (Halljuk! Halljuk!) ilyen intézkedések 
felolvasásával, de ha az ember kijegyzi a mai házszabályokból, maga 
meglepődik, hogy azok hány ilyen intézkedést tartalmaznak. így példának 
okáért a 129. §. szerint abban a kérdésben, hogy valamely tárgy az osz- 
tályok mellőzésével tárgyaltassék le, csak két szónoknak van joga szó- 
lani. A 196 § szerint a jegyzőkönyv hitelesítéséhez négy szónok szólhat, 
a 197 § szerint az indítvány indokolására határnapot vita nélkül tűz 
ki a ház. a 199. §. szerint az indokolás után az indítvány napirendre 
tűzését illetőleg érdemleges tárgyalás nélkül, egyszerű szavazással dönt a 
ház a 202 §. szerint a másnapi ülés napirendje felett négy szónok szól- 
hat, a 203. §. szerint a tárgyalási idő megváltoztatása vita nélkül tör- 
ténik, a 204. §. szerint a sürgős interpelláczió megengedése tárgyában 
vita nélkül, egyszerű szavazással döntenek, a 206. § szerint napirend 
előtti felszólalás megengedése tárgyában vita nélkül, egyszerű szavazással 
dönt a ház a 212. § szerint a beszéd másnapra halasztása kérdésében 
szintén, a 213 §. szerint azon kérdésben, hogy zárszóra van-e joga vala- 
kinek vagy sem, szintén vita nélkül a 216 §. szerint az indítvány kinyo- 
matása kérdésében a 221. § szerint *a jegyzőkönyvi megrovás kéi> 
désében, a 255. §. szerint a menteim' bizottsághoz utasítás kérdésében 
és ugyancsak a 255. §. szerint a mentelmi bizottság javaslata feletti 
határozat kérdésében, az utóbbi esetben az előadó és a kisebbségi véle- 
mény előadójának meghallgatása után vita nélkül dönt a ház. Megannyi 
intézkedés tehát, a melynek valóban és akkor pártkülönbség nélkül helye- 

selt czélja volt a technikai obstrukczió lehetetlenné tétele. A baj csak 
abban van, hogy ezzel 13 — 14 rést betömtünk a technikai obstrukczió 
előtt, de nyitva hagytunk hármat-négyet és ezzel egészen értéktelenné 
vált ezen 14 rés betömése is, mert tökéletesen elég a megmaradt néhány 
arra, hogy a technikai obstrukczió győzelemre juthasson. 

A feladat tehát itt igen egyszerű: azt a három vagy négy rést, 
a zárt üléseket, a 255. §-al való visszaéléseket, a kérdés feltevésére vonat- 
kozó vitákkal való visszaélést stb. kell betömni, a melyek még mindig 
nyitva állanak a technikai obstrukczió előtt. 

A kérdések második csoportja a ház rendjének, méltóságának fen- 
tartása körül forog. (Helyeslés.) Tisztelt barátaim! A ki oly szerencsés, 
vagy oly szerencsétlen, hogy már körülbelül húsz év óta tagja a háznak 
és visszagondolva a magyar képviselőház atmoszférájára, hangjára, egész 
megjelenésére a 80-as években, azzal a mai állapotot hasonlitja össze, (Úgy 
van!) az valóban megdöbben és elszomorodik. (Elénk felkiáltások: Igazi 
TJgy van! Dekadenczia !) 

Es gondolkozhatunk egyes kérdések felett bárhogyan, de magyar 
ember, ha belemélyed ezekbe a dolgokba, lehetetlen, hogy be ne lássa, azt, 
hogy a parlamenti hangnak ez az elfajulása, eldurvulása valósággal gyökeré- 
ben támadja meg a parlamentet, (Ugy van!) valósággal a végveszedelem 
csiráit rejti magában egész nemzeti létünkre nézve. (Ugy van!) Mert mi 
lesz egész nemzeti életünkből, hogyan fejlődhetik életképesen és erőtel- 
jesen a magyar alkotmányos élet, hogyha tiszteletet, becsülést, tekintélyt, 
kegyeletet nem tud ébreszteni maga iránt ? (Igaz ! Úgy van !) 

Ha nem képes vonzerőt gyakorolni a haza minden polgárára? Ha 
nem képes megnyerni rokonszenvét és tiszteletét barátainknak és nem 
képes tekintélyt tartani és imponálni ellenségeinkkel szemben? (Igaz! 
Ugy van!) És mi lesz a magyar nemzet egész jövő fejlődéséből, ha a 
magyar parlament nem nagy eszmékért folytatott nagy küzdelmek gócz- 
pontja lesz, (Igaz ! Ugy van !) a mely beragyogja fényével az egész magyar 
közéletet, hanem ellenkezőleg a szellemi sivárságnak, a hang durvaságá- 
nak, a közélet elfajulásainak válik iskolájává. (Hosszas élénk tetszés, 
helyeslés és taps.) 

T. barátaim ! Sokszor hallottam és a legkülönbözőbb férfiakkal szem- 
ben, a kik az elnöki székben ültek, panaszt, elégedetlenséget, hogy ezek- 
kel a jelenségekkel szemben az elnök miért nem hajtja végre a ház- 
szabályokat. En ezt a panaszt soha helytállónak és alaposnak nem tar- 
tottam, mert házszabályainknak mai állapota mellett tényleg lehetetlen 
feladat elé van állitva az az elnök, a" kinek kötelességévé volna téve a 
tárgyalások rendjének és méltóságának fentartása a nélkül, hogy kezébe 
adattak volna az ehhez szükséges eszközök. (Ugy van! Felkiáltások: 
Hisz semmi eszköze sincs rá!) 

A 48-iki törvény azt mondja, hogy a ház szabályokat alkot a 
tanácskozási rend megóvása végett és ezeket elnöke által szigorúan végre- 
hajtatja. Az 1848-iki törvény ezen parancsát kell teljesítenünk; (Igaz! 
Ugy van!) ezen parancs teljesítését kell lehetségessé tennünk az által, 
hogy megadjuk a ház ^elnökének a rend fentartásához nélkülözhetetlenül 
szükséges eszközöket. (Elénk helyeslés.) 

Végül, t. barátaim, az intézkedések harmadik csoportja a költség- 
vetés tárgyalására vonatkozik. Egy korábbi felszólalásomban a költség- 
vetésről és a már megállapított létszámú ujonczok megajánlásáról beszéltem 
ebben a vonatkozásban és nyugodt lélekkel állithatom, hogy semmiféle 
elvi skrupulus nem tartana vissza attól, .hogy ezen második eszmémhez 
is ragaszkodjam, mert hiszen a nemzet azon joga, hogy az ujonczok 
létszámát megállapítsa, nem esnék ezen korlátozás alá, a törvényhozás azon 
ténykedése pedig, hogy a már egyszer megállapított létszám szerint meg- 
ajánlja az ujonczokat, csakugyan az állam életének egy olyan normális 
folyó ügyét képezi, a melynél a házszabályok specziális, szigorúbb intéz- 
kedéseit teljesen indokoltaknak tar,tanám; de ennek daczára nagyon 
szívesen hajlandó vagyok ezen egyéni nézetemet áldozatul hozni, áldozatul 
hozni azért, hogy eloszlassanak egyes olyan aggályok, a melyeket, ha nem 
osztozom is bennök, respektálok (Helyeslés.) és hogy fényes bizonyítékát 
szolgáltassuk annak, hogy ez az egész házszabályreform igenis egy szerves 
szükséget képez a magyar közélet szempontjából, (Ugy van!) a magyar 
állam belélete szempontjából, (Ugy van!) de nem függ össze semmiféle 
olyan természetű kérdésekkel, a melyekre nézve a magyar nemzet a maga 
szabad elhatározási jogának fentartására mindig különös súlyt helyezett. 
(Elénk helyeslés.) 

Más a helyzet a költségvetésre nézve. Először is a költségvetés ter- 
mészete kizárja ezen félreértésnek lehetőségét ; másfelől a költségvetésnek 
terjedelme akkora, hogy annál a vitának szabadon eresztése nem ered- 
ményezhet mást, mint azt, hogy normális időkben is a képviselőház ülés- 
szakainak túlnyomó nagy része tulajdonképen meddő költségvetési viták- 
ban merül ki, (Igaz! Ugy van!) abnormis időkben pedig kész fegyver a 
költségvetési vita arra, hogy bármikor, bárminő okból a képviselőháznak 
egy kis csoportja is a feje tetejére állithassa az egész alkotmányt. (Igaz ! 
Ugy van!) 

Normális viszonyok között sem közönyös e kérdés, t. barátaim, mert 
én azt hiszem, a mi parlamenti életünk tartalmának és színvonalának 
sajnosán észlelt alábbszállása határozottan összefügg a túlhosszu költség- 
vetési vitákkal. (Ugy van !) Összefügg azzal a ténynyel, hogy ezek a 
költségvetési viták aránytalanul nagy részét veszik igénybe a kormány ide- 
jének, de a ház idejének is, ugy hogy azután rendszerint késő tavaszszal, 
nyár kezdetén egy unott, kimerült ház jut abba a helyzetbe, hogy ren- 

kozzék. (Felkiáltások : Tökéletesen ugy van !) Ez rontja tehát meg a ház 
légkörét a valóban produktív törvényalkotási munkára és ez eredményezi 
azt is, hogy a magyar képviselőház jóformán az egésg kerek esztendő 
alatt ülésezik, a minek pedig nem kényelmi szempontokból, de a magyar 
közéletre nézve igen fontos kardinális érdekek szempontjából nagyon nagy 
hátrányait látjuk. 

Mert hiszen a társadalomnak, kivált a vidéki társadalomnak, komo- 
lyabb, szorgalmasabb elemei azok, a kiket mezőgazdaságuk, ipari vagy 
más vállalkozásuk, ügyvédi irodájuk, vagy bármi más élethivatásuk elfoglal 
és leköt; ezekre nézve hovatovább teljesen lehetetlenné válik a képviselői 
állás betöltése. (Ugy van ! Ugy van !) Már pedig engedjetek meg nekem, 
abban igen komoly és kardinális nemzeti érdeket látok, hogy a magyar 
képviselőház nagy zöme éppen á magyar társadalom, még pedig nemcsak 
a fővárosi, de a vidéki magyar társadalom (Elénk helyeslés.) elité- jéből, 
legkomolyabb, legtöbb munkát végző elemeiből alkottassák össze. (Ugy van !) 
Ezt pedig teljesen lehetetlen megvalósítanunk, ha a költségvetés benyúj- 
tásától fogva hót-nyolcz hónapon keresztül költségvetési viták veszik igénybe 
a ház idejét 

Fontos tehát normális viszonyok szempontjából is a költségvetési 
vitáknak szabályozása, természetesen még íontosabb egy netaláni obstrukczió 
esetében. Hiszen — a mint az imént is jelezni szerencsém volt — annak 
lehetőségét, hogy egyes veszedelmeseknek itélt törvényalkotási kisórletek 
hosszú parlamenti viták és küzdelmek ozéltábláit képezhessék és csak 
hosszú küzdelmek után, esetleg csak a nemzet akaratának ujabb meg- 
nyilatkozása után válhassanak törvénynyó, ennek szükségét, ennek helyes 
voltát magam is belátom. De az azután csakugyan negácziója a parlamen- 
tarizmusnak, negácziőja a miniazteri felelősségnek is és nagy veszélyeket 
rejt magában az egész nemzeti közéletre, ha egy kisebbségnek módot 
nyujtunk arra, hogy a törvényen kívüli állapotnak összes anyagi, szellemi 
és erkölcsi veszélyeit bármikor a nemzet fejére zúdíthassa. (Ugy vau! 
Ugy van!) 

Igenis, ha olyan a helyzet, hogy bizonyos obstrukczionális vitáknak 
is jogosultsága merül fel, ám mutatkozzanak és érvényesüljenek azok azon 
veszélyeseknek itélt javaslatoknál, de ne lehessen a kisebbségnek rádik- 
tálni azt, hogy milyen kormánya legyen a nemzetnek, ne akarja a több- 
séget megfosztani azon kardinális alkotmányos jogától, hogy az ő bizalma 
legyen szükséges a kormány alakításához és ne tegye illuzóriussá, ne tegye 
tartalmatlanná, ne tegye merő fikczióvá a többségnek és a többségtől 
alakult kormánynak felelősségét. (Hosszantartó élénk helyeslés.) 

Nagyjában eze k azok a főbb kérdések, melyeket nézetem szerint 
a házszabályok reformjának fel kellene ölelnie. Talán kissé részletesebben 

beszéltem most róluk, (Felkiáltások: Nagyon j<5, nagyon helyes volt!) 
de lényegileg ujat nem mondtam, a mit főbb vonásaiban ismételten és 
ismételten kifejeztem a nyilvánosság előtt. En azt hiszem, ha körültekin- 
tünk az országban, megnyugvással konstatálhatjuk, hogy a magyar köz- 
vélemény túlnyomó nagy többsége (Ugy van! Ugy van!) meg van érve 
arra, hogy ezen reformot, mint valóban a nemzeti politika objektív nagy 
szükségletét megnyugvással fogadja. (Ugy van! Ugy van!) 

Es azt hiszem, ha lesznek is, — a mint óhajtanám és kívánnám, 
hogy ne legyenek — ha lesznek is extrém ellenállásig menő törekvések 
e reform megakasztására, senki ebben az országban ezeket a törekvéseket 
a szent szabadságért ^vívott valami hősi harcznak drámai jellegével fel- 
ruházni nem fogja. (Elénk tetszés, helyeslés és taps.) A nemzet meg fogja 
ítélni ezt a kérdést ugy, a mint ez objektíve megítélendő : egy becsületes 
kísérletnek a parlamentarizmus lényegének teljesen érintetlenül fentartása 
mellett azon fattyuhajtások lemetszésóre, a melyek megzavarják, a melyek 
elcsúfítják, a melyek tehetetlenségre kárhoztalják ma a magyar parla- 
mentet. (Igaz! Ugy van!) 

És én azt hiszem és remélem, — hiszen, ha a 1 2-ik órában vagyunk 
is, még van idő a férfias elhatározásokra — én hiszem és remélem, hogy 
ez a meggyőződés keresztül fog törni a ház ellenzéki pártjainak is komo- 
lyabb, több felelősségérzettel, több hazafiúi belátással bíró "elemein. (Tet- 
szés.) Minden kísérlet arról az oldalról arra, hogy közremunkáljanak 
ezen kérdés megoldásában, az én részemről csak tárt karokra, csak oda- 
adó támogatásra tarthat számot, (Elénk helyeslés.) de egyúttal arra is 
kórlek benneteket, hogy bárhogy alakuljanak is a körülmények mi türel- 
münket el nem veszítve, hidegvérünkből magunkat kiragadtatni nem 
engedve, de azzal az ingadozást, meghátrálást, félelmet nem ismerő (Per- 
ezekig tartó élénk tetszés, helyeslés, éljenzés és taps.) férfias elhatározással 
fogjunk munkához és ne hagyjuk azt abba, mig be nem fejeztük, (Élénk 
helyeslés.) hogy itt nagy, szent kötelesség teljesítése előtt áll a ház 
minden tagja, (Ugy van!) de állanak mindenekelőtt a háznak azon 
tagjai, a kik ahhoz a többséghez tartoznak, a melyet a nemzet, midőn 
bizalmával ruházott fel, egyúttal felelős sáfárjává is tette a maga nagy 
érdekeinek. (Hosszas élénk tetszés, helyeslés és taps.) 

Az ügy mai stádiumában csak arra kérlek benneteket, hogy a 
bizottság megválasztására vonatkozó indítványt elfogadni méltóztassatok. 
(Szűnni nem akaró élénk tetszés, helyeslés, éljenzés és taps.) 

(A huszonegyes bizottság kiküldését kérő indítvány napirendre tűzését m miniszter" 
elnök november negyedikén kérte a képviselőháztól, a következő beszéddel.) 

Gr. Tisza latrán miniszterelnök: T. ház! (Nagy zaj a szélső- 
baloldalon. Halljuk! Halljuk! a jobboldalon.) 

Eubik Béla: Mit parancsolnak Bécsből? (Nagy zaj a szélsőbalol- 
dalon. Halljuk ! Halljuk ! a jobboldalon.) Ez csak nem a magyar nemzet 
óhaja? (Halljuk! Halljuk! a jobboldalon.) 

Gr. Tisza István miniszterelnök: Igazán lekötelezd figyelem a 
t képviselj urak részéről, hogy ujabb indokokkal kívánják az általam 
beadott indítványt támogatni. (Igaz! Ugy van! a jobboldalon. Élénk 
ellenmondások a szélsőbaloldalon.) Különben is azt hiszem, hogy az álta- « 
lam beadott indítvány bővebb indokolásra nem szorul. (Úgy van! jobb- 
felől Felkiáltások a szélsőbaloldalon : Az már igaz ! Zaj. Elnök csenget.) 

Knbik Béla: Ily gyalázatos indítvány még nem volt a ház előtt! 
(Mozgás jobbról.) 

Gr. Tisza István miniszterelnök : Teljes megnyugvással bizhatom 
az indítvány indokolását azokra a t. képviselő urakra, a kiknek évek 
óta tanúsított egész magatartása meggyőzhetett mindenkit, a ki a magyar 
parlamentnek méltóságát, tisztességét, (Nagy zaj a szélsőbaloldalon. Hall- 
juk! Halljuk a jobboldalon.) akcziőképességét, erkölcsi súlyát és erejét 
szivén viseli, (Elénk helyeslés a jobboldalon. Zaj a szélsőbaloldalon.) hogy 
a magyar nemzeti politika szempontjából elsőrendű politikai szükséget 
képez a házszabályok oly módosítása, a mely a szólásszabadságnak min- 
den sérelme, (Mozgás a szélsőbaloldalon. Ugy van ! a jobboldalon.) a tör- 
vényjavaslatok körüli vitáknak minden megnyirbálása nélkül (Ugy van! 
jobbfelől. Nagy zaj és mozgás a szélsőbaloldalon.) kiküszöbölje a magyar 
parlamentből azokat a visszás . . . 

Zboray Miklós: Elemeket. 

Gr. Tisza István miniszterelnök : . . . jelenségeket, a melyek vég- 
eredményükben a magyar parlamenti viszonyok eldurvulását, elfajulá- 
sát .. . (Igaz! Ugy van! a jobboldalon. Zaj a bal- és a szélsőbal- 
oldalon.) 

Polezner Jenő : Maga a miniszterelnök az első. (Nagy mozgás.) 

Gr. Tisza István miniszterelnök : . . . a magyar parlament erkölcsi 
alapjának megingását (Ugy van! jobbfelől.) és ezzel együtt a magyar 
nemzet politikai súlyának és erejének csorbítását jelentik. (Igaz ! Ugy van ! 
jobbfelől.) 

Ezt a czélt kívánom szolgálni akkor, midőn indítványt teszek, hogy 

3* 

a ház bizottságot küldjön ki a házszabályok átvizsgálására és reformjára 
vonatkozó javaslat tárgyalására. (Élénk helyeslés jobbfelől. Nagy zaj és 
mozgás a szélsőbaloldalon.) Ezen bizottság munkálatának elébe vágni nem 
kívánok és ezért égése egyszerűen kérem a t. házat, hogy indítványomat 
elfogadva, a bizottságot kiküldeni méltóztassék. (Hosszantartó élénk éljen- 
zés és taps jobbfelől. Zaj és felkiáltások a szélsőbaloldalon: Hoch!) 



VI 

(Kossuth Ferencz mondotta az első beszédet a huszonegyes bizottság kiküldés* 

és a házszabáiyok módosítása ellen. Nyomban felelt a miniszterelnök a november 

ötődiki ülésben, ezzel a beszéddel :) 

Gr. Tisza István miniszterelnök: T. képviselőház! Azt gondolom, 
helyesen járok el akkor . . . (Egy hang a szélsőbaloldalon: Mondjon lel) 
ha mindjárt az első olyan tartalmú és olyan irányú nyilatkozat után, 
minőt-épen most elhangzani hallottunk, (Zajos éljenzés a bal- és a szélső- 
baloldalon.) felhasználom az alkalmat, hogy indítványomnak indokolását 
lehető rövidséggel előadjam. Természetszerűleg fűzhetem előadásomat 
t. barátomnak megjegyzéseihez . . • 

Polónyi Géza: Jó lesz azt a barátságot felmondani! (Derültség a 
bal- és a szólsőbaloldalon. Nagy zaj.) 

Gr. Tisza István miniszterelnök : Tévedés látszik fenforogni. Én 
Kossuth Ferenczet értettem. (Derültség és élénk éljenzés a jobboldalon.) 

Kubinyi Géza: Nem Polónyi, azt úgyis tudtuk! 

Polónyi Géza: Arról is le kell ám most már mondani. (Zaj bal- 
felől. Halljuk! Halljuk a jobboldalon.) 

Gr. Tisza István miniszterelnök : Mondom, t barátom megjegyzé- 
seihez fűzhetem észrevételeimet. És mielőtt a kérdés meritumára térnék 
át, 1 barátomnak egy vádjára felelek, a mihez egyúttal egy tisztelet- 
teljes megjegyzést és kérést is fogok fűzni. Kifogásolta t. i i barátom 
azt, hogy itt a házban tegnap csak egészen rövid nyilatkozatot tettem, 
és a kérdés érdeméről egy más helyen, a, szabadelvű pártkörben nyilat- 
koztam behatóbban. (Egy hang balfelől: És a terézvárosi körben!) 

Hát, t. ház. én tegnapelőtti nyilatkozatomban is elmondtam ezen 
eljárásom okait és utaltam arra a körülményre, hogy határozottan idő- 
előttinek tartottam volna, hogy az ügy érdemére a tegnapi napon bele- 
menjek Mondom, tulajdonképen időelőttinek kell tartanom ezt, habár 
nem is fogok kitérni az elől, hogy belemenjek az érdemleges vitába, az 
ügy mai stádiumában ; mert tulajdonképen csak egy bizottság kiküldésére 
vonatkozik indítványom, (Ugy van! jobbfelől Mozgás a baloldalon.) a 

javaslat érdeme napirendre tűzve nincsen. (Nagy zaj a baloldalon. Halljuk f 
Halljuk ! jobbfelől Elnök csenget) A háznak mindössze . . . 

Lengyel Zoltán: Fucscs lett a 21-ből! (ügy van ! 'Derültség a 
bal- és £, szélsőbaloldalon.) 

Gr. Tisza Istrán miniszterelnök : A hánynak mindössze egy elő- 
zetes intézkedése kéretik ebben a kérdésben és egészen szokatlan, egészen 
rendkívüli dolog, hogy már ezen stádiumban fejlődik ki egy hosszabb, 
érdemleges vita. (Igaz ! Ugy van ! a jobboldalon. Felkiáltások a szélsőbal- 
oldalon: Az a helyes! Ez az első étape!) 

Folczner Jenő: Már születésében kell megfojtani a gondolatot, a 
melyet ön akar érvényre juttatni (Zaj a jobboldalon. Elnök csenget.) 

B. Kaas Ivor: Bemenjen az egér az egérfogóba? 

Polczner Jenő: Miért nem játszik nyilt kártyával, mit akar a 
bizottsággal eléretni? (Halljak! Halljuk! a jobboldalon.) 

Gr. Tisza István miniszterelnök: Egyáltalán nem kártyázom, 
különösen ott nem, a hol az ország nagy érdekei képezik a betétet* 
(Élénk helyeslés a jobboldalon.) 

Lovászy Márton : Mindent egy kártyára tesz ! 

Ugrón Gábor: Egy vörös királyra tesz fel mindent! (Zaj a jobb- 
oldalon. Halljuk! Halljuk!) 

Gr. Tisza István miniszterelnök: Mindenesetre, nagyon jő lesz, 
ha azokat az idegeneket, a kik netalán az itt folyó eseményeket figyelem- 
mel kisérik, figyelmeztetni fogják rá a t. képviselő urak, hogy most a 
szólásszabadságot védelmezik velem szemben. (Elénk helyeslés a jobboldalon. 
Felkiáltások: Nagyon jő!) 

Ballag! Géza: Ez nagyon jó! (Zaj a szélsőbaloldalon; felkiáltá- 
sok: Önök támadják a szólásszabadságot!) 

Enbinyi Géza : Kincs szükség házszabályrevizióra, most is azt bizo- 
nyítják. (Zaj.) 

Gr. Tisza István miniszterelnök: Egyáltalán egyelőre ne beszél- 
jünk arról, hogy czélszerii-e, szükséges-e a házszabályrevizió : igen vagy 
nem. Majd rá fogok térni arra is. De legyen szabad a ház túloldalán 
ftlő-t. képviselőtársaimat arra a körülményre figyelmeztetni, hogy mégis 
nagyon sajátságos felfogása a parlamentarizmus viszonyainak és életszük- 
ségleteinek az, hogy ha egy ház kisebbsége már az előkészítő munkálatokat 
is igyekszik megakasztani . . . (Nagy zaj a bal* és a szólsőbaloldalon.) 

Pozsgay Miklós: Miért fejlesztik a hadsereget, a mikor nincs háború? 
(Zaj. Elnök csenget. Halljuk ! -Halljuk ! a jobboldalon.) 

Gr. Tisza István miniszterelnök : . . . Már az előkészítő mun- 
kálatoktól megtagadják a közreműködésüket és ezzel lehetlenné teszik azt, 
a mi pedig az eredményes parlamenti munkának minden körülmények 
közt lényeges kelléke volna, hogy ugyanis a javaslatok előkészítő stádiu- 

mában, mielőtt minden részletre nézve mindenki végleg állást foglalt 
volna, a kölcsönös kapaczitáczió útja nyitva legyen. (Zaj.) 

Polónyi Géza: A császárt nem tudjuk kapaczitálni. (Nagy zaj. 
Elnök csenget.) • ? 

Olay Lajos: A vérpad következik! (Nagy zaj.) 

Kubinyi Géza: Mi a császárral szóba nem állunk! (Derültség és 
taps a bal- és a szélsőbaloldalon.) Igenis, hogy nem ! Nekünk nincs császá- 
runk. (Zaj a bal- és a szélsőbaloldalon.) Mi királyt ismerünk! (Zaj.) 

Rákosi Yiktor : Kubinyi t sem lehet kapaczitálni, hát még a császárt! 

Gr. Tisza István miniszterelnök : Mindennapos jelenség a parla- 
mentek életében, hogy a kormányok adnak de oly törvényjavaslatokat, 
a melyek a kisebbség szerint helytelenek, elhibázottak, czélszerütlenek ; 
de ebből sohasem szokta a kisebbség azt a konklúziót levonni, hogy ne 
vegyen részt azon bizottsági előmunkálatokban, a melyeknek rostáján 
ezen javaslatoknak keresztül kell menniök. (Helyeslés jobbfelől. Zaj a 
szélsőbaloldalon.) Es ha a t. képviselő urak most más útra lépnek, a 
mihez joguk van, ezzel csak ujabb fényes bizonyságát szolgáltatják annak, 
hogy itt mennyire fejtetőre van már állítva minden, (Taps a jobbolda- 
lon. Nagy zaj balfelől.) minden egészséges parlamenti felfogás, hogy itt 
a kisebbség mennyire arrogál magának oly jogokat és oly szerepet, a 
melynek arrogálása ennek a parlamentarizmusnak az alapelveibe ütkö- 
zik, (Nagy zaj balfelől) hogy itt ezekkel a törekvésekkel szemben oly 
parlamenti reformra, a mely a ház tárgyalási rendjében a szerepeket 
kellőkép helyreállítja, csakugyan égetően szükség van. (Zajos helyeslés jobb- 
felől. Nagy zaj a bal- és a szélsőbaloldalon.) 

Polczner Jenő: A pártjának sem mondja meg, hogy mit akar. (Zaj.) 

Gr. Tisza István miniszterelnök: Mindig azt a vádat hallom, 
hogy ez nem kormányprogramon és a kormány nem jöhet házszabály- 
kérdéssel. (Ugy van! a szélsőbaloldalon.) Először is ne felejtsük el, hogy 
épen parlamentáris kormányforma mellett azok a férfiak, a kik 6 Felsé- 
gének tanácsot adnak, egyúttal a ház többsége bizalmának a letéte- 
ményesei is. (Elénk helyeslés jobbfelől. Nagy zaj a bal- és a szélsőbal- 
oldalon.) A parlamentarizmus hazájában, Angliában . . . (Felkiáltások 
balfelől: Né beszéljen erről!) Abban már igazuk van, hogy kellemetlen 
az uraknak az angol példára való hivatkozás, ezt már elhiszem. (Foly- 
tonos zaj. Halljuk! Halljuk! jobbfelől.) 

Szatmári Mór: Az angol nemzet önálló nemzet! (Zaj.) 

Gr. Tisza István miniszterelnök: Mondom, épen Angliában ez 
annyira kidomborodik, hogy a miniszterelnök, vagy ha a miniszterelnök a 
felsőház tagja, a kormánynak valamely más, az alsóházban ülő tagja 
egyenesen, kifejezetten az alsóház vezetésével bizatik meg. (Nagy zaj a 
bal- és a szélsőbaloldalon.) 

Teszi József: Ez igy van! 

Lovászy Márton: Ott nem a király választja a többséget! (Zaj.) 

Zboray Miklós: Vészi! Vészi! 

Teszi József: Ez igy van! (Hosszantartó nagy zaj a baloldalon 
és a középen.) Ezt Angliában minden gyerek tudja! 

Lovászy Márton: Az 1889 : XXX. törvényczikk hol van? (Zaj.) 

Rákosi Tiktor: Széli Kálmán szelleme megjelent. (Folyton tartó 
na#y zaj.) 

Gr. Tisza István miniszterelnök: Igazán azt hiszik a képviselő 
ur*k, hogy az ilyen jelenetek becsületet szereznek a magyar parlament- 
nek? (Nagy zaj a bal- és a szélsőbaloldalon. Zajos helyeslés a jobboldalon.) 

Polónyi Géza: A magyar parlamentnek nem kell megszerezni a 
beoüületét, az meg van! 

Gr. Tisza István miniszterelnök: Én el fogom ugyan a maga- 
mét mondani, de készséggel elismerem, hogy a képviselő urak most is 
sokkal ékesebben szóló érveket szolgáltatnak, mint a milyeneket én fel- 
hozhatnék. (Nagy zaj a szélsobaloldalon. Elénk helyeslés jobbfelől.) 

Zboray Miklós : Egész nyáron csend volt ! 

Gr. Tisza István miniszterelnök: Szemben egy baráti meg- 
kérdezéssel most is azt mondom, a mint végignézek a képviselő urakon, 
hogy arczkifejezéstikről megmondhatja mindenki : ki az, a ki a komolyabb 
elemek közé tartozik. (Nagy zaj a bal- és a szélsőbaloldalon. Zajos helyes- 
lés jobbfelől.) 

Ugrón Gábor: Jf evezze ki! Ön nevezze ki a komolyabb elemeket. 

Gr. Tisza István miniszterelnök: Ismét szem tői-szemben meg- 
kérdezem azokat a képviselő urakat: gyönyörködnek-e ezekben a jelene- 
tekben, helyeseknek tartják-e ezeket? (Nagy zaj a baloldalon.) Hiszik-e, 
hogy akkor szolgáljuk a nemzeti politikát, akkor emeljük a magyar 
nemzetnek súlyát és hatalmát, ha a magyar parlamentet ilyen jelenetek 
színhelyévé teszsztik? (Zajos helyeslés a jobboldalon.) Ha a képviselő 
urak ezt nemzeti politikának tartják és nevezik, ám tartsák meg maguk- 
nak. (Nagy zaj a bal- ós a szélsobaloldalon.). Én is azt tartom, hogy a 
nemzeti politikának egyik kardinális feladata, hogy az ilyen lealázó 
jelenetektől szabaditsuk meg a parlamentet. (Éljenzés és taps jobbfelől. 
Zaj a szélsőbaloldalon.) 

Menjünk csak vissza a kérdés lényegére. (Halljuk ! Halljuk !) Az én 
t. barátom azt mondta, hogy, ezen kezdeményezésre semmi alkalom és 
semmi ok nem forgott fenn. En nagyon sajnálom, hogy ebben a tekin- 
tetben eklatáns czáfolatban részesült t barátom egy olyan politikus 
részéréi, a kit, bocsásson meg nekem t. barátom, Kossuth Ferencz 
ebben a kérdésben, — mert világért sem minden kérdésben — ő nála 
sokkal kompetensebb és autentikusabb embernek tartok. Beszéde folyamán 

hallottuk ezen parlamenti akczió egyik vezérférfiának azt a közbeszólását, 
hogy most már nyilvános obstrukczió lesz. (Zaj.) Ha ez jelent valamit, 
pedig értelmetlenséget bizonyára nem akart mondani, ugy csak azt jelent- 
heti, hogy a lappangó obstrukczió megvolt, (ügy van ! jobbfelől. Zaj a 
szélsőbaloldalon.) Megjegyzem, hogy ezzel sem is mondott újságot ránk 
nézve, nemcsak azért nem, mert előttünk voltak mindazok a szervezkedési 
kísérletek még a nyáron által, a melyek a téli ofestrnkczióra gyűjtötték 
az ádáz honfiakat, (Mozgás balfelől.) hanem azért sem, mert ha vissza- 
gondolunk a közeimultra, láthatjuk azt, hogy 1899-től fogva a magyar 
parlamentben csak kétféle epizód volt: a nyilványos obátrukcziónak és a 
lappangó obstrukcziónak epizódja. (Igazi Ugy van! jobbról ós a középen. 
Zaj a szélsőbalotokon. Halljak! Halljuk!) 1899-től fogva, a Széli-kor- 
mány mézesheteit leszámitva, lappangó obstrukczió volt j az obstrukczióval 
való fenyegetés és az obstrukczió veszélye ólomsulylyal nehezedett a par- 
lamentre. (Igaz! Ugy van! jobbról és a középen.) 

Pozsgay Miklós: Már bejutott a miniszteri székbe, hát nem kell 
obstrukczió ! (Zaj a ház minden oldalán. Elnök csenget.) 

Gr. Tisza István miniszterelnök : Tehát egyáltalában nincs szük- 
ség arra, hogy ezen kezdeményezésre bárminő alkalmat vágy okot keres- 
sünk: ez már megérlelt közszükséget képez. (Helyeslés jobbfelöl. Ellen- 
mondás balfelöl. Felkiáltások: Eögeszmef) 

Polczner Jenő: Önre képez szükséget, másnak nincs szüksége 
rá! (Zaj.) ^ 

Gr. Tisza István miniszterelnök : Ha én hivatásomat olyan frivol 
módon fognám fel," hogy csak azt tekinteném, mikor és hogyan maradhatok 
tovább e helyen, bizonyára nem nyúltam volna hozzá ehhez a kérdéshez. 
(Ugy van! a jobboldalon.) Hozzányúltam azért és hozzá fogok nyúlni, s 
vagy meg fogom oldani, vagy el fogok vele bukni . . • (Zajos helyeslés, 
éljenzés és taps a jobboldalon. Élénk felkiáltások a bal- és a szélsóbal- 
oldalon: Ugy vanl el fog bukni! Az elnök többször csenget.) 

Polónyi Géza: Majd hozzásegítjük! 

Gr. Tisza István miniszterelnök: . . . mert azt tartom, hogy 
ennek az országnak nagy érdekei szempontjából erre a reformra oly égető 
szükség van, (Folytonos nagy zaj a szélsőbaloldalon. Halljuk! Halljuk! 
jobbról.) hogy annak továbbhalogatásáért, hogy ezen kötelesség előli meg- 
hátrálásért nem tudnám a felelősséget elvállalni (Zajos helyeslés és taps 
a jobboldalon. Nagy zaj balfelől.) 

Mindenesetre teljesen hibás utón jár az én t barátom, midőn, némi- 
leg ellentétben azzal az előző nyilatkozatával, azt mondja, hogy ez a kez- 
deményezés megtorlás akar lenni, és pedig megtorlás azon nemzeti küz- 
delemért, melyet a háznak egy jelentékeny része a nemztti myelvért 

folytatott (ügy van! Ugy van! báliétól. Nagy zaj. Halljuk! Halljuk t 
jobbról.) 

Nézzük meg ezt a kérdést egy kicsit közelebbről. 
' ' 1903 tavaszán kezdődött az obstrukcziő egy olyan javaslat ellen, 
amely a létszámemelést tartalmazta. Ezen obstrnkczió folyama alatt, elisme- 
rem, mindjobban előtérbe kezdett lépni egy olf an kérdés, kezdetben egy- 
általában nem volt mint az obstrnkoziónak oka odaállítva, t. i. a 
szolgálati és vezényleti nyelv kérdése. De azután 1903 június elején 
megalakult a Khuen-kormány s nem hozott semmit a szolgálati és 
vezényleti nyelvre nézve, (ügy van! Ugy van! jobbról. Zaj balról.) 
hanem a létszámemelési javaslatnak visszavonását. Akkor azon legnagyobb 
párt, a mely állítólag a nemzeti nyelvért folytatott ellenállást, hivatalos 
párthatározattal abbahagyta ezt a küzdelmet, beleegyezett a rendes parla- 
menti állapotok helyreállításába és csak másfél hónap múlva, egy egészen 
jelentéktelen, hitvány inczidenst ragadott meg ürügyül arra, (Ugy van t 
Ugy van! a jobboldalon.) hogy igéretét megszegve, az obstrukcziót foly- 
tassa. (Ugy van! Ugy van! a jobboldalon. Nagy zaj és felkiáltások a 
szélsőbaloldalon : A chlopyi parancs jött közbe !) Semmi köze nem volt a 
dolognak sem a nemzeti nyelvhez, sem a chlopyi parancshoz, a mely csak 
hetek múlva jelent meg. Hanem igenis azt a szégyenteljes Szápáry-féle 
esetet, a melyre ma ennek az országnak minden jóizlésü embere igazán. 
csak szégyenkezve gondolhat vissza, (Ugy van! Ugy van! a jobboldalon.) 
használták fel és fújták fel arra, hogy az alkalmat és ürügyet szolgál- 
tasson adott szavuk megszegésére. (Ugy van! Ugy van! a jobboldalon. 
Nagy zaj a szélsőbaloldalon.) 

Azután szünet állott be a parlament tárgyalásaiban. November 4-ikéig: 
nem volt kormány, nem volt parlamenti tárgyalás, tehát nem volt obstruk* 
czió sem! 

Ugrón Gábor: De volt árlejtés! (Nagy zaj és mozgás a jobboldalon. 
Felkiáltások jobbról: De nem zabra, meg pokróczra! Elénk derültség a 
jobboldalon. Zaj.) 

Rakovszky István: Az aczetilén se rossz üzlet! (Folytontartó 
nagy zaj.) 

Kubinyi Géza: Tessék nyiltan beszélni! Nem csak ugy suttyóm- 
berki módon! (Folytonos nagy zaj. Az elnök többször csenget. Halljuk!) 
Gr. Tisza István miniszterelnök: November 4-én mutatkozott 
be az uj kormány ebben a házban, s az ezen kormány elleni obstruk- 
cziőban résztvett az egész közjogi ellenzék november 30-áig. November 
30-án — gondolom legalább, a napról nem állok jót, de hiszen egy-két 
nap ide vagy oda, az egyre megy — november 30-án, vagy deczember 1-én 
(Zaj a bal- és a szélsőbaloldalon. Halljuk! Halljuk! jobbfelől.) hozta 
meg a függetlenségi és 48-as párt azt a párthatározatot, a melynek. 

-értelmében az obstrukcziót abbahagyták s ettől fogva négy hónapon keresz- 
tül folyt az obstrukczió tovább; folytatta ennek a háznak, nem tudom 
már, 15 vagy 16 t. tagja, folytatta ugy, hogy az <5 maguktartását károsnak, 
céltalannak, az országra nézve veszedelmesnek tartotta maga az egész 
iözjogi ellenzék és a többség, (ügy van! Ugy van! a jobboldalon.) 

Ha igy áll a dolog, ^hol van itt az a nemzeti nyelvért folytatott 
nagy és nemes nemzeti ellenállás, a melyre most t. képviselőtársam 
üvatkozik . . . 

B. Kaas Ivor : Hol van a nemzeti nyelv a katonai büntetőperrend- 
^tartásban? (Zaj a jobboldalon. Halljuk! Halljuk! jobbról.) 

Gr. Tisza István miniszterelnök : ... sa melylyel szemben t. kép- 
Tiselőtársam megtorló jelleget kivan tulajdonítani a mi kezdeményezé- 
sünknek? 

Hogy ennek ilyen irányban megtorló jellege nincs és nem lehet, 
azt legjobban bizonyítja az, hogy mindaz, a mit e tekintetben nézeteimre 
nézve elmondtam s a mire nézve ma már konstatálhatom, hogy a szabad* 
«lvü pártnak is egészben véve helyeslésével találkozom . . . 

Molnár János: Hogyne, a kormánypárt mindent megszavaz! (Zaj 
a jobboldalon. Halljuk! Halljuk!) 

Gr. Tisza István miniszterelnök : . . . egyenesen bizonyítja azt, 
logy az általunk tervezett házszabályreform semmi olyan újítást tartal- 
mazni nem fog, (Egy hang a baloldalon : Még a tartalmát sem ismerik !) 
a mely lehetetlenné tegye azt, hogy egy olyan törvényjavaslat, a melyet 
& ház tagjainak nagy része veszélyesnek itél, obstrukcziós jellegű hosszú 
vitának czéltáblája is ne lehessen. (Folytonos zaj a bal- és a szélsőbal- 
•oldalon. Halljuk! Halljuk! jobbfelől. Elnök csenget.) Ha ez ellen 
akartunk volna megtorlást; ha a katonai kérdések kényelmes elintézését 
akartuk volna biztosítani, (Zaj a bal- és a szélsőbaloldalon.) akkor 
nem lett volna szabad ott megállani, a hol meg akarunk és meg fogunk 
-állani, mert ebből a szempontból semmit sem fogunk engedni. (Helyeslés 
a jobboldalon. Zaj a bal- és a szélsőbaloldalon. Halljuk! Halljuk! jobb- 
ról.) Igenis elérjük azt, hogy a magyar közélet (Folytonos zaj a bal- 
és a szélsőbaloldalon. Halljuk! Halljuk! jobbfelől. Elnök csenget.) felett 
Damokles-kard ne függhessen, hogy bármikor 20 — 25, bárminemű politikai 
szinesetü tagja ennek a háznak megállíthasson mindent ebben az országban, 
(Ugy van ! Úgy van ! a jobboldalon.) kiforgathassa az alkotmányos életet 
a maga sarkaiból, (Ugy van! Ugy van! a jobboldalon. Zaj a bal- és 
a szélsébaloldalon.) s megakadályozhassa az ország sarkalatos törvényei- 
nek érvényesítését. (Ugy van! Ugy van! a jobboldalon. Zaj a bal- 
-és a jsélsőbaloldalon.) 

És már most megkérdezem minden elfogulatlan embertől — s 
liigyjék meg nekem, hogy künn az országban elfogulatlan emberek ítélnek 

felettünk — az akarja-e a magyar parlamentnek erejét fokozni és növelni, 
a ki azt ez alól a nyűg alól akarja felszabadítani, a ki nem akarja, 
hogy ismétlődjék az, a mit négy vagy öt hónapon keresztül láttunk ebben 
a házban, (Zaj a bal- és a szélsőbaloldalon.) hogy egy pár ember (Foly- 
tonos zaj a* bal- és a szélsőbaloldalon. Halljuk! Halljuk I jobbfelöl. Elnök 
csenget.) megakadályozhassa azt, a mit pártkülönbség nélkül mindenki 
óhajt e házban, (Elénk helyeslés. Ugy van! Ugy van! a jobboldalon.) 
mondom, a ki ezt akarja, a ki ilyen visszásságokat orvosolni akar, az 
akarja-e gyengiteni a magyar parlamentnek erejét? (Folytonos zaj a í>al- 
és a szélsőbaloldalon. Halljuk! Halljuk! jobbfelől. Elnök csenget) Az 
akarja igenis a nemzeti erőt azok alól a mesterséges kötelékek és nyűg 
alól felszabadítani, a melyekkel zsákutczába lehet belevinni ennek a nem- 
zetnek egész politikai életét, egész akczióképességét, s a melyekkel gáncsot 
lehet vetni a legüdvösebb nemzeti politikának? (ügy van! Ugy van! 
Zajos , helyeslés a jobboldalon. Zaj a bal- és a szélsőbaloldalon.) 

Es ha a képviselő ur arra utal, hogy lehetnek még olyan sötét idők, 
a midőn szükség van a nemzeti ellenállásra, (Folytonos zaj a bal- és a 
szélsőbaloldalon. Zajos felkiáltások jobbról: Halljuk! Halljuk! Elnök 
csenget.) hát én nem térek ki ez elől a kérdés elől sem. Nem tartom 
valószínűnek, hogy legyen ; (Zaj a bal- és a szélsőbaloldalon.) adja Isten, 
hogy soha se legyen, (Zaj a bal- és a szélsőbaloldalon.) de lehet, hogy 
ismétlődni fog. Hanem, engedelmet kérek, a ki a magyar történetet ismeri, 
nem tagadhatja azt, (Nagy zaj és felkiáltások a szélsőbaloldalon : Elárulták ! 
Halljuk ! Halljuk ! a jobboldalon. Elnök csenget) hogy a magyar nemzet 
össze tudott veszni, ádáz pártharczokba tudott elmerülni normális viszo- 
nyok között, de nagy nemzeti veszedelmek, a nemzetet éltében fenyegető 
merényletek idejében mindig egy táborba tudott tömörülni. (Folytonos 
nagy zaj a bal- és a szélsőbaloldalon. TJgy van! Ugy van! jobbról.) 

Ugrón Gábor: Mindig voltak árulók. (Folytonos nagy zaj a bal- 
és a szélsőbaloldalon.) 

Polőnyi Géza : Muszkavezetők ! (Folytonos nagy zaj a bal- és a 
szélsőbaloldalon. Halljuk! Halljuk! jobbról.) 

Gr. Tisza István miniszterelnök : Es engedjenek meg nekem . , . 

B. Eaas Ivor : Bécsből küldték nyakunkra a mentőket ! (Halljuk ! 
Halljuk! jobbról.) 

Gr. Tisza István miniszterelnök : Nem volna jó, ha elhinnék a t. 
képviselő uraknak a magyar nemzet ellenségei, hogy itt tényleg csak egy 
kis, elszánt, hazafias csapat fogja megvédelmezni a nemzet jogait (Nagy 
zaj a bal- és a szélsőbaloldalon.) 

Ugrón Gábor: Pedig ugy van! 

Gr. Tisza István miniszterelnök : - Nagyon hamar meghúznák a 
magyar nemzet felett a halálharangot, ha az a nagy igazság fenn nem 

állana és fényesen nem ragyogna a multak annáleseiből : hogy nagy 
veszélyek perczeiben, a nemzet ellen intézett merényletek napjaiban ráU- 
vetve küzd együtt az egész nemzet, és pedig rendszerint nem azoknak 
a rezetése alatt, (Hosszantartó zajos helyeslés, éljenzés és taps a jobb- 
oldalon.) a kik békés időkben a szájhősök roltak . . . (Hosszantartó élénk 
helyeslés, éljenzés és taps a jobboldalon. Nagy zaj a bal- és a szélső - 
baloldalon. "Elnök csenget.) 

Rákosi Tiktor : A barrikádokon az udvari tanácsosok fognak 
elesni! (Nagy zaj és felkiáltások a jobboldalon: Halljuk! Halljuk!) 
A részvénytársasági igazgatók, azok fognak elesni! (Folytonos nagy zaj.) 

Gr. T isza István miniszterelnök : Olyan időkben ennek a parla- 
mentnek minden pártja ott lesz, hogy teljesítse kötelességét. Nem a 
kisebbség számára kell abnormis jogokat biztosítani; hanem igenis arról 
kell gondoskodni, hogy ha ez az erőpróba valaha bekövetkezik, vagy ha 
egyszer a magyar képviselőháznak a maga egész erkölcsi súlyát ilyen 
nagy czélokért kell latba vetnie, hogy akkor éljen a magyar nemzetben 
az a tisztelet, az a ragaszkodás intézményeihez és képviselőihez, a melyet 
csak méltóságos, eredményes, az ország javára czélzó komoly munkásság 
biztosithat neki. (Hosszantartó élénk helyeslés a jobboldalon.) 

Mi dolgozunk ezen (Nagy zaj a bal- és a szélsőbaloldalon. Halljuk ! 
Halljuk! a jobboldalon.) a békés idők számára is, de dolgozunk azon 
veszélyes korszak számára is, mert minden csapást elviselhetne a magyar 
nemzet, csak azt nem, hogy egy olyan korszak bekövetkezésekor egy 
szabadelvű eszméiből kiábrándult, e szabadelvű eszméket képviselő intéz- 
mények iránt hitelét vesztett országot találnának itt az események, (ügy 
van ! Ugy van ! jobbról. Folytonos nagy zaj a bal- és a szélsőbaloldalon. 
Elnök csenget.) 

Pólónyi Géza : Rendeletekkel való kormányzás — ez a szabadelvtiség ! 

Gr. Tisza István miniszterelnök: Nagy és igaz ügy ez, olyan, a 
mely méltó rá, hogy félretéve pártkülönbségeket, küzdjön és dolgozzék 
érte minden magyar ember. (Élénk helyeslés és éljenzés a jobboldalon.) 
Ez lett volna a vágyam (Zaj a baloldalon. Halljuk! Halljuk! a jobb- 
oldalon.) és sajnálom, hogy ezen törekvésemben czélhoz nem érhettem. De 
ne higyjék a képviselő urak, hogy házszabályt többség utján ne lehessen 
módosítani. (Nagy zaj és ellenmondások a bal- és a szélsőbaloldalon. 
Halljuk! Halljuk! a jobboldalon.) v 

Polónyi Géza: Majd meglássuk! 

Kubinyi Géza: Szájhősök! (Nagy zaj. Elnök csenget.) 

Gr. Tisza István miniszterelnök : Én ismét angol példára utálok. 
(Zaj a bal- és a szélsőbaloldalon. Halljuk ! Halljuk a jobboldalon.) Legye- 
nek nyugodtak, nem arra az ir példára akarok utalni, (Zaj a baloldalon. 
Halljuk! Halljuk! a jobboldalon.) a mikor az írekkel szemben kellett 



a módosítást keresztülvinni, ámbár lehetne arra is hivatkozni. Hanem 
hivatkozom az 1893-iki házszabály-reformra, a mikor az angol párt- 
viszonyok ugy állottak, hogy Angliából és Skócziából többségben volt 
egy kompakt, erős konzervatív párt és a Gladstone vezetése alatt álló 
liberális párt, a mely kisebb volt a konzervatív pártnál, csak az írekkel 
szövetkezve tudott többségre jutni. És a mikor a homerule-bill keresztül- 
vitele nehézségekbe ütközött, ez az angol kisebbség, a melyet az írek 
támogatása tett többséggé, letörte az angol konzervatív pártnak ellen- 
állását és keresztülvitte az azóta érvényben álló házszabályreformot (Zaj 
a bal* és a szélsőbaloldalon. Halljuk! Halljuk! a jobboldalon.) 

Többséggel is keresztül lehet vinni a házszabályreformot. (Folytonos 
zaj a szélsőbaloldalon. Halljuk ! Halljuk ! a jobboldalon.) Minden csak azon 
fordul meg, hogy abban a többségben legyen meg az a meggyőződés, 
hogy a haza érdeke követeli, hogy így járjon el és legyen meg az a haza- 
fiúi áldozatkészség és kötelességérzet, hogy ezen jogoknak érvényesítésénél 
a nemzet nagy érdekeinek biztosításánál teljesítse kötelességét. (Élénk 
helyeslés, éljenzés és taps a jobboldalon. Zaj a szélsőbaloldalon.) 

Én hiszem és bízom benne, hogy a parlament többsége a helyzet 
magaslatán áll és akkor, ha mint magyar ember sajnálom is azt, hpgy 
e kérdést nem békés eszközökkel, nem a kölcsönös kapaczitáczió terén 
oldhatjuk meg, de semmi kétségem nincs az iránt, hogy a nemzetnek 
mi meg fogjuk tenni ezt a nagy szolgálatot. (Szűnni nem akaró zajo3 
helyeslés, éljenzés és taps a jobboldalon és a középen. A szónokot szá- 
mosan üdvözlik.) 

vn. 

(Ezt a beszédet a november hetediki képviselőházi ülésben mondotta a miniszter- 
elnök, válaszolván Giinther Antal és Rakovszky István felszólalásaira.) 

Gr. Tisza István miniszterelnök: T. képviselőház! Mielőtt az 
előttem szólott két t. képviselő urnák a tárgygyal mégis némileg szoro- 
sabb kapcsolatban álló fejtegetésein mennék át, nem hagyhatom szó nél- 
kül Rakovszky t. képviselőtársamnak egy mellékes kirohanását, a melyben, 
ismételte azokat, a miket tőle viczinális vasutak és inkompatibilitás révén 
már más alkalmakkor is hallottunk. 

Engedjen meg nekem a t, ház, de ezzel a nyilatkozattal szemben én 
csak sajnálatomat fejezhetem ki, hogy akad képviselő a magyar parla- 
mentben, a ki közállapotainknak, közintézményeinknek olyan, a valóságnak 
hála Istennek meg nem felelő, kiszinezésére vállalkozott, (Ugy Tan! Ugy 
van ! a jobboldalon. Zaj balf előL) a melylyel lepiszkolja az egész magyar, 
közéletet, a melylyel — ha elhinnék azt odakünn — tényleg a magyar 

nemzet erkölcsi reputáczióján ejtetnék csorba, (ügy van ! Ugy Tan ! a 
jobboldalon. Nagy zaj balfelől.) Pedig, hála Istennek, az ilyen felfogás 
téves, az ilyen kiszinezésre nincs semmi szükség. Valaki itélkezhetik 
bárhogy a viczinális vasúti ügy fölött és azon tény fölött is, hogy a közei- 
maltban e háznak tagjai közgazdasági vállalatokban sokkal nagyobb mér- 
tékben vehettek részt, mint a hogy azt az uj inkompatibilitási törvénynek, 
szerintem sok részben tulszigoru, dispozicziói megengedik, (Nagy zaj és 
mozgás a bal- és a szélsőbaloldalon. Halljuk! Halljuk! a jobboldalon.) 
de azt azután merem határozottan állítani, hogy igenis pártkülönbség 
nélkül vettek részt a háznak tagjai ilyen közgazdasági vállalkozásokban .-. • 

Kubik Béla: Nem is volt helyes. 
.. Gr. Tisza István miniszterelnök : ... és mint minden nagy társa- 
dalomban, a mi társadalmunkban is egyes szomorú esetei az erkölcsileg 
laza felfogásnak ismét pártkülönbség nélkül mutatkoztak; (Ugy van! 
Ugy van! a jobboldalon.) de ezek egyes szomorú kivételek voltak, a 
melyeket szabálylyá tenni nem lehet és nem szabad, és a melyekkel szem- 
ben áll az a tény, hogy a ház tagjainak ilyen természetű tevékenysége 
mint szabály, a kivételektől eltekintve, teljesen megütötte az erkölcsi tisz- 
tesség legmagasabb fokát. (Ugy van! Ugy van! a jobboldalon.) 

Ezek után, t ház, közeledem tárgyamhoz és mindenekelőtt csak 
egész röviden jegyzem meg, hogy Günther Antal t. képviselőtársam az 
angol történelemből tartott rapszodikus előadásában (Derültség és zaj 
balfelől.) annyira távol maradt a tényektől, annyira teljesen önkényes, 
délibábos világításban mozgott, hogy valóban egy félórára kelleje a ház 
türelmét igénybe vennem, ha a tényeket helyreállítani és az angol tör- 
ténelem azon szakaszát helyes előadásban ismertetni kívánnám. (Halljuk! 
Halljuk! balfelől.) Én azt hiszem, hogy a háznak ideje csakugyan nem 
erre való. 

Molnár János: Arra való, hogy az igazságot teljesen lássuk! 

Gr. Tisza István miniszterelnök: Ezért csak egész röviden kon- 
statálom azt, hogy az angol parlament története 1881-től a legutolsó 
időkig egész fokozatos lánczolatát mutatja fel a házszabályok szigorításá- 
nak. Mert hisz a mint azon jelenségek felmerültek, hogy voltak a parla- 
mentnek tagjai, a kiket erkölcsi szempontok, as önfegyelmezés nem tar- 
tott vissza attól, hogy a házszabályokkal vissza ne éljenek; mindannyi- 
szor kénytelenek voltak a felmerült visszaélésekkel szemben esetről- 
esetre szigorítani a házszabályokat. (Igaz! Ugy van! jobbfelől.) Ez tör- 
tént az írekkel szemben, ez -történt a szövetkezett liberálisok és írek 
által a konzervativekkel szemben és ez az akcziő még talán ma sinos 
befejezve, bár nagyban és egészben czélját elérte, mert biztosította ismét 
az angol parlament munkaképességét. 

Hock János : Ezt mondta Szilágyi is, de hozzátette, hogy paral- 
lel a parlamenti reformmal ! (Zaj. Halljuk ! Halljuk 1 jobbfelől.) 

Gr. Tisza István miniszterelnök : Iratkozzék fel a képviseli ur és- 
beszéljen a mennyit tetszik, de ily közbeszólásokkal, diskurálással nem 
intézhetjük el a dolgot. 

Azt a két megjegyzését t képviselőtársamnak, hogy egyfelől a köz- 
bátorságnak, a személyi és vagyoni biztonságnak megzavarása Irland- 
ban következménye lett volna a házszabályok szigorításának, másfelől a 
házszabályok szigorítása hozta magával és ezzel kapcsolatban merült fel 
az 1884 — 85. évi reform-bili és a választói jog kiterjesztése: e két meg- 
jegyzését, engedjen meg és ne vegye rossz néven t. képviselőtársam^ 
mindenki, a ki az angol viszonyokat csak némileg ismeri, csak mosolylyal 
fogadhatja. (Igaz! Ugy van! jobbfelől. Zaj és ellenmondások a bal- és a 
szélsőbaloldalon.) Irlandban az oly zavarok jóformán mindig előfordultak,, 
mióta csak az angol uralom Irlandban meghonosodott, vissza-visszatér- 
tek, mondhatnám időszakonkint, periodice. Hogy az a zavargás nem a 
házszabályok akkori szigorításának képezte eredményét, mutatja az, hogy^ 
az a tárgy, a melynél először szigorították a házszabályokat, és pedig az, 
elnöknek a szabályokon túlmenő intézkedései mellett, épen a vagyonbizton- 
ság megóvására vonatkozott. 

Czitálta t. képviselőtársam a Protection of Person and Propertjr 
Bilit, mely az Irlandban megtámadott személy- és vagyonbiztonság védel- 
mére hozatott. De hisz már akkor a baj akut volt és rendkívüli, a mini 
az angol mondja, coercitionra, kényszerítő rendszabályokra volt Irland- 
ban szükség a visszaélések megfékezésére. 

Á szigorú házszabályok megmaradtak, sőt szigorittattak, de Irland- 
ban a nyugalom és béke mégis helyreállott. Ma, különösen az utolsó 
tiz esztendőben Irland belállapotai békésebbek és normálisabbak, mint 
száz óv óta valaha voltak. 

A másik, a reform-billmozgalom ettől, a parlament beléletétől, a 
házszabályoktól egészen független, merőben agitatórius kérdése volt a 
liberális pártnak, a mely lefolyt, a reform győzelmével végződött, de min- 
den összefüggés nélkül a házszabályok kérdésével. (Zaj a baloldalon.) 

Higyje meg nekem, t. képviselőtársam, hogy Angliában nem i& 
szokás az, hogy valaki azt mondja, hogy barátja egy eszmének, hogy 
meg akarja csinálni, de azután a junktimoknak olyan sorozatát állítja 
fel, a melyek következtében a gyakorlati megoldás azután sem az egyikre, 
sem a másikra nem lehetséges. (Zaj a baloldalon. Halljuk! Halljuk! 
jobbfelől.) Angliában komolyan szoktak valamit akarni vagy nem akarni. 
(Folytonos zaj a bal- és a szélsőbaloldalon. Halljuk ! Halljuk ! a jobb- 
oldalon. Elnök csenget.) S ha már egyszer az angol ember és az angol 
közvélemény egy kérdésben megérlelte a maga akaratát, nem néz egyébre,. 

nem néz se jobbra, sem balra, de a mellől a nagy kérdés mellől nem tágít 
addig, a míg azt meg nem oldja. (Ugy van! Ugy vaui a jobboldalon.) 

Eitner Zsigmond: Az angolnak nincs osztrákja! (Zaj a bal- és a 
szélsőbalüidalon. Halljuk! Halljuk! jobbfelől.) 

Gr. Tisza István miniszterelnök: Csakugyan nem csodálkozha- 
tunk azon, hogy az angol történelemre nézve Ilyen kissé önkényes és 
merész előadásokkal találkozunk, mikor rádupláz Rakovszky t. képviselő- 
társam a magyar történelemből tartott olyan előadással, a mely megint 
a tényeknek és az igazságnak teljesen fejtetőre állítása, (Élénk ellen- 
mondások a baloldalon. Zaj.) hogy a mi rendi alkotmányunknak az 
obstrukcziő volt egyik sarkalatos fegyvere és intézménye, a mivel szem- 
ben én azt állítom, hogy rendi alkotmányunk egész lefolyása alatt 
obstrukcziő nem fordult elő. Igenis, a rendi alkotmány alatt, mielőtt a 
parlamentarizmus diadalra emelkedhetett volna, mielőtt a parlamentáris 
kormányforma s a parlamenti értelemben vett miniszteri felelősség folytán 
az összhang a törvényhozás összes faktorai közt már előre biztosíttatott 
volna, midőn tehát a nézeteltérések és a konfliktusok a törvényhozás egyes 
alkatelemei közt nemcsak lehetségesek, de gyakorta napirenden voltak, 
igenis előfordult az a tény, hogy az akkori parlament, az alsótábla 
ellentétbe helyezkedett a korona akaratával s fentartotta a maga nézeteit, 
küzdött a maga nézetei mellett, változó szerencsével; a befejezés hol a 
nemzeti Ügy diadala, hol annak veresége volt, legtöbbször azonban kom- 
promisszum jött létre. (Zaj a bal- és a szélsőbaloldalon.) De igenis ismét 
és ismét meghozott táblai határozatokkal állást foglalt maga a tábla, 
akczióba lépett, érvényesítette akaratát Ez épen negácziőja és ellenkezője 
a mostani obstmkcziónak (Helyeslés a jobboldalon. Nagy zaj a bal- és a 
szélsőbaloldalon.) 

Hock János: Akkor a nemzet állott a királyival szemben, most 
pedig a nemzet áll a kormánynyal szemben 1 (Ugy van ! Ugy Tan ! balf elől.) 

Gr. Tisza István miniszterelnök: Roppant furcsa optikai csaló- 
dás, mikor t képviselőtársaim — a körülmények szerint hol százan, hol 
ötvenen, hol húszan, néha tizenöten — azt képzelik, hogy Ők a nemzet. 
(Derültség jobbfelől.) Uram Isten, mi sem vagyunk a nemzet, önök sem a 
nemzet, hanem r már nekünk csak sokkal több jogunk van a nemzet nevé- 
ben beszélni, (Élénk helyeslés, éljenzés és taps a jobboldalon. Nagy zaj a 
bal- és a szélsőbaloldalon; felkiáltások: A magyarság itt van!) 

Olay Lajos: Azok nem tiszta mandátumok! (Folytonos zaj a bal- 
és a Kélsőbaloldalon. Halljuk! Halljuk! jobbfelől. Elnök többször csenget) 

Gr. Tisza István miniszterelnök: Nemzeti küzdelemre, nemzeti 
ellenállásra volt sokszor szükség a múltban. (Felkiáltások balf elől: Most 
is! Mindig lesz!) Megengedem, hogy lehet rá szükség a jövőben is. (Zaja 

bal- és a szélsőbaloldalon. Halljuk! Halljuk! jobbfelől.) Ezt a kötelessé- 
get teljesítette a régi rendi táblának többsége a múltban ... 

Egy hang (balfelől): Az oppoziczió! 

Gr. Tisza István miniszterelnök : ... s én nem kétlem, hogy 
ha ismét olyan veszedelmes idők állnának be, (Zaj a bal- és a szélsőbal- 
oldalon. Halljuk! Halljuk! jobbfelől.) teljesíteni fogja az uj magyar par- 
lament többsége is, (Elénk helyeslés a jobboldalon.) teljesíteni fogja talán 
pártkülönbség nélkül az egész képviselőház. De épen azért, hogy ezt a 
missziót teljesíthesse, szükséges nekünk véget vetnünk annak az állapot- 
nak, a mely szerint bárhonnan összeszedett húsz képviselő, (Zaj a bal- és 
a szélsőbaloldalon.) — mert hát az a mindenre elszánt hatalom ne tudna 
magának húsz elszánt embert összeszedni ? — (ügy van ! Ugy van ! a jobb- 
oldalon.) az a bárhonnan összeszedett húsz képviselő megakaszthatja a 
nemzeti akaratot a maga érvényesülésében, (Hosszantartó élénk helyeslés 
a jobboldalon.) megakadályozhassa a magyar parlament többségét abban, 
hogy a nemzeti ellenállás terén is kötelességeit teljesíthesse. (Elénk helyes- 
lés a jobboldalon. NagJ zaj a bal- és a szélsőbaloldalon. Halljuk! Hall- 
jak! a jobboldalon. Elnök csenget.) 

Eitner Zsigmond: Az önök kerületeiből is jöttek küldöttségek, 
nem húsz képviselő! 

Ugrón Gábor: Ohlopyi tanácsadó! 

Gr. Tisza István miniszterelnök : T. h&t ! Mindenesetre megnyug- 
vásomra szolgál az, hogy a képviselő urak a maguk elszánt ellenállását az 
általunk kezdeményezett akcziőval szemben . . . 

Egy hang (a szélsőbaloldalon): Nem akczió, hanem reakczió! 

Gr. Tisza István miniszterelnök : . . . azzal kívánják indokolni 
és csak ugy remélhetik azt, hogy sikerül a közvéleményben némi érdek- 
lődést és rokonszenvet támasztani helyzetük és kilátásaik iránt, hogy 
kettős irányban teljesen ferde világításba helyezik azt. (Ugy van! Ugy 
van ! a jobboldalon.) Először, mikor állítják, hogy mi a klotürt akarjuk 
behozni és a szólásszabadságot akarjuk korlátozni. Nagy örömmel kon- 
statálom, hogy a mai két beszédben is egy sző sem volt az ellen, hogy a 
házszabályok egyéb helytelenségeit kiküszöböljük, az egész támadás mind- 
két mai beszédben a szólásszabadság korlátozása és a klotür ellen irányult. 
De hiszen akkor itt mi nagyon idilikns, békés állapotba jutunk! (Élénk 
helyeslés és derültség a jobboldalon.) Ismét és ismét kijelentem, (Zaj a 
szélsőbaloldalon. Halljuk! Halljuk! a jobboldalon.) — s ma már azt 
hiszem, állíthatom azt is, (Zaj. Elnök csenget.) hogy ezen felfogásommal 
a szabadelvű párt értekezlete is azonosította magát, — hogy ez a 
reformakczió, (Folytonos zaj a bal- és a szélsőbaloldalon.) eltekintve a költ- 
ségvetés kérdésétől, a mely csakugyan kivételes megítélést igényel, a ház 
egész törvényhozási érdemleges munkájában klotürt behozni nem akar, 



5« 

a szólásszabadságot korlátozni nem kívánja. (Ugy van ! Ugy van ! a jobb- 
oldalon. Zajos felkiáltások a szélsőbaloldalon: Hát mi kell még?) 

Hanem a t. képviselő urak kevéssé skrupulózusak a vitatkozási 
lojalitás terén; ugy járnak el, hogy ugy látszik, rendületlen bizalommal 
vannak saját közönségük felületessége és hiszékenysége iránt, (TJgy van! 
XJgy van! a jobboldalon. Ellenmondás és mozgás a bal- és a szélsőbal- 
oldaloL.) a mikor a legnagyobb hidegvérrel (Zaj a bal- és a szélsőbal- 
oldalon. Elnök csenget.) és a legnagyobb következetességgel tulajdonítják 
nekünk az ellenkezőjét annak, a mit tenni akarunk. (Elénk helyeslés a 
jobboldalon.) 

Polőnyi Géza : Itt vannak az akták, hogy a klotürt akarja. (Zajos 
felkiáltások a jobboldalon: Hol?) 

Gr. Tisza István miniszterelnök : A másik tévhit, a melyet igye- 
keznek a képviselő urak szuggerálni a közvéleménynek, hogy ők itt a nem- 
zetnek, a parlamentnek jogait védelmezik. 

Molnár János: Azt is! 

Gr. Tisza István miniszterelnök : Nemcsak hogy nem védelmezik, 
de védelmeznek egy olyan állapotot, a mely a nemzetet, a parlamentet 
valósággal tehetetlenné teszi és tétlenségre kárhoztatja, (TJgy van! XJgy 
van! a jobboldalon. Ellenmondások a bal- és a szélsőbaloldalon.) védel- 
meznek egy olyan állapotot, a mely más eredményre nem vezethet . . . 

Lengyel Zoltán: Nem áll! A miniszterelnök ur a hibás! (Nagy 
zaj a jobboldalon. Felkiáltások jobbfelől: Halljuk! Halljuk!) 

Gr. Tisza István miniszterelnök: . . . védelmeznek egy olyan álla- 
potot a melyiknek más következése nem lehet, mint a nemzet jogainak, 
a parlament jogainak lejáratása, (Zajos ellenmondások a bal- és a szélső- 
abloldalon.) diskreditálása és megrongálása, s azon erkölcsi alapoknak 
megingatása, a melyeken a parlament nyugszik. (Élénk helyeslés a jobb- 
oldalon Zajos ellenmondások a baloldalon.) 

Mikor mi ezen jelenségekkel akarunk leszámolni, mikor mi a par- 
lamentarizmus ezen kinövéseit akarjuk szanálni, a nélkül, hogy a szólás- 
szu,] adsághoz hozzányúlnánk, akkor igenis teljes joggal állithatjuk azt, 
hcgj mi vagyunk azok, a kik a nemzet jogait, a kik a parlament jogait 
xédelmezzük . . . (Éljenzés és taps a jobboldalon. Nagy zaj és ellen- 
mondások a bal- és a szélsőbaloldalon.) ... mi vagyunk azok, a kik 
nem akarjuk tétlenül elnézni azt, hogy ha majdan valamikor beállanak 
azok a veszélyes idők . . . 

Polőnyi Géza: Ez mind frázis! (Halljuk! Halljuk! a jobboldalon. 
Nagy zaj a bal- és a szélsőbaloldalon.) 

Olay Lajos : Gyalázat ! Ezt a császár parancsolta ! (Halljuk ! Hall- 
juk! a jobboldalon. Nagy zaj a baloldalon.) 

Gr. Tisza István miniszterelnök : . . . azok egy olyan lelkiállapot- 

ban találják a magyar nemzetet, a midőn hitelét vesztette, bizalmát 
vesztette az alkotmány iránt, . . . (Felkiáltások a szélsőbaloldalon: 
A kormány iránt! Halljuk! Halljuk! a jobboldalon.) ... a midőn meg- 
undorodott mindattól, a mit látott és tapasztalt, (Éljenzés és taps a jobb- 
oldalon. Nagy zaj és ellenmondások a szélsőbaloldalon.) ... a midőn hiába 
fogjuk próbálni ebből a házból az ellenállás terére vezetni ezt a nemze- 
tet, inert, t. képviselőház, azt a szerepet, a melyet a magyar parlament- 
nek be kell tölteni, azt a szerepet, hogy a magyar parlament legyen 
az a fénylő világító torony, (Zaj a baloldalon.) a mely minden nagy 
és nemes ügyben vezeti a magyar nemzetet . . . (Elénk helyeslés a jobb- 
oldalon. Nagy zaj a bal- és a szélsőbaloldalon.) 

Lengyel Zoltán : Megjött Dienes Márton ! (Nagy zaj a jobboldalon 
és felkiáltások: Halljuk! Halljuk!) 

Gr. Tisza IstYán miniszterelnök : ... azt a szerepet az ilyen 
jelenetek tétlenül továbbtürése által elveszitjük. (Zaj a baloldalon. Hall- 
juk! Halljuk f a jobboldalon.) 

Günther t. képviselőtársam fejemre akarta czitálni Tisza Kálmánnak 
egy nyilatkozatát. Hát én erre két dolgot jegyzek meg. Az első az, 
hogy az a nyilatkozat a szólásszabadság megtámadása ellen irányult. 
A másik az, hogy azon nyilatkozat megtétele óta 32 esztendő tapasz- 
talataival lettünk gazdagabbak. (Nagy zaj a bal- és a szélsőbaloldalon. 
Halljuk! Halljuk! a jobboldalon.) Az, a mi akkor példátlan lett volna 
a magyar parlament történetében, — fájdalom — rendszerré vált ma 
és itt tendencziózus törekvés mutatkozik a házszabályokba lefektetett 
minden joggal való rendszeres visszaélésre... (Éljenzés és taps a jobb- 
oldalon. Nagy zaj és ellenmondások a bal- és a szélsőbaloldalon.) 

Hock János: Hatalmi visszaélések nincsenek a kormányzatban? 
(Nagy zaj balfelől.) De a nemzetet erősíteni, ugy-e, nem akarják! (Zaj 
balfelől.) 

Gr. Tisza István miniszterelnök : . . . rendszeres visszaélésre a 
mi szólásszabadságunk elnyomása czéljából, rendszeres visszaélésre, hogy 
egyes tagjai a háznak oly szabadságokat vegyenek maguknak . . . 

Lengyel Zoltán: Megjött Dienes Márton! (Derültség balfelőL 
Zaj és mozgás jobbfelől.) 

Gr. Tisza István miniszterelnök: ... és oly viselkedést mutas- 
sanak itt, a melylyel csak csorbát ejtenek a parlament méltóságán és 
kialakuljon itt egy oly politikai szituáczió, a mely teljesen lehetetlenné 
teszi egy eredményes, következetes nemzeti politika folytatását. (Élénk 
tetszés jobbfelől.) A mire tehát nem volt szükség 32 évvel ezelőtt, arra 
égető szükség van ma. (Élénk helyeslés jobbfelől. Felkiáltások balfelől: 
A jövőre! Felkiáltások jobbfelől: Meg is lesz!) Égető szükség nem a 
szólásszabadság korlátozására; erre nézve ismétlem, a mit ugrai levelem- 

ben irtani, hogy csak a végszükség vihetne arra, hogy erre a térre lépjek, 
de égető szükség igenis, a modern parlamenti élet ezen detailjainak, ezen 
részleteinek, az egész képet eltorzító és meghamisító ezen kinövéseinek 
megnyirbálására. (Élénk helyeslés jobbfelől. Nagy zfj a baloldalon;) 

B. Kaas Ivor: Hát ki szegte meg a békét? (Zaj.) 

Gr. Tisza István miniszterelnök : Günther t. képviselőtársam azt 
mondja, hogy én a szenvedély hangján szólok és csodálkozását fejezi ki, 
hogy én a szenvedély terére lépek, holott szenvevedélyes invektivákkal 
nem találkoztam. 

T. képviselőtársam egészen tévesen itéli meg a helyzetet. Tényleg 
semmiféle egyéni okom arra, hogy szenvedélyes legyek, nincs és nem is 
lehet. Nem is érzek magamban semmiféle egyéni indulatot és szenvedélyt ; 
de igenis, át meg át vagyok hatva attól a meggyőződéstől, hogy a magyar 
nemzetnek meg kell mentenünk akarata érvényesülhetését. (Hosszas élénk 
helyeslés, éljenzés és taps a jobboldalon.) Igenis, érzek magamban erős 
akaratot, érzek magamban elszántságot és elhatározottságot, hogy mind- 
azon erőnek, a melylyel az Úristen kegyelméből birok, végső megfeszíté- 
sével ennek a nagy ügynek szolgálatába álljak. (Hosszas élénk éljenzés 
és taps a jobboldalon.) 

Pap Zoltán: így bukott meg Széli Kálmán is! 

Sándor Pál: Ki az álprófétákkal ! 

Rákosi Viktor: Tapsol gróf Sándor Pál! (Zaj.) 

Gr. Tisza István miniszterelnök: Sajátságos felfogása a parla- 
mentarizmusnak az, a mi Eakovszky t. képviselőtársam azon szemre- 
hányásában nyilvánult meg... (Zaj és közbeszólások balfelől.) 

Elnök: Kérem Lengyel Zoltán képviselő urat ne méltóztassék 
folyton közbeszólni! (Felkiáltások balfelől: Mások is közbeszóltak!) 

Gr. Tisza István miniszterelnök : Először is önkéntelen humor 
nyilatkozott meg abban, hogy t. képviselőtársam szemrehányást tett nekem 
és mint egy sötét gondolatot és sötét ármányt tünteti fel az én részemről, 
hogy én, íme, felvetettem a kabinetkérdést és ez által lehetetlenné tettem 
az ellenzéki pártokkal szemben, hogy ebben a kérdésben velünk együtt 
szavazzanak. 

Hát engedje meg, t. képviselőtársam, (Halljuk! Halljuk!) 6 ma 
határozati javaslatot adott be, a melyben nem tudom, hogy hány 
kemény pontozatban (Élénk helyeslés a jobboldalon. Felkiáltások a 
szélsőbaloldalon: Bihari pontok!) kívánja a választójognak olyan módú 
kiterjesztését, a minőhöz, azt hiszem, az itteni viszonyokat ismerő magyar 
ember, a ki a magyar nemzeti politika nagy czéljait komolyan akarja 
szolgálni, soha hozzájárulni nem fog. (Igaz! Ugy van! Elénk helyeslés a 
jobboldalon. Zaj a bal- és a szélsőbaloldalon) De hát tegyük fel • . . 

Gr. Zichy Aladár: Ez a liberális gondolkozás! (Egy hang bal- 
felől: Éljen a liberalizmus!) 

Gr. Tisza István miniszterelnök: Kérem, csak lapozzák a törté- 
nelem foliánsait és rá fognak jönni egy sajátságos jelenségre : a demagógia 
eszközeivel dolgozó reakczióra, (Hosszantartó élénk helyeslés és taps a 
jobboldalon.) a melylyel szemben igenis sokszor az igazi liberalizmusnak 
kell a jogfolytonosság és az egyenletes haladás nagy szempontjait érvénye- 
síteni, (Elénk helyeslés a jobboldalon.) De hát tegyük fel, hogy én kapa- 
czitálva lennék és azt mondanám, hogy elfogadom t. képviselőtársam 
határozati javaslatát és egyúttal kabinet-kérdésnek jelenteném ki, hogy 
azt a ház elfogadja. Rászavazna-e a t. képviselő ur? 

Rakovszky István: Rá! 

Gr. Tisza István miniszterelnök : Hát ha rászavazna, akkor elesett 
az az egész okoskodás, hogy a megszavazás egyik nehézségét képezi az a 
tény, hogy a kormány valamely kérdést kabinet-kérdéssé tesz. (Igaz! TJgy 
van ! Elénk helyeslés a jobboldalon.) Hát az nincs igy és nem is lehet 
igy, a mint a t. képviselő ur mondja, mert utóvégre minden ellenzék, 
melyet objektív szempontok vezetnek, egyes intézkedéseit talán helyeselni 
fogja a legkárosabb kormánynak is és hiába veti fel az a kormány a 
kabinet-kérdést, bizonyára meg fogja szavazni annak a kormánynak olyan 
javaslatait, melyeket tartalmuknál fogva helyeseknek talál. (Elénk helyes- 
lés a jobboldalon.) 

Ép ily kevéssé áll helyt a t. képviselő urnák másik vádja, az t. i., 
hogy ez belügye a háznak és igy a kormánynak itt semmi szerepe és a 
kabinet-kérdésnek semmi jelentősége nincs. Hát tegnapelőtti felszólalásom- 
ban belekezdettem ezen kérdés fejtegetésébe, de oly lekötelező buzgalom- 
mal jöttek t. képviselőtársaim a legkülönbözőbb közbeszólásokkal segítsé- 
gemre, hogy más témára sodortattam el magam. Ha méltóztatnak 
megengedni, most visszatérek arra. Parlamentáris felfogás mellett a kor- 
mány ő Felségének a kormánya, de ugyanakkor a ház többségének letéte- 
ményese és a parlamentarizmusnak egyik óriási nagy előnye, hogy a felelős 
vezetés, az egyéni felelősség gondolatát beleviszi azon intézkedésekbe, azon 
ügykörbe is, mely a háznak beléletót képezi. Ez sarkalatos alapelve az 
angol alkotmánynak. (Zaj a bal- és a szélsőbaloldalon.) 

Ugrón Gábor : Küldje el az idegen hadsereget ! (Zaj. Elnök csenget.) 

Gr. Tisza István miniszterelnök : Annyira sarkalatos alapelv, . 
annyira logikus kiegészítő része ez az egész parlamentáris kormányformá- 
nak, hogy a mely kormány nem érezné magában azt, hogy tényleg a 
többség bizalmának letéteményese, a mely kormány nem érezné, hogy képes 
a többség akczióját irányítani és vezetni s csak egy nappal azután is 
megmaradna helyén: az megszűnnék parlamentáris kormány lenni. Ebből 
folyik, i képviselőház, nemcsak az a jog, de az a kötelesség is, hogy ezen. 

közügyeink szempontjából annyira fontos kérdésben igenis engageirozzam 
felelősségemet, nem mint ő Felségének miniszterelnöke, de mint a magyar 
képviselőház többségének ez időszerinti vezetője, (Elénk helyeslés a jobb- 
oldalon.) s most jelentsem ki, hogy ezt a helyemet csak addig tarthatom 
meg, mig a képviselőház többségének magatartása a hozandó reform főbb 
körvonalait és alapelveit illetőleg az én meggyőződésemmel egyező. (Zajos 
felkiáltások' a bal és a szélsőbaloldalon : Melyek azok? Hát mit akarnak? 
Nagy zaj a bal- és szélsőbaloldalon. Halljuk! Halljuk! jobbfelői. Elnök 
csenget.) 

Hock János. Hédérváryt leszavazták és mégis ott ül! 

Gr. Khuen-Héderváry Károly, 6 Felsége személye körüli minisz- 
ter: De elment! (Felkiáltások balfelől: De visszajött!) 

Hock János : Kidobták az ajtón, de az ablakon visszamászott . (Nagy 
zaj a ház minden oldalán. Halljuk ! Halljuk ! Elnök csenget.) 

Gr. Tisza István miniszterelnök: Befejezésül röviden konsta- 
tálom, hogy a t képviselő uraknak az a magatartása, hogy magánál 
ezen előzetes kérdésnél, hogy t. i. egy bizottság választassék, ilyen 
nagy vitát kezdeményeznek, (Halljuk ! Halljuk !) ez már maga nem nor- 
mális módja a parlamentáris küzdelemnek ; (Ugy van ! Ugy van ! jobbfelői.) 
ez maga határozottan obstrukcziős jellegű és színezetű küzdelem . . . 
(ügy van! Ugy van! jobbfelői. Zajos ellenmondások a bal- és a szélső- 
baloldalon.) 

Molnár János: Ugy van! Nem is tagadjuk! 

Gr. Tisza István miniszterelnök: . . . olyan, a mely a több- 
séget is fel fogja jogosüani arra, hogy egy adott pillanatban erősebb 
eszközökhöz nyúljon. (Élénk helyeslés, éljenzés és taps a jobboldalon. 
Nagy zaj a bal- és a szélsőbaloldalon.) 

Molnár János: Vagyis feloszlassa a parlamentet. Hát csak rajta! 
Ne holnap, hanem ma még. (Zajos felkiáltások a szélsőbaloldalon : Tessék 
feloszlatni! Folytonos zaj a bal- és a szélsőbaloldalon. Elnök csenget.) 

Gr. Tisza István miniszterelnök: Egyáltalában nem félek attól, 
a mivel Rakovszky István t. képviselőtársam — nem mondom, hogy meg- 
fenyegetett, mert annál jobb Ízlése van . . . 

Rakovszky István: Eszemágában sincs! 

Gr. Tisza István miniszterelnök: • . • hanem hazafias aggo- 
. dalomba akar ejteni bennünket, mert igenis azt tartom én is, hogy min 
den a magyar nemzet lelkéhez közelálló és a nemzeti politika nagy 
szférájába beletartozó .ügyben a diskussziónak, a vitának elnyomása meg- 
boszulhatja magát itt a házban és következményekkel járhat odakünn. 
Most azonban semmiféle ékesszólása és semmiféle dialektikája a képviselő 
uraknak nem fogja a magyar nemzet közvéleményébe azt a tévhitet 
belevinni, (Nagy zaj a bal- és a szélsőbaloldalon. Halljuk! Halljuk! jobb- 

felől.) hogy a képviselő urak itt csakugyan a magyar nemzet jogait, a 
magyar nemzet szabadságát, a magyar nemzet nagy érdekeit kép- 
viselik. (Elénk helyeslés a jobboldalon. Zaj és ellenmondások a bal- és 
a szélsőbaloldalon.) Szállítsuk le ezt az egész küzdelmet a maga helyes 
nívójára! Nem a parlament nagy jogairól, nem a szólásszabadságról, 
(Zajos felkiáltások a szélsőbaloldalon: Hát miről van sző? Felkiál- 
tások jobbfelők Hiszen tudják 1 Zaj. Halljuk! Halljuk! Elnök csenget.) 
nem a nemzet nagy szabadságairól van sző, ha igen visszás, igen kellemet- 
len, igen alkalmatlan és a nemzetre nézve a parlamentarizmus lejáratására 
és megrontására való kihatásaik által igen veszélyes olyan kórtünetek 
eltávolításáról, (Élénk helyeslés a jobboldalon. Zajos ellenmondások a bal- 
és a szélsőbaioldalon.) a melyeknek eltávolítása és a mely kórtüneteken 
politikailag élősködő uraknak (Hosszantartó zajos helyeslés és taps 
jobbfelől. Elénk ellenmondások a bal- és a szélsSbaloldalon.) a kellő kor- 
látok közé szorítása s a kellő nívóra való leszorítása a nemzet párt- 
különbség nélküli közvéleményének osztatlan helyeslésével fog találkozni; 
(Nagy zaj és mozgás a bal- és a szélsőbaloldalon. Ugy van! Ugy van! 
jobbfelől.) osztatlanul helyeselni fogja és megnyugvással fogja ezt venni 
a nemzet, mert érezni és tudni fogja, hogy csakis így . . . (Nagy zaj 
a bal- és a szélsőbaloldalon. Felkiáltások: Oszlassa fel! Kérdezzék meg a 
nemzetet! Elnök csenget.) 

Sümegi Yilmos: Oszlassa fel! 

Rosenberg Gyula: Hisz' alig jött be, máris ki akar menni! Leg- 
alább három napig várjon! (Folytonos zaj. Halljuk! Halljuk!) 

Gr. Tisza István miniszterelnök: Ne tessék az ördögöt a falra 
festeni. (Derültség jobbfelől. Felkiáltások a szélsőbaloldalon: Tessék fel- 
oszlatni!) Én mindig azon az állásponton voltam, hogy a feloszlatás nem 
a kisebbség joga ; hogy a kisebbség magatartása nem lehet egyedül irány- 
adó arra, hogy az országgyűlés feloszlattassék. (Nagy zaj a bal- és a 
szélsőbaloldalon.) 

Lovászy Márton: Azt mondta a miniszterelnök ur; hogy mitőlünk 
függ! (Nagy zaj. Halljuk! Halljuk! jobbfelől. Elnök csenget.) 

Grr. Tisza István miniszterelnök: Legyenek meggyőződve róla, 
hogyha beáll annak szüksége, minden habozás nélkül hozzá fogok ehhez 
az alkotmányos eszközhöz nyúlni (Felkiáltások a szélsőbaloldalon : Tudjuk !) 
és szembe fogunk egymással nézni a választók előtt. (Élénk helyeslés a 
jobboldalon. Nagy zaj a bal- és a szélsőbaloldalon.) 

Ugrón Gábor: De katonaság nélkül tegye! (Ugy van! a szélső- 
baioldalon. Nagy zaj. Halljuk! jobbról.) 

Gr, Tisza István miniszterelnök: Teljes megnyugvással nyúlnék 
ehhez az alkotmányos eszközhöz is, mert meg vagyok róla győződve, hogy 
ma már megunta és megutálta a nemzet ezeket az állapotokat, (Elénk 

helyeslés. TJgy van! Ugy van! jobbfelöl. Nagy zaj és mozgás a bal- és 
a szélsőbaloldalon.) megelégelte azt, hogy előtérbe tolakodjanak és vezető- 
szerepet já tsz szanak, olyanok, a kiknek erre a szerepre semmiféle kvalifi- 
kácziójnk sincsen. (Elénk helyeslés és taps. TJgy van! Igaz! jobbfelőL 
Hosszantartó nagy zaj a bal- és a szélsőbaloldalon. Az elnök többször csen- 
get.) Ezekre az intézkedésekre szükség van épen azért, hogy visszaemel- 
kedjék a magyar parlament arra a nívóra, a honnan önök sülyesztették 
le; (Elénk helyeslés. Ugy van! jobbfelőL Nagy zaj a bal- és a szélső- 
baloldalon.) hogy felszabaduljon az alól a lidércznyomás alól, a melylyel 
az örökös technikai obstrukczió lenyűgözi a parlament munkásságát; 
hogy felszabaduljanak azok a lekötött erők és tehetségek, a melyek e 
parlamentnek ugy ezen az oldalán, mint amaz oldalán meg vannak 
bénitva; hogy lehetővé legyen ebben az országban ismét egy magas szín- 
vonalon álló ellenzéki "politika. (Élénk helyeslés. Ugy vanf Ugy van! 
jobbfelőL Felkiáltások: Le a demagógokkal! Folytonosan tartó nagy zaj 
és mozgás a bal- és a szélsőbaloldalon. Az elnök többször csenget.) 

Sándor Pál: Le a demagógokkal! (Folytonos nagy zaj.) 

Gr. Tisza , István miniszterelnök: Én nem szeretek zsákban macs- 
kát árulni! (Nagy zaj balról.) 

Lengyel Zoltán: Még árulhat! 

Ugrón Gábor: Az egész javaslat nem egyéb! 

Gr. Tisza István miniszterelnök: Mai előadásomban sem tit- 
koltam, hogy e ház egyes tagjaira nézve talán igen kellemetlen lehet az 
a reformakczió, a mely szemeink előtt lebeg ; (Nagy zaj a bal- és a szélső- 
baloldalon. Felkiáltások: Hiszen nem is tudjuk, hogy mi az! Felkiáltá- 
sok a jobboldalon: Ném akarják tudni!) hogy ezek mindent a világon 
elkövetnek ellene, már a lótíentartás ösztöne által hajtva. (Igaz ! Ugy van ! 
a jobboldalon.) De higyjék el, hogy e küzdelem se nem heroikus, se 
nem drámai, se nem alkalmas arra, hogy a nemzetben igazán föl* 
ébreszszen akármilyen hangulatot, érzelmet önök mellett. Ellenkezőleg, 
csöndes iróniával fogja nézni a magyar nemzet nagy többsége, hogy itt 
végre-valahára elkövetkezik a leszámolás. (Élénk helyeslés, éljenzés és taps 
a jobboldalon. Nagy zaj a bal- és a szélsőbaloldalon.) 

A t. képviselő urak azt mondják, hogy nekem rögeszmém a ház- 
szabályreform és panaceát látok benne. Oh nem, (Halljuk! Halljuk!) 
se nem rögeszmét, se panaceát nem látok benne. De igenis a házsza- 
bályreform magában véve semmi, annak egy egészséges nemzeti politika 
egész rendszerével kell kiegészitődnie, hogy eredménye legyen. (Igaz! 
Ugy van !) De igenis állítom, hogy a házszabályreform mellőzhetetlen elő- 
feltétele egy egészséges nemzeti politikának, mert a háznak mai fegyelme 
mellett, a házszabályoknak mai állapota mellett az ország becsületére 
és javára való eredményes nemzeti politikát nem folytathatunk. (Igaz 1 

Ugy tan! a jobboldalon.) Azt pedig igenis állítom, és akár én leszek e 
helyen, akár más, (Felkiáltások a bal- és a szólsőbaloldalon : Más lesz!) 
akárki lesz, meg fogja mutatni, hogy a maga méltóságát, tisztességét, 
akczióképességét visszanyert magyar parlamentre támaszkodva, lehet és 
kell is eredményes magyar nemzeti politikát csinálni. (Elénk éljenzés és 
taps a jobboldalon. Nagy zaj a szélsőbaloldalon.) Ennek alapkövét ra-juk 
le, ennek előfeltételeit teremtjük meg, ha a térről elsöpörjük azt a gazt, 
(Élénk éljenzés és taps a jobboldalon.) a mely ennek akadálya. (Hosz- 
szantartó, többször megújuló élénk helyeslés, éljenzés és taps a jobbolda- 
lon. Nagy zaj balról.) 

vin. 

(Apponyi Albert gróf beszédére a miniszterelnök a november kilenczedikén 
tartolt ülésben ezeket válaszolta :) 

6r. Tisza István miniszterelnök. T. képviselőház! (Halljuk! 
Halljuk!) Tudom, hogy nem sok idő áll már egy óráig rendelkezésre. 
Nagyon óhajtanám megtartani az időt, a melyet a ház a napirend ezen 
tárgyának szentelt, ennek folytán oly rövidre és szűkre fogom szabni 
előadásomat, hogy, a mennyiben abban képviselőtársaim szívesek lesznek 
közbeszólások által fel nem tartóztatni és meg nem zavarni, azt hiszem, 
egy órára pontosan befejezhetem beszédemet. (Halljuk! Halljuk!) 

Mindenekelőtt egy tiszteletteljes, de nagyon határozott és komoly 
tiltakozással kezdem, tiltakozással az ellen a vád ellen, mintha én ezen 
kérdésbe, a melyet a ház belügyének kell tekintenünk mindnyájunknak 
és a ház belügyének tekintek én is, a koronát, a király személyét 
bárminő vonatkozásban is belevontam volna; (Helyeslés jobbfelől.) és til- 
takozást azon törekvés ellen is, hogy bárminő vonatkozásban, bárminő 
eszmekapcsolatban ezen kérdés elintézésébe, mely csakugyan a ház belügye, 
a korona bárhogyan is belevonassék. (Helyeslés jobbról és a középen. Zaj 
balfelől.) 

Én sajnálom, hogy épen t. képviselőtársammal szemben, a kiről 
pedig még most is azt keÜ feltennem, hogy a parlamentarizmus lénye- 
gével tisztában van, ismételve rá kell mutatnom arra,' hogy a parlamen- 
tarizmussal jön ellentétbe az, a ki a képviselőház többségének vezetőjét, 
nem mondom, azon jogától akarná megfosztani, de azon kötelesség telje- 
sítésére nem akarná szorítani, hogy egy ilyen, a ház belügyét képező 
fontos kérdésben a maga felelősségét angazsálja. (Élénk helyeslés jobbról.) 
így fogják ezt fel mindenütt a világon, a hol a parlamentarizmust komo- 
lyan veszik. (Ig az ' Ugy van ! a jobboldalon. Ellenmondások balfelől. Hall- 
juk! Halljuk!) 

Ebben a tekintetben ez a vád és ez a téves felfogás senkitol sem 
lephet meg jobban, mint épen azon t. képviselőtársaimtól, a kik nem is a 
többségnek elismert vezérével, de a háznak egy nagyon kiváló tagjával, 
a kit azonban akkor nem egyéni kiváló tulajdonai, de, a mint akkor 
önök elnevezték, homo regius mivolta ruházott fel egy nagyon fontos sze- 
reppel, e homo regiusszal tárgyalásokat folytattak a házszabály reformja 
kérdésében; (Igaz! Ugy van! Taps jobbról és a középen.) tárgyalásokat 
folytattak a házszabályok kérdésében ő vele és tárgyalásokat báró Fejér- 
váry Gézával és az én csekélységemmel, a kik mint báró Bánffy Dezső 
akkori miniszterelnök megbízottai érintkeztünk ebben az ügyben az ellen- 
zékkel. 

Polőnyi Géza: Ez nem áll! A szabadelvű párt megbízottai voltak! 
(Zajos ellenmondás jobbról.) 

Gr. Tisza István miniszterelnök: Hogy nekem és báró Fejér- 
váry Gézának ki adott megbízást, azt talán én mégis jobban tudom. 
(Élénk tetszés Jobbfelől.) 

T. ház! En azt hiszem, akkor járok el a parlamentarizmus szel- 
lemében, hogy ha az országnak egy ilyen fontos közügyében igenis, nem 
mint ő Felsége tanácsosa, de mint a ház többsége, bizalmának ez idő 
szerinti letéteményese, angazsirozom felelőségemet, (Elénk helyeslés jobb- 
felől.) hogy először is megtettem a kezdeményezést a bizottság meg- 
választása iránt, másodszor főbb körvonalaiban elmondtam egyéni néze- 
teimet, hogy elejét vegyem annak a támadásnak, már legalább elfogulatlan 
oldalról, — mert azért találkoztam ez ellentámadással — hogy én titok- 
ban akarom tartani nézeteimet s a házat egy ismeretlen akczióba, 
sötétbe való ugrásba akarom vinni. 

Egy hang (balfelől): Most se tudjuk! 

Gr. Tisza István miniszterelnök : Már most baj van a kréta körül. 
T. képviselőtársam most sem tudja, Apponyi t. képviselőtársam pedig ma 
tett nekem szemrehányást azért, hogy miért mondtam el nézeteimet. (Zajos 
derültség a jobboldalon. Zaj a bal- és a szélsőbaloldalon. Halljuk! Hall- 
juk! jobbfelől.) Hát ezt végezzék el akkor egymás között. 

Annál, a mennyit elmondtam, tudniillik (Zaj a bal- és a szélsőbal- 
oldalon. Halljuk ! Halljuk ! jobbfelől.) konstatálását azon három gyakorlati 
czélnak, a melynek elérését óhajtom, s negatív irányban konstatálását 
annak, hogy a költségvetéstől eltekintve, más javaslatoknál a szólásszabad- 
ságot korlátozni nem kívánom, mondom, ezen elvi szempontoknál többet 
mondani nem tartanám helyesnek (Folytonos zaj a bal- és a szélsőbal- 
oldalon. Halljuk! Halljuk! jobbfelől.) Mert ma is azt tartom, s bármi- 
nemű közbeeső inczidensek vezessenek is el a végső reformig, azt fogom 
tartani akkor is, (Zaj a bal- és a szélsőbaloldalon. Halljuk ! Halljuk ! jobb- 
felől.) a mikor a végleges reform megalkotásáról lesz szó, hogy annak 

egy bizottsági munkálkodásból, és pedig lehetőleg az ellenzék részvételével 
folytatott bizottsági munkálkodásból kell kikerülnie. (Helyeslés a jobb- 
oldalon. Zaj a bal- és a szélsőbaloldalon.) Bárminő csatákon kelljen is- 
átmenni időközben, ezt az álláspontot vallom ma, a csata előtt s íhhez 
az állásponthoz ragaszkodni fogok a csata után is. (Élénk helyeslés & 
jobboldalon.) 

Lengyel Zoltán: Csendes részvét és koszorúk mellőzése kéretik f 
(Zaj a jobb- és a baloldalon.) 

Gr. Tisza István miniszterelnök: Most áttérve a dolog lénye- 
gére, (Halljuk! Halljuk!) az én t. barátom magáról a házszabály kérdé- 
séről egy inczizumban beszélt, a mennyiben kijelenti, hogy addig, a mif 
a választási reform kérdésében az ő kívánságai nem teljesülnek, addig 
nem járulhat hozzá ehhez a különben szükséges reformhoz. Tehát ebben. 
az egy inczizumban el van ismerve ennek a reformnak szükséges volta. 
(Felkiáltások balfelől: Nem most!) 

Valóban nagyon érthetetlen is lenne, ha épen t. barátom ennek a 
reformnak szükségét mélyen át nem érzené, mert lehetetlen* hogy elfe- 
lejthette volna mindazt a keserűséget, a mit ott kellett kiállania. (Az elnöki- 
szék felé mutat.) S itt hivatkozhatom ... 

Eitner Zsigmond: Önök szekálták ki! (Zaj a jobboldalon.) 

Gr. Tisza István miniszterelnök : ... a ház naplóira, hivatkozhatom: 
azokra a nagyon ékesen szóló nyilatkozatokra, a melyeket igazán a hazafiúi 
elkeseredés hangján intézett arról a helyről önökhöz, (a baloldalra mutat) 
mikor felszólította önöket, hogy ne tapodják lábbal a házszabályokat, (Ugy 
van! Ugy van! a jobboldalon. Zaj a bal- és a szélsőbaloldalon.) s felszó- 
lította önöket ismét és ismét, hogy ne tegyék lehetetlenné az elnöki 
tisztnek gyakorlását ebben a házban. (Ugy van ! Ugy van ! a jobboldalon. 
Zaj a bal- és a szélsőbaloldalon. Halljuk! Halljuk! jobbfelől.) 

Hyen körülmények között lehetetlen is lett volna az én t képviselő- 
társamnak (Zaj a bal- és a szélsőbaloldalon. Halljuk! Halljuk jobb- 
felől.) elzárkóznia azon igazság elől, (Zaj a bal- és a szélsőbaloldalon. 
Halljuk! Halljuk! jobbfelől.) hogy a házszabályok reformjára csakugyan 
szükség van. Hanem, a mint ez már gyakori jelenség ő nála, mert benső- 
összhangban áll egyéniségével, s a mint ő ezt ma igen helyesen és szebben, 
mint én képes volnék, mondotta, a legtöbb ember (Zaj a bal- és a szélső* 
baloldalon. Halljuk! Halljuk! jobbfelől.) benső kényszerűségnél fogva, a& 
élet különböző viszonyai között egyéni természetének megfelelőleg cselek- 
szik. Nagyon sokszor fordult már elő t. barátom életében, hogy bizonyos 
szükségszerűségek előtt lehetetlen volt szemet hunynia, szükségszerűségek 
előtt, a melyeknek gyakorlati konzekvencziái sokszor kellemetlen vagy 
odiőzus oldalakkal birtak és akkor a kimenekvő utat mindig abban találta. 
fel, hogy ezt a szükségszerűséget egy más, tetszetős jelszóval kötöttet 

<issM) ellenmondás és mozgás balfelőL) felállított mindig egy junktimot, 
(Ugy vanl Ugy van! a jobboldalon.) összekapcsolta a posztolátumoknak 
akkora sorozatát, a melyeket azután gyakorlatilag egyszerre megvalósítani 
nem lehet és a melyeknek megvalósítása kö/^en . . . (Zaj a bal- és a 
szélsőbaloldalon. Halljuk! Halljuk I a jobboldalon. Elnök csenget.) 

Endrey Gyula: Megígérte! (Nagy zaj és felkiáltások: Halljuk! 
Halljuk! a jobboldalon.) 

Kubinyi Géza: Hódmezővásárhelyen ez a szólásszabadság? (Zaj. 
.Halljuk! Halljuk!) 

Endrey Gyula: Hódmezővásárhelyen az ígéret megtartása az első! 

Gr. Tisza István miniszterelnök: Felállít tehát egy junktimut, 
a mely egyfelől lehetetlenné teszi valamennyi kérdés gyakorlati meg- 
oldását, (Felkiáltás balfelől: Természetes sorrend!) másfelől, miután ezen 
számos nagy kérdés megoldásánál véleménykülönbségek természetszerűleg 
felmerülhetnek, tágra nyitja az ajtót mindenki előtt, a ki egy adott 
pillanatban meg akar hátrálni egy nehéz kötelesség teljesítése előtt. (Ugy 
yan ! Ugy, van ! jobbfelől. Mozgás, zaj, ellenmondás és felkiáltások a bal- 
-és a szélsőbaloldalon: Tapsoljanak! Elnök csenget.) 

Ha megvizsgáljuk már most azon kérdés természetét, a melyre vonat- 
kozólag t. barátom a junktimot felállítja, igen sajátságos észleleteket 
tehetünk. Röviden kívánok a dolog szubjektív oldalával foglalkozni 
(Halljuk! Halljuk!) 

Nagyon jól tudom, hogy az a párt, melyhez t. képviselőtársam tar- 
tozik, hosszú éveken át állította, hogy választási rendszerünk 'reformra 
-szorul, hogy olyan jelenségek merülnek fel, a melyek a nemzeti akarat 
megnyilvánulását meghamisíthatják, a melyekkel szemben a választások 
tisztaságára vonatkozó intézkedéseket kell tenni. Ez az eszmemenet képezte 
kiindulási pontját a kúriai bíráskodási törvény létrejövetelének, a mely 
törvényt t. képviselőtársam is elfogadta, a mely törvény elfogadásával 
•egyidejűleg a szabadelvű pártba belépett, a mely törvény alapján létre- 
jöttek az 1901-diki választások, a melyekre nézve azt hiszem, nemcsak 
t. barátom, de az ellenzék is mindig elismerte, hogy azok tiszta válasz- 
tások voltak, azokon a nemzeti akarat hamisítatlanul valósulhatott meg. 

Hát mindezen előzmények után, (Zaj. Elnök csenget.) és az után, 
hogy a mit t. képviselőtársam ebben az irányban kívánt és követelt, 
nagyban és egészben, természetesen nem minden kis részletében, érvénye- 
sülhetett, hogy ezzel t. barátom magát megelégedettnek jelentette ki, hogy 
éveken keresztül nemcsak hallgatott azzal, hogy ebben az országban, 
meg van a nemzeti akarat hamisítva, (Zaj és mozgás a bal- és a 
szélsőbaloldalon. Halljuk! Halljuk!) de alkatelemét képezte és pedig 
természetes, a mint egyszer valahol van, ott csakis nagy horderejű alkat- 
elem lehet, tehát nagy horderejű alkatelemét, oszlopát képezte annak 

a politikának, a mely, mint ma meglepetésemre hallom, a meghamisított 
nemzeti akaratot képviseli: (Helyeslés a jobboldalon.) mindezen előz- 
mények után, daczára annak, hogy már hozzászoktatott t. képviselőtár- 
sam ilyen volte-face-okhoz (Nagy zaj a bal- és a szélsőbaloldalon. Hall- 
juk! Halljuk! a jobboldalon.) felfogásában, mégis meglepetéssel konsta- 
tálom azt, hogy ismét a régi dallal áll elő, mintha azóta a kúriai bírás- 
kodási törvény nem fogadtatott volna már el. (Zajos helyeslés jobbfelőL 
Élénk mozgás a bal- és a szélsőbaloldalon.) Hát, t. képviselőház, tökéletes 
törvény a világon nincsen. És olyan emberi törvény, a mely az emberi 
furfangok minden kibúvó ajtaját el tudná zárni, szintén nincsen. Arany 
igazság ez, csak én következetesebben alkalmazom t. barátomnál, mert 
mellesleg megjegyzem, hogy én nem osztozom abban a nézetében, hogy 
a mig a képviselőjelölt követhet el rettenetes furfangokat, a melyek 
ellen védekezni kell, de a mint ezen furfangok segítségével megválasz- 
tatott, transszubstancziáczión megy keresztül és itt már megtisztult 
lényként áll előttünk. (Zajos ellenmondások a szélsőbaloldalon. Halljuk! 
Halljuk"! a jobboldalon.) 

De hát mondom, én elismerem ezen igazságot a maga általánosságában 
a képviselőjelöltekre is és a képviselőkre is és állítom azt, hogy ezek ellen 
a jogszabályok alkotásának egész mezején küzdeni kell, ezeket lehetőleg 
meg kell akadályozni. Nem tartom tehát tökéletesnek a kúriai bírás- 
kodási törvényt sem. De azt azután határozottan a merem állítani, hogy 
kúriai bíráskodási törvény hézagai és hiányai sokkal nagyobb mértékben 
engedik meg azokat a visszaéléseket a választások tisztasága ellen, a 
melyekkel olyan politikai irányzatok élhetnek, melyek helyzetüknél fogva 
az ígéretekkel, & tetszetős jelszavakkal dobálózhatnak. (Zajos helyeslés a 
jobboldalon. Ellenmondások' a szélsőbaloldalon.) 

Ha megbillenti a kúriai bíráskodási törvény az egyensúlyt vala- 
mely irányban, hát mindenesetre azon párt rovására billenti meg, a mely 
pártból kialakult kormány felelősség mellett intézi az ország ügyeit. (Zajos, 
ellenmondások a bal- és a szélsőbaloldalon.) 

Nem lehet tehát abból érvet kovácsolni a házszabályreform ellen r 
mintha a mai választási eljárás mellett a választási szabadság kellőleg 
biztosítva nem volna. És nagyon veszélyes dolog volna, ha egy másik érvet 
akarnánk kovácsolni a választási czenzus kérdésében. Mert, kérem, ha 
egyszer valaki erre a lejtőre lép . . . (Felkiáltások a baloldalon : Lejtő ? 
Ez az igazság!) 

Ugrón Gábor: Ilyen a mi liberalizmusunk! 

Gr. Tisza István miniszterelnök : • . . és kifogásolja, kétségbevonja, 
a képviselőház azon közjogi jelentőségét, hogy a nemzeti akaratot kép- 
viseli azért, mert a választók száma nem elég magas: azt ez az okosko- 
dás kérlelhetetlen logikával előbb vagy később oda fogja szorítani, hogy 

kénytelen legyen ebből kifolyólag az általános szavazati jog álláspontjára 
.helyezkedni . . (Felkiáltások a baloldalon : Mi van benne ? Helyes ! 
Csinálják meg . Halljuk ! Halljuk ! a jobboldalon.) 

Eitner Zsigmond: Ha liberálisak önök, adják meg az általános 
választói jogot (Zaj a szélsőbaloldalon. Halljuk ! Halljuk ! a jobboldalon. 
Elnök csenget.) 

Gr. Tisza István miniszterelnök: . . . kénytelen legyen taga- 
dásba venni a képviselőházban megnyilvánuló nemzeti akarat legitim 
voltát mindaddig, a mig az nem az általános szavazati jogon épül fel. 
(ügy van jobbfelől.) Már pedig, hogy erre nézve a valódi liberális állás- 
pont mi, azt meg fogom mondani. (Halljuk! Halljuk!) 

Lengyel Zoltán: Uj bárókat csinálni, ugy-e? 

Gr. Tisza István miniszterelnök: A valódi liberális álláspont 
Tegezéi gyanánt (Zaj a baloldalon. Halljuk! Halljuk! jobbfelől.) a nem- 
zeti demokráczia egész tömegének politikai jogokkal való felruházását 
kell, hogy odaállítsa olyan végezel gyanánt, a mely ne frázis legyen, 
de komoly czél, a mely felé lépésről-lépésre következetesen haladni kell. 
{Helyeslés jobbfelől.) De a haladásnak nem az a módja, hogy apriorisz- 
tikusan a választási jogba bevonjuk és azzal felruházzunk olyan ténye- 
zőket is, a melyek erre ma még kellő előfeltételekkel felruházva nincsenek. 
{Élénk helyeslés a jobboldalon.) Egész eljárásunkban, egész politikánkban, 
egész társadalmi viselkedésünkben igyekezzünk, igenis, belenevelni a nem- 
zeti demokrácziának (Zaj balfelőL Felkiáltások: Pénzzel!) mind széle- 
sebb, mind nagyobb rétegeit abba, hogy bírjanak az anyagi független- 
ségnek azon attribútumaival, bírjanak azzal a szellemi műveltséggel, 
bírjanak azzal a megbízható hazafiúi érzéssel . . . (Ugy van! Elénk 
helyeslés és taps a jobboldalon.) 

Polónyi Géza : Azt önök ítélik meg, ugy-e, hogy azzal ki bir ? (Zaj.) 

Gr. Tisza István miniszterelnök : . . . a mely mellőzhetetlen 
előfeltételét képezi annak, hogy a rájuk ruházott választói jogot valóban 
& haza javára gyakorolják (Igaz ! Ugy van ! Élénk helyeslés a jobboldalon.) 

Ftntos ez a kérdés mindenütt a világon; (Egy hang balfelől: Víz- 
akna!) de kétszerte fontos Magyarországon, a hol a nemzetiségi kérdés 
is mélyen belejátszik az ily kérdések intézésébe. 

T. képviselőház ! (Halljuk ! Halljuk !) Egész politikai gondolkodásom 
azonosítva van azzal a nagy sarkigazsággal, hogy az országban lakó 
nemzetiségek (Zaj Halljuk! Halljuk !) s a magyar nemzet és a magyar 
nemzeti állam nagy érdekei között benső harmónia, benső egység van ; és 
én bizom Istenben, hogy el fog következni az az idő, mikor ezen nagy 
igazság át fogja hatni a lelkeket és a kedélyeket és meg fogja teremni azon 
valóban testvéries együttérzést e haza különböző ajkú polgárai között, a 
melyre mindnyájunknak, de talán elsősorban és leginkább nekik van szűk* 

ségük. De ma ne hunyjunk szemet a kellemetleii igazságok előtt; ne 
essünk azon illúzióba vissza, a melybe érthető volt, hogy 1848-ban bele- 
estek apáink; (Mozgás a szélsőbaloldalon.) lelketlen, bűnös könnyelműség 
volna, ha az azóta lefolyt idők keserű tapasztalatai után is még mindig 
ezen illúziókban ringatnók magunkat. (Helyeslés jobbfelől. Felkiáltások 
balfelől: Bizony keserű!) 

És ismerjük el azt, hogy mindaddig, a mig az országban lakó idegen- 
ajku polgárok érzületében az az üdvös fordulat, a melyre szükség van, 
be nem állott, mindaddig, a mig az idegenajku polgárok természetes 
vezetői és befolyással birő művelt tényezői nem állanak oda nyilt sisakkal 
egy hazafias nemzeti politika követésére: (Zaj balfelől. Elnök csenget. 
Halljuk ! Halljuk ! jobbfelől.) mindaddig a nemzetiségi törvény kezelésének 
minálunk olyan specziális zátonyai vannak, a melyeknek elkerülése kettőzött 
óvatosságot igényel. (Igaz ! Ugy van a jobboldalon.) De mindenütt a vilá- 
gon a szabadelvű felfogás arra törekszik, hogy szaporodjanak a nemzeti 
társadalomnak felvilágosodott, értelmes, független elemei, hogy azután 
azokra ki lehessen terjeszteni a választói jogot. (Elénk helyeslés jobb- 
oldalon.) Az az eljárás pedig, a mely derüre-borura felruházza a választói 
joggal az arra kvalifikáczióval nem biró elemeket is, az igenis a dema- 
gógiának és a reakcziőnak szolgáL (Élénk helyeslés, éljenzés és taps 
a jobboldalon. Felkiáltások a szélsőbaloldalon: Hoch!) 

Hát, t. ház, igy áll a dolog, (Halljuk! Halljuk!) én magam is azt 
tartom, hogy a választási törvény bizonyos intézkedései reformra szorul- 
nak, hogy ezen reform keretébe be kell vonni a czenzus kérdését is 
és hogy az a reform, a melyet alkotni fogunk, semmi esetre sem járhat 
más eredménynyel, mint a választók számának emelésével; de azt azután 
hozzá kell tennem, hogy legalább az én nézetem szerint, ha ezt az orszá- 
got nagy veszedelembe sodorni nem akarjuk, a választók számának ez az 
emelkedése olyan nagy semmi esetre sem lehet, hogy az valamely döntő 
(Zaj a bal- és a szélsőbaloldalon. Elnök csenget.) sulylyal essék a serpe- 
nyőbe azon kérdés megítélésénél, (Igaz! Ugy van! jobbfelől.) hogy szük- 
ség van-e a házszabályok reformjára, meg kell-e azt csinálni: igen vagy 
nem. (Elénk helyeslés jobbfelől.) És ha az én igen t. barátom arra szólit 
fel bennünket, hogy ne mozogjunk a múló hangulatok circulus vitiosusá- 
ban; hát bocsáson meg nekem, de azt kell erre felelnem: ha valaha 
történt lépés ebben e házban, a mely csakugyan nem a mulő hangulatok, 
nem a pillanatnyi szükségszerűség hatása alatt született meg, az épen 
a házszabályok reformjának mostani napirendre tűzése. (Elénk helyeslés 
a jobboldalon.) Csakugyan pillanatnyi szükség nem indokolt . . . 

Lengyel Zoltán: Schwarzer is báró lesz! 

lír. Tisza István miniszterelnök : . . . mulő hangulat nem magya- 
rázza meg. Hanem igenis indokolta és megmagyarázza az a körülmény, 



64 

a melyre már ismét és ismét ráutaltam, hogy a magyar nemzeti politiká- 
nak alapjait kell megvetnünk azon jelenségek kiküszöbölése által, (Zaj a 
szélsőbaloldalon. Elnök csenget.) a melyek a gyengeségnek, a tehetetlen* 
Bégnek, a tiszteletre s ragaszkodásra méltatlanságnak elemeit viszik bele 
a magyar parlamentbe. (Elénk helyeslés a jobboldalon.) 

Sokszor hallom, ma is hallottam, azt a figyelmeztetést, hogy gon- 
doljuk meg, hogy mi nem vagyunk teljesen független állam, hogy mi kap- 
csolatban állunk más állammal is. Hát meggondoljuk. Meggondoljuk 
és a világért sem megyünk el olyan messzire a reform terén, mint más 
független állam, a világért sem akadályozzuk meg a nemzeti ellenállás 
azon formáját sem, a mely valamely veszedelmes torvényjavaslat ellen 
a végletekig való harczot folytathatja. (Elénk helyeslés a jobboldalon.) 
Ezt möggondoljuk és nagyon óhajtandó volna, gondolják meg a képviselő 
urak is. (Mozgás balfelől.) 

Meggondoljuk akkor is, a midőn kétszerte féltjük és kétszeresen 
óvó kezekkel akarjuk védeni a magyar parlamentet minden olyan jelenség 
ellen, a mely lejáratja a parlamentarizmust, (Elénk helyeslés a jobbolda- 
lon. Nagy zaj a bal- és a szélsőbaloldalon.) a mely lerontja ebben az 
országban a magyar nemzet kebelében azt a hagyományos, áldozatkész 
szabadságszeretetét, (Folytonos mozgás és zaj a szélsőbaloldalon. Halljuk ! 
Halljuk! jobbfelől.) a mely a veszély pillanataiban mindig egy táborba 
terelte a nemzetet a magyar alkotmány, a magyar szabadság védelmére. 
(Élénk helyeslés a jobboldalon. Mozgás és zaj a bal- és a szélsőbalolda- 
lon.) És igaza van t. barátomnak : (Halljuk ! Halljuk !) a nemzetek sorsa, 
a nemzetek ereje a milliók minden egyes tagjában élő érzelmek összességé- 
ben van. (Ugy van ! ügy van I jobbfelől. Mozgás és zaj a bal- és a szélső- 
baloldalon.) 

Ezeket az érzelmeket rontja meg, mételyezi meg, teszi tönkre ez a 
inai állapot ; ezeket az érzelmeket akarjuk megmenteni és fen tartani akkor, 
(Elénk helyeslés és taps jobbfelől.) midőn a magyar parlament tisztessé- 
gének, becsületének és tekintélyének állandó, intézményszerü biztosítékait 
keressük. 

Ezért ismételve kérem, méltóztassék elfogadni indítványomat. (Hosz- 
szantartó, megmegujulő élénk éljenzés és taps a jobboldalon és a középen. 
Zajos felkiáltások a bal- és a szélsőbaloldalon : Hoch ! Éljen Apponyi !) 

Gr. Tisza István miniszterelnök: T. házi Nekem eszemágában 
sincs erről a kérdésről beszédet mondani, de halaszthatatlan . . . 

Polőnyi Géza : Én a házszabályokhoz kértem szót. (Nagy zaj jobbfelől.) 

Gr. Tisza István miniszterelnök: Beszéd közben nem lehet f (Élénk 
helyeslés jobbfelől.) Eszemágában sincs beszédet mondani akarni . . . 

Polőnyi Géza : De kérem, nem is tudják, mit akarok ? (Nagy zaj és 
felkiáltások jobbfelől: A miniszter beszél! Nincs joga most beszélni!) 

Lengyel Zoltán: Zárt ülést kérünk! (Nagy zaj.) 

Elnök: Beszédközben nem lehet. Majd a miniszterelnök beszéde 
után. (Felkiáltások jobbfelől : A mentelmi bizottsághoz ! Nagy zaj a bal- 
és a szélsőbaloldalon .) 

Lengyel Zoltán : Tessék az ülést felfüggeszteni ! (Zajos ellenmondó 
jobbfelől.) 

Elmék: Rendreutasítom Lengyel Zoltán képviselő urat. (Nagy zaj.) 
Beszédközben nem lehet zárt ülést elrendelni. 

Gr. Tisea István minisztereinek : T. ház ! Én megkezdtem beszé- 
demet, engem félbeszakítani nem lehet. En nem csináltam Tolna most ebből 
a kérdésből kázust, de halaszthatatlan hivatalos kötelességem elszólít a 
házból; ő Felségénél kell hivatalos ügyben megjelennem. 

Foltfnyi Géza: A házszabályokhoz kérek szót. (Nagy zaj és ellen- 
mondás jobbfelől.) 

Gr. Tisza István miniszterelnök: Beszédközben nem lehet. Ez 
megsértése a házszabályoknak és megsértése a törvénynek! Meg fogjuk 
oltalmazni önökkel szemben a házszabályokat ! (Élénk helyeslés és éljenzés 
jobbfelől.) Önök lábbal tipornak minden jogot, minden törvényt I Próbálják 
csak, majd leszámolunk az urakkal a nemzet előtt! (Zajos helyeslés a 
jobboldalon. Nagy zaj a szélsőbaloldalon.) 

Polónyi Géza: A házszabályokhoz kérek szót! (Nagy zaj a jobb- 
oldalon.) 

Gr. Tisza István miniszterelnök: Csak egy rövid kijelentést 
akarok tenni. (Halljuk! Halljuk! a jobboldalon.) Azt hiszem, később sem 
fogok mindarra visszatérni, a mit Hock képviselő úrtól hallottam, semmi 
szükség sincs rá. (Nagy zaj a bal- és a szélsőbaloldalon.) 

Lengyel Zoltán: így nem lehet ülést tartani. (Nagy zaj. Fel- 
kiáltások: Helyre! Helyre!) 

Elnök: Lengyel Zoltán képviselő urat rendreutasítom, s kérem a 
képviselő urakat, foglalják el helyeiket. (Nagy zaj.) 

Gr. Tisza István miniszterelnök : Hock János képviselő ur egész 
beszédével foglalkozni nem kívánok ... 

Pülőnyi Géza: Kérem, mondom, hogy a házszabályokhoz kívánok 
szólni.' (Hosszantartó nagy zaj a jobboldalon. Zajos felkiáltások: Hall- 
gasson !) 

Elnök: Ha Polónyi képviselő ur folyton renitenskedik, kénytelen 
leszek a háznak javaslatot tenni. (Zajos helyeslés a jobboldalon.) 

Gr. Tisza István miniszterelnök: Hock János képviselő ur meg- 
emlékezett arról, hogy én a választási törvény tekintetéből minő Ígéreteket 
tettem. (Nagy zaj a szélsőbaloldalon. Felkiáltások jobbról : Polónyi üljön 
le !) Miután nekem a házból az ülés vége előtt távoznom kell, nem várhatom 
be azokat :i nyilatkozatokat, melyek e tekintetben megtétetni fognak s 

kénytelen vagyok személyes kérdésben már most a következőket kijelen- 
teni . . . (Halljuk! Halljak! a jobboldalon.) 

Polőnyi Géza: De kérem, én a házszabályokhoz kibánok szelni 
^(Zajos felkiáltások a jobboldalon: Hallgasson! Üljön le!) 

Kubinyi Géza: Vastag pofája van, az már bizonyos! 

Gr. Tisza István miniszterelnök: Kijelentem, hogy mindahhoz, a 
mit a házban a választási törvényre vonatkozólag mondottam, mindazon 
kötelezettségekhez, melyeket ezen nyilatkozataim tartalmaznak, feltétlenül 
ragaszkodom ma is, (Elénk helyeslés a jc jboldalon.) tehát a képviselő 
urnák az a kijelentése, hogy én megtagadom Ígéreteimet, ép oly igaz, mint 
egész beszéde. (Elénk helyeslés a jobboldalon. Zaj a baloldalon.) Csak még 
meg akarom mondani azt, a mit gondolom, tavaly novemberben vagy 
deczemberben az itt szemben ülő t. képviselőtársaim helyeslő hozzájáru- 
lása mellett világosan kijelentettem, hogy én e ház egyes t. tagjaiv.l 
magántéren, magánhelyen közügyekről ismételten beszéltem, erre mindig 
szívesen hajlandó is vagyok, mert azt tartom, hogy gondolatok és eszmék 
tisztázása magánkörben sokszor elősegiti azt, hogy itt megértsük egymást, 
(Helyeslés a jobboldalon.) de soha senkivel szemben semmiféle titkos vagy 
nem titkos magán-obligóba be nem mentem és bele nem fogok menni. 
(Élénk helyeslés a jobboldalon.) És a ki azt állítja, hogy én csak egy 
jottával is túlmenőleg vállaltam volna bármi kérdésben obligót azokon kivül, 
melyeket a ház szine előtt elvállaltam, az tudatosan vagy jóbiszemüleg, 
de valótlanságot állit. (Hosszantartó zajos helyeslés, éljenzés és taps a 
jobboldalon.) 



IX. 

JNouember tizennegyedikéről való ez a beszéd. A szabadelvű párt értekezleten 

hangzott el, a mely köszönetet mondott a miniszterelnöknek nemzeti politikájáért, 

a kétéves katonai szolgálat és a honvéd-liizérség kivívásáért. Ezen az értekezleten 

a házszabályrevizióról is nyilatkozott a miniszterelnök.) 

Tisztelt barátaim! Engedjétek m«g, hogy a most elhangzott izép 
szavakért és azokban foglalt elismerés azon részéért, mely reám és barár 
taimra háramlik, hálás sziwel mondjak nektek köszönetet. 

Nem kívánok ezúttal bővebben nyilatkozni és bővebben beszélni arról 
az üdvös, kettős reformról, a melyet szombaton bejelenteni szerencsém 
volt. Jeleztem már a házban, hogy semmi szükség nincs arra, hogy ezt 
bizonyos görögtüzzel lássuk el, semmi szükség nincs arra, hogy kihegyez- 
zük olyan irányban, a minőben azt nem is szabad kihegyezni) olyan irány- 

ban, mintha ez bárminő lépés volna a 67-es politika megingatására vagy 
a 67-e« alaptól való eltávolodásra. (Ugy van! Ugy van!) Ellenkezőleg 
épen ezek a reformok is fényes tanúbizonyságát mutatják annak, hogy 
lehet magyar nemzeti politikát csinálni a 67-es alapon, (Ugy van ! XJgy 
van !) a 67-es alaphoz való rendületlen ragaszkodás mellett is. 

Most csak két rövid megjegyzésre szorítkozom. Az egyik az, hogy 
bizonyára nem tételezhet föl senki olyan naivitást rólunk, hogy az a rtmény 
vezetett volna ezen kérdések szóbahozatalánál, mintha ez a mai momentán 
parlamenti helyzeten csak egy jottát is változtatna. (Ugy van.!) A ki egy 
kissé ismeri a viszonyokat és embereket, ezzel az illúzióval nem áltathatja 
magát. (Ugy van ! Ugy van !) 

A másik az, hogy nem vezetett ezen kérdések megoldásánál és a 
megoldás közzétételénél az a törekvés sem, hogy itt quasi cseretárgyat 
vagy alkutárgyat vegyek kezembe, a melylyel akár a házszabálykérdést, 
akár az előttünk álló katonai kérdéseket megoldjuk. (Helyeslés.) Hiszen 
ha ez vezetett volna, akkor a publikálásnak nem ezt a módját választottam 
volna. (Elénk helyeslés.) De nem vezetett és nem fog vezetni soha, mert 
ón legalább a magam politikáját soha arra felépíteni nem fogom, hogy 
politikai ellenfeleimnek hozzájárulását bárminő konczessziók által meg- 
nyerjük. (Elénk helyeslés.) Igenis, fel akarjuk építeni és törekszünk felépí- 
teni ugy, hogy olyan ügyekkel álljunk a nemzet elé, a melyeket a nem- 
zet, vagy legalább annak túlnyomó nagy többsége teljes megnyugvással 
és teljes helyesléssel fogadhasson, (Elénk helyeslés.) a hol az ügyben magá- 
ban rejlő belső igazság es belső erő legyen a győzelem záloga. (Zajos 
tetszés / és helyeslés.) 

Eö, t. barátaim, egyszerűen tanúbizonyságot kívántam tenni arról, 
hogy mindazon támadások között, a melyekkel illettettünk és a melyeket 
ismételni nem kívánok, -- hisz a vokabularium nagyon régi (Derültség.) — 
és az üdvös tevékenységnek mindazon megrekesztése daczára, a melylyel 
találkozunk, barátaimmal együtt igyekezünk dolgozni, igyekezünk építeni, 
fElénk éljenzés.) igyekezünk tanúbizonyságát adni annak, hogy az a 
politika, a mely számára az eredményes működés előfeltételeit meg akarjuk 
teremteni, nemztti politika a szó igazi értelmében. (Hosszantartó zajos 
tetszés, éljenzés és taps.) 

Ez vezetett arra, hogy működésünknek ezen konkrét eredmémyét 
is nyilvánosságra hoszam és meg vagyok győződve, hogy ha voltak is még 
az országban, ezzel is apadni fog azok száma, a kik itt a magyar nem- 
zet elleni olyan tendencziákat keresnek, ha nem is a kormányban, de 
másutt és fel merik tenni a kormányról, hogy ha volnának ilyen tenden- 
eziák, azoknak szolgálatába szegődnék, hogy azok előtt fényes tanú- 
bizonyságát nyújtsam annak, hogy a mely perozben a magyar nemzet 
az igazán produktív hazafias tevékenység terére lép, nincs az a törekvés* 

nincs az a jogos kívánsága, a melynek megoldása legyőzhetetlen akadá- 
lyokba ütköznék. (Hosszantartó, meg-megujuló zajos éljenzés, helyeslés 
tetszés és taps.) * * # 

T. barátaim ! Midőn utoljára volt szerencsém hozzátok erről a helyről 
a most napirenden levő politikai kérdésekről beszélni, azon reményemnek 
adtam kifejezést, hogy talán a bizottság megválasztására vonatkozó indít- 
vány tekintetében ai utolsó sző még nem mondatott ki, hegy megfontolják 
talán még .a háznak e párthoz nem tartozó tagjai ast, hogy a bizottság 
munkásságában való részvételt elutasitsák-e maguktól és a mi ennél még 
sokkal több, hogy magának a bizottságnak megalakítását is obstrukczio- 
náris vitával tegyék lehetetlenné. Fájdalom, ma szétoszlott minden ez 
iránybani reménység, teljesen menthetetlen illúzió volna továbbra is 
abban a hitben ringatnunk magunkat, hogy az a házszabályreform, a 
melyet keresztülvinni akarunk, a ház más párton levő tagjainak Közre- 
működésével legyen megvalósítható. És reánk háramlik az a feladat, hogy 
e változott viszonyok között teljesítsük kötelességünket. 

Én azt hiszem, az eddigi eseményekből konstatálhatjuk először is 
azt, hogy az országos közvélemény ritka egyértelműséggel nyilatkozik meg 
egy, a kellő határok közt megálló, megfontolt és mérsékelt házszabály- 
reform mellett (ügy van! Ugy van!) és konstatálhatjuk másodszor azt, 
hogy az az egész akczió, a mely a mi reformtörekvésünk ellen a házban 
föltámadt, nem e reform ellen, maga ellen intézi támadásait, (Ugy van! 
Ugy van!) nem azokról a konkrét dispozicziókról beszél, n, melyeket 
megoldani kívánunk, hanem más, a mi czéljainkkal egyenesen ellenkező 
tendencziákat imputál bele ebbe a reformba és arra alapítja támadását. 
(Ugy van! Ugy van!) 

Először is arról, azt hiszem^ csakugyan fölösleges beszélni, hogy 
ezen házszabályreform és a megoldásra váró katonai kérdések között bár- 
minő kapcsolat is léteznék, mert hiszen a leghatározottabban jelentettem 
ki ismeteltén, hogy a katonai kérdésekre vonatkozólag sem a szólásszabad- 
ságnak, sem a viták szabadságának semmiféle korlátozását nem kontem- 
pláljuk. Másodszor ez az egész vihar, a melynek látszatát, mondjuk, 
felkelteni igyekeznek, ez az egész vihar a szólásszabadság megvédelme- 
zésére irányul, már pedig ismét és ismét kijelentettük és ma már a 
pártnak határozott álláspontja az, hogy a nagy vitáknak, a nagy, hosszas 
parlamenti küzdelmeknek lehetőségét, bárminő ujitást, bárminő reformot 
tartalmazó törvényjavaslatokkal szemben korlátozni nem kívánjuk. Mindez 
tehát > az az egész lárma, a melyet felkelteni sikerült, a levegőbe való csap- 
kodás, a mely a mi reformunk szükségességére vonatkozólag általunk 
felhozott érvelést és okoskodást nemrsak meg nem czáfolja, de még csak 
nem is érinti (Ugy van! Ugy van!) . 

Mégis a nélkül, hogy bárminő ismétlésekbe kívánnék bocsátkozni, 
esak röviden reasszumálom és fixirozom, hogy miről van szó : a technikai 
sbstrukczió lehetetlenné tételéről van szó, szó van a ház rendjének, 
méltóságának, tisztességének megvédéséről, (Hosszantartó élénk helyeslés.) 
és szó van arról, hogy £ költségvetés letárgyalása olyan diszpozicziók 
által biztosíttassák, a melyek lehetetlenné teszik azt, hogy bármikor 
©tletszertleg az exlex állapot összes anyagi ét erkölcsi kárai hárul- 
janak az oraeágra. (Elénk helyeslés.) 

Ezekről van saá; ezekről kellene vitatkoznunk, ha a reform ellenzői 
fair, lojális vitát akarnának folytatni ; itt adósak ők nekünk a felelettel, 
itt nem bizonyítják be, hogy a parlamentarizmus ezen kinövéseinek orvos- 
lása csakugyan azokkal, a veszedelmekkel jár, a melyeket ők állítanak. 
(Ugy van! Ugy van!) És a ki velünk csakugyan vitatkozni akar, a ki 
csakugyan meg akarja győzni az országot arról, hogy káros és veszedel- 
mes, a mire mi törekszünk, az itt álljon elő és itt bizonyítsa be azt, 
hogy a nemzeti erőt az gyengíti, a nemzet ellenálló képességét és a nem- 
zetnek — mert ne csak az ellentállásra gondoljunk, de az alkotásra ii 
— a nemzet alkotó képességét az csorbítja, a ki a parlamentáriz 
mus ezen visszás kinövéseit kiküszöbölni akarja. (Hosszantartó élénk 
helyeslés.) Mert azt azután egészen határozottan és egészen nyugodt 
önérzettel merem állítani, hogy mindezek a kinövések nem erő-, de gyen 
geség forrásai a memzetre mézve. (Élénk tetseés.) 

Mert hiszen miben rejlik a nemzet és a parlament ereje? Mi 
másban, mint abban az erkölcsi tartalomban, a melylyel a parlament* 
élet rendelkezhetik? Miben másban, mint abban a tiszteletben, . abban a 
ragaszkodásban, abban a kegyeletben, a melylyel az egész nemzet párt- 
különbség nélkül viseltethetik a maga parlamentje iránt. (Ugy van I Ugy 
van!) Es ki méri a leghelyrehozhatatlanabb, sőt legvégzetesebb csapás * 
• a nemzet erejére más, mint a ki permanenssé tesz oly jelenségeket, a 
melyek valóban az undor érzését keltik fel (Hosszantartó helyeslés é$ 
éljenzés.) a nemzet jobb elemeiben, a melyek csakugyan az elhidegülésnek 
az elidegenülésnek, a közönynek jégtábláit zúdítják a magyar parla 
mentárizmusra. (Élénk tetszés és éljenzés.) 

Lehetetlenné teszi ez normális békés időkben egy üdvös alkotások- 
ban megnyilatkozó parlamenti élet kifejlődését. És vájjon, ha bekövet- 
keznék valaha az az idő, hogy igazán nemzeti ellenállásra volna szük- 
ség, vájjon akkor tudna-e nagy elhatározásokat felkölteni, nagy tetteket 
életre hívni a nemzetben oly parlament, a mely orfeumba való jelene- 
teket produkál? 

Beszéljünk nyíltan és őszintén, mert bárminő valószínűtlen is ilyen 
viszonyoknak a visszatérése, nem tartozik a lehetetlenségek közé. Hiszen 
mi nemcsak a mai kor számára dolgozunk, de az a mag, a mit elvetünk, 

gyümölcsöket teremhet olyan korban is, a midőn olyanok fognak az ország 
sorsára befolyást gyakorolni, a kik ma meg sem születtek. Én nem hiszem^ 
hogy legyen ma élő ember, a ki visszaidézze e nemzetre és a dinasztiára 
a régi ^visszavonás, a régi ellentétek óriási csapásait, (Ugy van!) mert 
•em a nemzet, sem a dinasztia érdeke ezt él nem birná. De igenis — 
mondom — jöhetnek késő nemzedékek, a melyeknek emlékezetében elhomá- 
lyosul már a multak sötét emléke és az a szempont, hogy Magyarország 
állandó kapcsolatban áll egy más állammal, hogy a magyar korona tulaj- 
donosa egyúttal rendelkezhetik egy más állam erejével ír, ez a szempont 
rejthet a jövőben is, a távol jövőben bizonyos veszélyeket magában. Tehát 
számoljunk ezzel a ténynyel és nézzünk szemébe a veszélynek. (Halljuk !) 

Ha beáll ez a veszély, min fordul meg a magyar nemzet sorsa é3 
egósz jövője? Min egyeben, mint azon, hogy a magyar közélet nagy 
elhatározásokat legyen képes a nemzetben felébreszteni, (Ugy van! Ugy 
van!) hogy a magyar nemzet összes rétegei, ugy mint a múltban tették, 
érezzék és tetteikben nyilvánitsák azt, hogy a magyar szabadságért, 
a magyar parlament jogaiért érdemes az embernek koczkára tenni min- 
dent, a mi drága előttünk. (Hosszantartó zajos tetszés, éljenzés és taps.) 
Ezt a befolyást, ezt az erőt fogja-e a magyar nemzet meríteni egy olyan 
parlamentarizmusból, a melyben a Lengyel Zoltánok és a Polónyi Gézák 
játszszák kis játékaikat? (Hosszantartó meg-megujulő zajos tetszés, éljen- 
zés és taps.) Ezt az erőt, ezt az elhatározást csak akkor fogjuk a magyar 
nemzet lelkében megőrizhetni, ápolhatni és erősíthetni, ha a magyar 
parlamentarizmus csakugyan az elvi küzdelmeknek, a haza javára irányuló 
elvi harczoknak lélekemelő szintere lesz. (Zajos helyeslés és taps.) 

T. barátaim! En nem állhatom meg, hogy egy sokat emlegetett 
kifejezésemre vissza ne térjek : a golyóra és az akasztófára. Hogy mondtam 
én azt a bizonyos golyót és akasztófa-megjegyésemet tavaly? Azt mond- 
tam, hogy én értem azt, még ha nem helyeslem is, ha valaki olyan czélo- 
kat tüz nemzete elé, a melyek konfliktusba viszik a nemzetet, de az, a 
ki ilyen czélokat tüz ki, az, a ki a küzdelmet felidézi, az legyen arra 
elhatározva, hogy a végletekig vigye azt a küzdelmet, (Ugy van ! Ugy van l) 
mert minden nemzetnek egy levert, letiport férfias küzdelme, ha száz- 
ezrek vérébe 'kerül is, melegágya lehet egy jó, egy szebb jövőnek, a vérrel 
megáztatott talajból kinő a szabadság fája, talán szebben és erőteljesebben, 
mint ezelőtt. (Zajos tetszés és éljenzés.) De a ki ily nagy elhatározások 
nélkül, könnyű szívvel, könnyelműen, a tetszetős jelszavaktól elkapatva 
viszi harczba nemzetét, kishitüen a nemzet ereje és talán saját ereje iránt 
és meggyőződve előre róla, hogy ha törésre kerül a dolog, egy - szánalmas 
pucscs lesz az, a mivel véget ér, az okozza a legvégzetesebb kárt a nem- 
zetnek, annak az eljárása számára nem ismerek mentséget. (Ugy van l 
Ugy van!) 

Itt is azt mondom tehát: igenis, egy olyan magyar nemzetre vam 
szükség; a mely a konfliktusokat parancsoló szükség nélkül nem idézi fel, 
(Élénk helyeslés.) de ha a konfliktusokba beleszorittatott, akkor menjen 
el a golyóig és az akasztófáig. "(Hosszantartó zajos tetszés, helyeslés, 
éljenzés és taps.) • 

De menjen el minden ember, a ki magyar embernek akarja tartani 
magát, (Igaz! Úgy van!) mert csak ugy lehet ez a küzdelem, bárminő 
legyen annak közvetlen vége, szebb és jobb jövő forrásává, (Élénk "helyes- 
lés.) A magyar parlamentarizmusnak ezeket az ideális, nagy és nemes 
vonásait kell tehát megőrizni és újból túlsúlyra hozni és ezt nem érhetjük 
el másképp, mint ha lemetszszük a magyar parlamentarizmus fájáról azokat 
a parazita növényeket, azokat a fattyuhajtásokat, melyek magának a 
nemzet fájának a nedveit szívják el. (Tetszés.) 

Ma már kétségtelen, hogy az egész házszabályreform eszméjét az 
ellenzék a limine utasítja el magától. Kétségtelen, hogy magának a bizott- 
ságnak megválasztása által most semmit sem érnénk el, mert hiszen 
zátony zátony után állna az ügy előtt, megakadályozva a kielégítő reform 
keresztülvitelét. (Ugy van!) • 

Ilyen körülmények között, azt hiszem, £ barátaim, a pártnak ismét 
ahhoz az eszközhöz kellene nyúlnia, a melyet márcziusban vett kezébe 
(ügy van !) és x>sak azért tett le ismé4 a kezéből, mert alkalmazásának 
szüksége akkor elesett. * * 

En tehát azt volnék bátor kérni, hogy határozza el a párt, misze- 
rint azon czélból, hogy egy, az általam már ismételten jelzett keretekre 
szorított, mérsékelt házszabályreform megvalósítható legyen és azzal a 
világos körülhatárolással, hogy ezen ideiglenes házszabálymódositás hatálya 
mellett csak az országnak halaszthatatlan folyóügyei, tudniillik az 1905-iki 
költségvetés, az ezzel kapcsolatos dolgok, az indemnitás és — azt hiszem, 
hozzávehetjük a Horvátországgal kötött pénzügyi egyezményt,, mert külön- 
ben ex-lexbe jutunk a horvát kérdésben — a változatlan ujonczlétszámnak 
1905-re való megszavazása, tehát csak az országnak ezen halasztást nem 
tűrő folyó ügyei és a házszabályjavaslat legyenek elfogadhatók, hogy, 
mondom, ezen idő- és térbeH korlátozással a házszabályok ideigleiws módo- 
sítása vitessék keresztül. (Elénk helyeslés.) 

Az indítvány tehát, a mely nézetem szerint benyújtandó volna, a 
maga dispozitiv részében lényegileg egyeznék a tavaszszal benyújtott indit- 
ványnyal; bevezető része módosulna annyiban, hogy a tavaszi az akkori 
sürgős ügyekre, a mostani pedig a most előttünk álló sürgős ügyekre 
szólana. (Helyeslés.) 

Én arra kérlek benneteket, legyetek kegyesek elhatározni egy ilyen 
javaslat benyújtását és annak benyújtásával a pártelnökséget bizni meg, 
(Hosszas, élénk helyeslés.) 

T. barátaim ! Ugy látszik, hogy belejutunk a harcznak akutabb stá- 
diumába. (Halljuk! Halljuk!) Én azt hiszem, a ki illúziókban nem él, 
a ki nyitott szemmel nézi az eseményeket, azt ez s fordulat nem lep- 
hette meg és nem hozhatja ki sodrából. (Igaz! Ugy van!) Mi neki- 
mentünk ennek a küzdelemnek, abban az erős meggyőződétben, hogy az 
ország legszentebb, legnagyobb érdekei parancsolólag kívánják eat (Ugy 
van!) és meg vagyok róla győződye, hogy ki fogunk tartmi ét győnú 
fogunk ebben a küzdelemben, (Élénk helyeslés.) mert gyAmlemre f#g 
vinni bennünket az a tudat, hogy a magyar nemzetnek, a magyar nem- 
zeti politikának teszszük ezzel a legnagyobb szolgálatot. (Szűnni nem 
akaró zajos tetszés, helyeslés, éljenzés és taps. Élénk felkiáltások: Egy- 
hangúlag elfogadjuk!) 



XL 

(A november tizenötödiki ülésben Thalg Kálmán napirend előtt tiltakozott a 
házszabály módosítás ellen. Erre a tiltakozásra volt válasz a következő beszéd :) 

Gr. Tisza István miniszterelnök : T. képviselőház ! (Mozgás. Hall- 
juk! Halljuk! jobbról.) A most elhangzott nyilatkozat után kötelessé- 
gemnek tartom röviden felszólalni d6 bizonyos fogalomzavarokat tisztába 
hozni, (Helyeslés jobbfelől. Zaj a szélsőbaloldalon. Halljuk! Halljuk!) 
a melyeket t. barátom felfogásában és előadásában sajnálattal tapasz- 
taltam. (Halljuk! Halljuk! jobbfelől.) 

Nézzük csak meg, t. ház, mi történt márczius 10-én? Akkor 
obstrukczió folyt egy törvényjavaslat ellen. Thaly Kálmán t. barátom azt 
a felszólítást intézte a ház minden oldalához, hogy egyfelől az ama tör- 
vényjavaslat elleni obstrukcziót az ellenzéknek azon része, a mely az 
obstrukczióban részt vett, hagyja abba; másfelől pedig a többség a már 
benyújtott inditványt vonja vissza. Én erre nagyon kereken és preczize 
kijelentettem, hogy ha biztosítékot nyerek az iránt, hogy az 1903-ki 
évi ujonczjutalék (Halljuk! Halljuk! balMől) megajánlására vonatkozó 
törvényjavaslat haladéktalanul elfogadtatik, visszavonom indítványomat. 
Semmi egyéb kötelezettség sem egyik, sem másik oldalról nem állott fenn. 
(Ugy van! Ugy van! jobbfelől.) 

Én nem kértem a t. ellenzéktől azt, (Zaj a bal- és a szélsőbal- 
oldalon. Halljuk! Halljuk! jobbfelől.) hogy más javaslatokra nézve aa 
obstrukcziótől való tartózkodást Ígérje meg; teljesen szabad kezet hagy- 
tam a t. ellenzéknek arra, hogy az obstrukczió fegyveréhez más javas- 
latoknál akkor nyúljon, a mikor jónak látja. 

fiákosi Viktor: De nem tettel 

Gr, Tisza Istrán miniszterelnök: Nagyon természetesen fentar- 
tottam magamnak is a jogot arra, hogy ha kitör egy obstrukczió, (Fel- 
kiáltások balfelől: Nem tört ki! Hol? Jobbról: Dehogy nem! Halljuk! 
Halljak! Zaj* Elnök csenpeO ugyanazt a harczi fegyvert fogom kézbe 
venni, a melyet az obstrukczió letörésére a legalkalmasabbnak tekintek. 
Nem a házszabályok módocitáaáról általában volt kő, hanem arról a 
harcai ftgyrerről, a m#ly a házszabályoknak ad, hogy ideigl«Mten, a 
normálisnál nagyobbnirrü szigorítását tartalmazta egy elfajult parla- 
menti helyzet saanálása czéljából. (Élénk helyeslés jobbról. Zajos felkiál- 
tások a bal- és a szélsőbaloldalon : Mikor fajult el? Halljuk! Halljuk! 
jobbfelöl. Folytonos zaj.) 

Mi történt azután? (Folytonos zaj a bal- és a szélsőbaloldalon. 
Halljuk! Halljuk! jobbról.) Az én t. barátom (Zaj a bal- és a szélső- 
baloldalon. Halljuk! Halljuk! jobbfelől.) nem tud semmit a jövőbeli 
obstrukczióra vonatkozó mozgalmakról. Én felkérem őt, legyen szíves - 
kérdezősködni az iránt, hogy ebben a tekintetben minő előkészitő moz- 
galmak folytak július és augusztus hónapban itt a képviselőházban. (Fel- 
kiáltások a bal- és a szélsőbaloldalon: Hol? Ugy Tani ügy van! a 
jobboldalon. Elnök csenget. Folytonos zaj a bal- ée a szélsőbaloldalon. 
Halljuk ! Halljuk ! jobbfelől.) 

Olyan régi jálatim mondás az, hegy : >Si fecitti nega«, de ennek mi 
nem ülünk fel. (Élénk helyeslés a jobboldalon. Nagy zaj a bal- és a 
szélsőbaloldalon. Halljuk ! Halljuk ! jobbfelől. Elnök csenget. Felkiáltások 
balról: Tessék megnevezni a személyeket! Folytonos nagy zaj a bal- 
és a szélsőbaloldalon. Halljuk! Halljuk! jobbfelől. Felkiáltások: Szólás- 
szabadság! Folytonos zaj a jobb- és a baloldalon.) 

♦ Felkérem t. barátomat, méltassa több figyelemre azokat a nyilat- 
kozatokat, melyeket pl. Nagy- Kőrösön Eötvös Károly, Szegeden báró Bánffy 
Dezső tett. (Ugy van ! Ugy van ! a jobboldalon. Nagy zaj a bal- és a 
szélsőbaloldalon. Felkiáltások a szélsőbaloldalon: Az nem obstrakczióról 
szólt! Halljuk! Halljuk! jobbfelől. Elnök csenget.) 

Ezeknek az uraknak a nomenklatúráját . . . (Halljuk ! Halljuk ! jobbról.) 

Rákosi Tiktor : Apponyi Amerikában ? Barabás Amerikában ? (Foly- 
tonos nagy zaj a bal- és a szélsőbaloldalon. Halljuk! Halljuk! a jobb- 
oldalon.) 

Gr. Tisza Istrán miniszterelnök: Ezeknek az uraknak a 
nomenklatúráját, a terminológiáját ismerni kell. (Halljuk! Halljuk! 
jobbról.) Hiszen ezek az urak a gyanúsításoknak, a rágalmaknak özönét, 
zúdították a Kossuth Ferencz t. barátom vezetése alatt álló pártra é* 
ezek mindig azt beszélték, hogy a ki nem obstruál, az leszerel és kemény 
hazafias küzdelem csak az obstrukczió. (Igazi Ugy van! Élénk tetszés 



74 

a jobboldalon. Hosszantartó nagy mozgás, »aj ás derültség a bal- é» 
a szélsőbaloldalon.) 

Hát kérem, akkor mit tesz az, hogyha Eötvös Károly és bárő Bánffy 
Dezső t. képviselőtársaim büszkén hirdetik, hogy hiába akar itt ezután 
bárki .leszerelni, nekik ^van olyan csapatjuk, a mely igazi kemény obstruk- 
cziót fog csinálni? (Elénk helyeslés a jobboldalon. Nagy zaj és felkiál- 
tások a bal- és a szélsőbaloldalon : Négy ember! Hosszas zaj.) 

Ugrón Gábor : Összesen négyen vannak 1 (Folytonos nagy zaj a hám 
minden oldalán. Az elnök ismételten csenget.) 

Sréter Alfréd: így respektálják a szólásszabadságot! (Folytonos 
nagy zaj a ház minden oldalán. Halljuk! Halljuk! a jobboldalon.) 

Gr. Tisza István miniszterelnök: Azt hallom, hogy a Bánffy- 
párt négy emberből áll. De hiszen ezek az urak a számot is megmond- 
ták és azt mondták, hogy 40 — 50 igaz hazafi van a többi pártból, a 
ki e harczra kötelezte magát . . . (Folytonos nagy zaj a bal- és a szélső- 
baloldalon. Halljuk! Halljuk! a jobboldalon. Az elnök többször csenget.) 
Kérem t. barátomat, Kossuth Ferenczet, ne éljen ilyen illúziókban, mert 
én félek . . . (Folytontartó nagy zaj a bal- és a szélső baloldalon. Halljuk l 
Halljuk! a jobboldalon.) 

Szatmári Mór: Pletykák után indul! (Folytonos nagy zaj a bal- 
és a szélaőbalol dalon. Halljuk! jobbról.) 

liallagi Géza: Ne neked szólásszabadság! 

Gr. Tisza István miniszterelnök: . . . mert félek tőle, hogy 
t. barátom pártjában is talán többen vannak olyanok, a kik egy más 
pártnak a szekerét tolják. (Ugy van ! "ügy van ! jobbról. Hosszantartó 
nagy zaj a bal- és a szélsőbaloldalon. Halljuk! Halljuk! a jobboldalon.) 

Ezek kétség ■ elén tények és mindenki által, a ki a homokba nem 
dugja a fejét, látható jelenségek, (ügy van! Ugy van! a jobboldalon. Zaj 
a szélsőbaloldalon.) 

De még ha fel nem merültek volna is, (Mozgás a bal- és a szélső- 
baloldalon. Halljuk! Halljuk! jobljfelől.) abban a régi meggyőződésein, 
a melyből soha titkot nem csináltam, a melyet erről a helyről ismételten 
kifejeztem, hogy t. i. nekünk nemcsak, mint egy esetleg ad hoc harczi 
eszközre van szükségünk egy radikális házszabályreformra, de rendes 
viszonyok között is egy, a szólásszabadságot meg nem támadó, hanem a 
ház rendjét biztosító házszabályreform okvetlenül szükséges ; (Elénk helyes- 
lés a jobboldalon.) és ha semmi közbe nem jött volna a nyáron, akkor 
is kötelességemnek éreztem volna az első alkalmas pillanatot felhasz- 
nálni arra, hogy egy ilyen nyugodt, mérsékelt házszabályreform kérdósót 
felvessem. (Helyeslés a jobboldalon. Zaj a baloldalon.) 

Ezt czélozta az ugrai levél, ezt czélozza az az indítvány, a melyet 
most tárgyalunk, a mely tehát egészen más valami, mint a márcziusi 

Indítvány, mert az egyenesen egy mérsékelt, a szólásszabadságot nem 
megtámadó, hanem az urakkal szemben biztosító házszabályreform meg- 
alkotását akarja biztosítani. (Elénk helyeslés a jobboldalon. Nagy zaj és 
ellenmpndások a bal- és a szélsőbaloldalon.) 

És most, t. ház, a helyzet bizonyára nem az én inicziativámra, bizo- 
nyára nem a többség óhajtásából és hibájából, de ismét elmérgesedik, 
elfajul. Miért? Azért, mert nemcsak ennek a bizottságkiküldési javas- 
latnak, de magának a házszabályrevizió gondolatának is az ellenzék ae 
obstrukczió fegyverét szegzi ellen. 

Rákosi Tiktor: Ez már igaz! Nem is tagadjuk! 

Gr. Tisza István miniszterelnök: Ez azután a helyes parlamen- 
tarizmusnak olyan fejtetőre állítása, (Elénk helyeslés a jobboldalom. 
Ellenmondások a bal- és a szélsőbaloldalon.) ez az ellenzék részéről egy 
olyan lázadás a parlamentarizmus ellen... (Éljenzés és taps a jobbolda- 
lon. Nagy zaj és ellenmondások a bal- és a szólsőbaloldalon.) 

Barabás Béla: Hogy beszélhet egy miniszterelnök ilyet? Az Iste» 
szerelméért ? 

Gi\ Tisza István miniszterelnök : . . . egy olyan merénylet a nem- 
zet jogai ellen ... 

Gr. Zichy Aladár: Önök követnek el merényletet az alkot- 
mány ellen ! 

Gr, Tisza István miniszterelnök: ... a melylyel teemben nem 
marad más hátra, mint visszanyúlni r ahhoz a harczi fegyverhez, a melyet 
márcziusban letettünk kezünkből. (Elénk helyeslés a jobboldalon. Zaj a 
szélsőbaloldalon.) 

Ha t. barátom ismételni akarja márcziusi szerepét, ha t. barátom 
meg akarja kímélni az országot egy ilyen harczi fegyver igénybevételétél, 
tegye, a mit márcziusban tett: intézzen felszólítást az ellenzékhez, 
(Helyeslés a jobboldalon. Derültség a bal- és a szélsőbaloldalon.) hogy 
vállaljon kötelezettséget az iránt, hogy egy olyan házszabályreformot, mely 
az általam már több ízben felsorolt korlátok között mozog, obstrukczió val 
megakadályozni nem fog. (Derültség a baloldalon. Helyeslés a jobboldalon*) 
Ha ezt megteszi az ellenzék, akkor feleslegessé válik az az indítvány, 
melyet a szabadelvű párt elhatározott és ezt a szabadelvű párt bizonyára 
rekonszideráczió alá fogja venni, de csakis akkor, ha (Zaj a bal- és a 
szélsőbaloldalon. Halljuk! Halljuk! a jobboldalon.) — mert ehhee a jogunk- 
hoz ragaszkodunk és azt a kötelességünket teljesíteni fogjuk — (Elénk 
helyeslés a jobboldalon. Felkiáltások a szélsőbaloldalon : Mi is l) a magyar 
parlamentarizmust az ilyen jelenségektől, a melyeknek most is tanúi 
vagyunk, megszabadítjuk. (Elénk helyeslés a jobboldalon. Zaj és felkiál- 
tások a szélsőbaloldalon: Az ilyen miniszterektől!) 

Ha a t. képviselőtársam azt mondja, hogy én rögeszmében szea- 

védek, (Igaz ! Ugy van ! a bal- és a szélsőbaloldalon. Zaj. Elnök csenget.) 
hát igen, nekem rögeszmém, hogy Magyarország csak ugy állhat fenn, 
mint szabad állani, (Folytonos nagy zaj a bal- és a szélsőbaloldalon. 
Elénk helyeslés a jobboldalon.) ha fentartja a parlamentarizmust a maga 
elvi tisztaságában, (Folytonos nagy zaj a bal- és a szélsőbaloldalon.) 
ha bir elég , férfias és elég hazafiúi elhatározással, hogy megtisztítsa a 
maga közélétét azoktól a fattyuhajtásoktól, (Élénk helyeslés, éljenzés és 
taps a jobboldalon.) a melyek a magyar alkotmánynak, a magyar 
szabadságnak, a magyar . . .. (Folytonos zaj a bal- és a szélsőbaloldalion.) 

Az igazság szavát semmi zajongással el nem nyomhatják. (Zaj. 
Elnök csenget.) Itt sérthetik a házszabályokat, sérthetik a szólásszabad- 
ságot, ma még addig, a mig nem üt a leszámolás órája, (Elénk helyes- 
lés a jobboldalon.) de a nemzet meg fog hallani bennünket, a nemzet 
tudni fog választani azok közt, (Hosszantartó élénk helyeslés és éljen- 
zés a jobboldalon.) a kik tetszetős jelszavak látszata alatt mint a szú a 
fát, ugy őrlik meg a nemzet erejét. (Hosszantartó élénk helyeslés, éljen- 
zés a jobboldalon. Zaj a bal- és a szélsőbaloldalon.) 

Ez. igenis rögeszmém, ennek a rögeszmének élnie kellene minden 
magyar ember lelkében (Igaz! Ugy van! a jobboldalon.) és ha nem is 
él minden magyar emberben, a mit eléggé sajnálok, de elég magyar 
ember Isikében él és eléggé él a magyar nemzet közvéleményében, ahhoz, 
hogy ez az igaz, ez a szent, ez a nagy ügy diadalra jusson. (Hosszan- 
tartó, meg-megujuló élénk éljenzés ós taps a jobboldalon.) 



XII. 

(Ugyancsak a november tizenöiödiki ülésről való ez a beszéd is. Dániel Gábor 
képviselő betérj esztelte határozati javaslatai, a mely ideiglenes házszabálymódo- 
sitást javasoL A miniszterelnök hozzá j árulását ezzel a beszéddel jelentette bej 

Gr. Tisza István miniszterelnök : T. ház ! Szemben a Dániel Gábor 
t. barátom által benyújtott határozati javaslattal, azt hiszem, kötelességem 
már most annyit kijelenteni, hogy én a magam részéről ezen, az én indít- 
ványommal szemben halasztási természettel biró határozati javaslathoz 
hozzájárulok, másfelől, hogy miután ez a határozati javaslat a házsza- 
bályokra vonatkozó érdemleges dispozicziókat tartalmaz, házszabályaink 
értelmében pedig a házszabályok csak a függőben lévő törvényjavadatok 
elintézése után tárgyalhatók és módosíthatók, ennek folytán van szeren- 
cséra a kormány nevében kijelenteni, hogy a kormánynak a ház előtt 
íekvő összes előterjesztéseit ezennel visszavonom. (Felkiáltások a szélső- 
baloldalon: A költségvetést is?) 

T. ház ! (Halljuk l Halljuk ! jobbról.) Mindenekelőtt egy megjegyzéssel 
tartozom a most elhangzott beszédre. Az én t. képviselőtársam felsorolja 
azokat a nagy áldozatokat, a melyeket a kormány hoz a házszabályok 
módosítása érdekében. Hát szó sincs róla, én nagyon óhajtottam rolna 
azt, hogy megválasztatván a házszabályok kidolgozásával megbízandó bizott- 
ság, az dolgozza ki nyugodtan és alaposan a maga tervezetét ós ezalatt 
a iiáz más hasznos törvényjavaslatokat tárgyaljon. » 

Szatmári Mór: Igen, késsel a torkán! 

Gr. Tisza István miniszterelnök: Kétségtelen tehát, hogy igenis 
veszteséggel — legalábV időveszteséggel — jár az országra nézve az a 
szituáczió, a melyet bizonyára nem mi idéztünk fel,* hogy most a helyett, 
hogy ezen igen egyszerű, ig§n természetes, normális útját választottuk 
volna a parlamenti tevékenységnek, egy minden házszabályreform ellen a 
limine induló obstrukczióval kell először megküzdenünk. Ennyi áldozat 
igenis van tehát a dologban. De olyan áldozatot, hogy mi bármit is 
azon javaslatokból, azok tartalmából és azokból a politikai czélokból, a 
melyek ott alakot öltenek, feláldoztunk volna, olyan áldozatot nem hoz- 
tunk, mert utóvégre is ez az egész visszavonása a javaslatoknak csak 
formai okokból történik, azért, hogy a házszabály módosításával a 
ház foglalkozhassak, de nem jelenti a kormány álláspontjának bárminő 
irányú megváltoztatását; (Igaz! Ugy van! a jobboldalon.) nem jelenti 
egyik javaslatnak sem, de különösen nem a népiskolái javaslatnak elejtését, 
(ügy van ! Ugy van ! Elénk helyeslés a jobboldalon.) a melyet a jövő ülés- 
szak elején változatlanul szándékozik a kormány újból beterjeszteni. 

B. Kaas Ivor : De az mind törvénytelenül lesz elintézve !* (Zaj, 
Halljuk! jobbról.) 

Gr. Tisza István miniszterelnök : Ezután igazán rövidre szeret- 
ném szabni felszólalásomat, mert magát a kérdést nem most fogjuk a 
házszabályok körüli vita keretében megvitatni, . erre, azt hiszem, lesz 
időnk, módunk és . alkalmunk. 

De a mi azt illeti, hogy t. barátom azt is kifogásolja, és meglehetős 
éles színekkel ecseteli, hogy itt a szabadelvű párt elnöksége nyújtott be 
egy indítványt, kijelentem, hogy azt az indítványt a háznak négy tagja 
nyújtotta be, olyan négy tagja, a kikből egyúttal a szabadelvű pártnak 
elnöksége is áll. Az, hogy az én t. barátom, Dániel Gábor azt mondta, 
hogy ő a szabadelvű párt elnöksége nevében nyújtja be (Felkiáltások 
balfelől: Megbízásából!) — vagy megbízásából — szeretném tudni, hogy 
miért inkább jogsérelem ez, mint hogyha valaki azt mondja, hogy a 
függetlenségi párt vagy a néppárt nevében és megbízásából nyújt be indít- 
ványt. (Zaj balfelől. Felkiáltások: De nem az elnökség nevében!) Az a 
formai különbség egészen irreleváns. Mert a közjog nem ismer sem párt- 
slnökségeket, sem pártokat ; mindkét esetben gyűjtőnévről van szó, a 

melyet használunk azért, mert szokásban van, de a melynek közjogi tar* 
talmat csak azon tény adhat, hogy az illető személyek tagjai a képviselő- 
háznak és képviselői minőségükben járnak el. (Ugy van! Ugy van!) 
iLzt pedig az én t. barátom nem fogja bebizonyíthatni, hogy ezen hatá- 
rozati javaslatnak ily módon való benyújtása a házszabályok bárminő 
dispozicziójába ütközik. 

«én hozzáteszem mindjárt azt is, — mert szeretem a kérdéseket, 
legalább, a hogy én megítélem őket, teljes nyíltsággal exponálni — hozzá- 
teszem mindjárt azt is, hogy én elismerem, hogy rendes körülmények 
között czélszerübb egy olyan javaslatot, a mely #endelkezéseket tartalmaz, 
a rendelkezéseknek megfelelően széttagolni, széttagolt törvényjavaslatot, 
vagy azzal analóg házszabályjavaslatot benyújtani; elismerem, hogy rendes 
körülmények között, midőn az embernek semmi egyébre tekintenie nem 
kell, mint arra, hogy a ház működésében lehetőleg czélszerüen és előzé- 
kenyen járjon el, hogy akkor ez a czélszerübb, ez a helyesebb eljárás, 
áe hát már most bocsánatot kérek, itt hallottuk azt a kifejezést is, hogy 
a mi eljárásunk a parlamenti vitatkozás természetével és czéljával ellen- 
kezik. Szabad legyen nekem megkérdeznem: megegyezik-e a parlamenti 
vitatkozás természetével és czéljával, hogy akkor, a mikor a többség napi- 
rendre kivan egy ügyet tűzni, már az előkészítő bizottság megválasztását 
mesterséges utón megakadályozzák? (Ugy van! Ugy van! Zajos helyeslés 
a jobboldalon.) Megegyezik-e az a parlamentarizmus czéljaival és a par- 
lamenti riták jredményes vezetésével, hogy a képviselő urak az obstruk- 
czió fegyverét szegezik neki a parlament egész munkálkodásának? Hát 
a képviselő urak egész működése nem negálása-e a parlament eredményes 
munkálkodásának? (Elénk helyeslés és taps a jobboldalon és a középen. 
Zajos ellenmondások a szélsőbaloldalon.) 

És nem a legnagyobb naivitás volna-e részünkről az, ha itt mindazon 
szempontokhoz tartanok magunkat, a melyek egy, a parlamentarizmus lényegét 
tisztelő lojális ellenféllel szemben helyesek volnának, akkor, midőn egy olyan 
ellenféllel állunk szemben, amely a mai házszabályoknak minden gyarlóságát, 
minden hibáját és minden hézagát magának az intézménynek megrontására* 
aláásására használja fel? (Elénk helyeslés és taps a jobboldalon. Mozgás 
és zaj a bal- és a szélsőbaloldalon. Ugy van! Ugy van! jobbról.) 

Ez a mai szituáczó, t. ház, egyáltalán nem normális, nem rendes 
szituáczió és ebben a szituáozióban nemcsak jogunk, de parancsoló köte- 
lességünk is, (Elénk helyeslés. Ugy van ! Ugy van ! a jobboldalon. Zaj a 
bal- és a szélsőbaloldalon. Halljuk! jobbfelőL) hogy mi is felhasználjunk 
minden rendelkezésünkre álló eszközt, mi is elkövessünk mindent arra, 
hogy a magyar parlamentarizmust veszélybe sodró ezen ujabb merény- 
letet letörjük. (Hosszantartó élénk helyeslés és taps jobbfelőL Zaj a bal- 
és a szélsőbaloldalon.) 

XIII. 

(Napirend előtt való felszólalásra válasz ez a beszéd, m november tizenhatodiH 
ülésből. Polónyi Géza ajánlotta a miniszterelnöknek, hogy mondjon le, s akkor 

ő is leleszi a mandátumát.) 

Or. Tisza István miniszterelnök : T. képviselőház! Én csak egy 
pBvid, személyes természetű megjegyzés végett szólalok fel, mert azt tartom, 
kogy a házszabályok mikénti alkalmazásának kérdését akkor kell meg- 
beszélni, mikor az illető kérdés akuttá válik és nem lehet házszabály- 
Titatkozásokkal eltölteni az időt olyankor, a mikor az illető kérdés nem 
aktuális. (Helyeslés jobbfelől. Felkiáltások a szélsőbaloldalon: Hiszen 
aktuális!) ' 

Személyes megjegyzésem a következő : (Halljuk ! Halljuk !) Polónyi 
képviselő ur egy nagyon elkoptatott s nagyon szokásos fegyverrel, az 
úgynevezett retourkutschennel próbál élni. (Ugy van ! jobbfelől.) A retour- 
kutschen nem sokat ér, mert valamely nyilatkozatnak fontossága, súlya 
és találó volta függ először is annak objektíve jogosult és valódi voltátóL 
fDgy van! Ugy vanl a jobboldalon.) Már pedig X mondhat Y-nak ^vala- 
mit teljes joggal, a mit Y nincs jogositva X-nek visszamondani. (Ugy 
ranl Ugy van! a jobboldalon. Mozgás balfelől.) Másodszor függ annak 
az erkölcsi súlyától is, a ki az illető nyilatkozatot teszj, s itt esetleg 
X-nek sokkal nagyobb erkölcsi súlya lehet, mint Y-nak. (Elénk helyeslés 
a jobboldalon. Zaj a bal- és szélsőbaloldalon. Halljuk! Halljuk! jobbfelől.) 

Először is helyreállítom a klubban tett nyilatkozatomnak nem értel- 
mét, de szavait, mert egészen más valamit hozott fel a képviselő ur, 
mint a mit ott mondtam. Azt mondtam, hogy az olyan parlament, 
amelynek tevékenységénél előtérben az áll, hogy a Lengyel Zoltánok és 
Polónyi Gézák játezszák kisded játékaikat, (Zaj a bal- és a szélsőbaloldalon. 
Ugy van ! Ugy van ! jobbfelől.) hogy az ilyen parlament sem ragaszkodást, 
sem tiszteletet, sem tettekben megnyilvánulható kegyeletet a magyar 
nemzet részéről nem várhat, (Ugy van! Ugy van! a jobboldalon. Nagy 
zaj a bal- és a szélsőbaloldalon.) hogy az ilyen parlament lejárja magát, 
kogy az ilyen parlamenttel legalább is közönynyel, és félek lőle, hogy 
előbb-utóbb undorral fog elfordulni minden jóizlésü ember. (Ugy. van ' 
Ugy van! a jobboldalon. Nagy zaj a bal- és a szélsőbaloldalon. Elnök 
csenget) 

Én ezt mondtam és ehhez a nyilatkozatomhoz feltétlenül ragasz- 
kodom is, (Zaj a bal- és a szélsőbaloldalon. Halljuk! Halljuk! jobbfelől,) 
a minthogy egyáltalában nem szükséges nekem a képviselő urak mükö- 

dését bemutatnom; erről gondoskodnak a képviselő urak sokkal jobban, 
mint a hogy én tudnék, s azok a mutatványok, (Zaj a bal- és a szélső- 
baloldalon. Halljuk! Halljuk! jobbfelől.) a melyeket a képviselő urak a 
parlamentarizmus kezeléséből évek óta bemutatnak az országnak, meg is 
hozták már a kellő eredményt arra, hogy Magyarország nagy közvéleménye 
teljesen meg legyen érve arra, (Taps a jobboldalon. Zaj a bal- és a 
szélsőbaloldalon. Halljuk! Halljak! jobbfelől.) hogy *s ilyen szerepléseket 
a maguk kellő értékére redukálja. (Ugy van! TJgy van! a jobboldalon. 
Zaj a bal- és a szélsőbaloldalon.) Az ellem persze (Zaj a bal- és a szélső- 
baloldalon. Halljuk! Halljuk! jobbfelől.) nagyon határozottan tiltakoz- 
nom kell, hogy én a képviselő urat valaha tisztelt barátomnak neveztem 
volna. (Zaj a bal- és a szélsőbaloldalon; felkiáltások: Nem is mondta! 
Halljuk! Halljuk! jobbfelől. Elnök csenget.) A képviselő ur azt mondta, 
hogy nem emlékszik határozottan ... 

Horváth Gyula: Ez a magas nivő! (Zaj a jobb- és*a baloldalon. 
Halljuk! Halljuk! jobbfelől.) 

Gr. Tisza István miniszterelnök : . . . miután pedig én nagyon 
határozottan emlékszem, kénytelen voltam a képviselő ur kijelentését 
ezzel kiegészíteni. Különben pedig a képviselő ur azt nagyon jól tudja, 
hogy addig, a mig független ember voltam, nem igen kerestem az alkal- 
mat arra, hogy találkozzunk, sőt talán kitértem az alkalom elől. (Zaj a bal- 
és a szélsőbaloldalon. Halljuk! Halljuk! jobbfelől.) A mint erre a helyre 
jöttem, itt a közügy szolgájának tartom magam ; (Felkiáltások balfelől : 
A császáré ! Zaj. Halljuk ! Halljuk! jobbfelől.) a ki köteles vagyok (Zaj 
a bal- és a szélsőbaloldalon., Halljuk! Halljuk! jobbfelől.) egyéni ízlése- 
met a közérdeknek alárendelni (Ellenmondások és derültség balfelől. 
Helyeslés a jobboldalon.) s közügyről beszélni mindenkivel, a kivel ez a 
közügy szempontjából szükségesnek mutatkozik. Ennélfogva beszéltem a 
képviselő úrral is, és ha valaha közügyből szükségesnek fogom tartani, 
beszélek szívesen a jövőben is, annak a nyilatkozatnak ismétlése mellett, a 
melyet a képviselő urnák már egyszer tettem, hogy tudom, hogy ezzel 
bizonyos bátorság jár, (Derültség a jobboldalon. Zaj a bal- és a szélső- 
baloldalon.) de azt a bátorságot vállalom, mert egészen nyugodtan várnám 
az egész ország ítéletét, ha valaha azután kérdés támadna a felől, hogy 
ilyen beszélgetésünket melyikünk adja elő az igazságnak megfelelően. 
(Elénk helyeslés a jobboldalon. Zaj a bal- és a szélsőbaloldalon. Hall- 
juk! Halljuk! jobbfelől.) 

Különben én gyűlöletet a képviselő ur iránt nem érzek ; (Zaj a bal- 
és a szélsőbaloldalon. Halljuk! Halljuk! jobbfelől.) a mit én a képviselő 
ur iránt érzek, egészen más valami, de a mibe belebocsátkozni most, 
azt hiszem, fölösleges. 

És hogy ei. is egy quasi tréfás megjegyzéssel végezzem felszólald- 

sómat, (Zaj. Halljuk! Halljuk!) a képviselő ur hajlandónak mutatkozik 
lemondani mandátumáról, ha az ellenzék többsége, gondolom ... 

Polőnyi Géza: Bármely frakcziója! 

Gr. Tisza István miniszterelnök: . . . bármelyik frakcziója ezt 
tőle kívánja. Hát kérem, én azt ajánlom a képviselő urnák, hogy kér- 
dezze meg ez iránt saját pártját, de titkos szavazás utján. (Hosszantartó 
zajos derültség és éljenzésta jobboldalon^ Nagy zaj és felkiáltások a 
szélsőbaloldalon : Gyalázat! Ez nem járja! Zajos felkiáltások a szélső- 
baloldalon: Éljen PolónyiI) 



XIV. m 

(Ez a beszéd is a november tizenhatodiki ülésből való. Appongi Albert gróf be- 
jelentette, hogg az erőszakosan keresztüluitt házszabályokat nem fogja kötelezők- 
nek elosmernij 

Gr. Tisza István miniszterelnök: T. ház! A dolog személyes 
részére többet visszatérni nem kívánok. Mindössze azt konstatálom elő- 
ször, hogy nyilatkozataimban legjobb meggyőződésem szerint, a parlamenti 
illemet túl nem léptem. (Zaj és élénk ellenmondások a bal- és a szélső- 
baloldalon.) 

Polönyi Géza : Szájhős, az parlamenti kifejezés ? 

Gr. Tisza István miniszterelnök: Másodszor, hogy nagyon külö- 
nösnek és nagyon mulatságosnak tartom, hogy egyszerre olyan díszes 
sorozata áll fel az illemtanároknak, a kik engem a parlamenti illemre 
akarnak tanítani; (Elénk helyeslés a jobboldalon. Zaj és felkiáltások a 
szélsőbaloldalon: Eláll! Halljuk! Halljuk! a Jobboldalon.) harmadszor, 
hogy én teljes, tisztelettel elismerem gróf Apponyi Albert t. képviselő- 
társamnak (Éljenzés a bal- és a szélsőbaloldalon.) azt a jogát, hogy ő 
hivatkozhassék arra, hogy személyes természetű nyilatkozataiban is magas 
színvonalon maradt, de, ha most ehhez t. barátom azt fűzi hozzá, hogy 
minden olyan ellenzéki támadást, mely a személyeskedés terére lép, 
elitéi és azzal a szolidaritást megtagadja, akkor csak sajnálkozásomat fe- 
jeim ki a felett, (Zaj a szélsőbaloldalon. Halljuk ! Halljuk ! a jobbol- 
dalon.) hogy ezen nagyon helyes felfogása és érzületa tettekben nem 
nyilvánnlt olyankor, midőn, a mint arra több példa volt a inultban, a 
legkíméletlenebb, a legdurvább személyeskedéseket hozzá legközelebb álló 
politikai^ és személyes barátai intézték. (Nagy mozgás balfelől.) 

Gulner Gyula: Tessék megnevezni, ki volt! (Nagy zaj. Felkiáltások 
a bal- és a szélsőbaloldalon: Hodossy! Szenti ványi !) 

Miksa Imre: Halljuk a nevét! (Nagy zajj 

Kubik Béla: Gyanúsítás! (Felkiáltások a jobboldalon: Semmi 

gyanúsítás ! 'Nagy zaj a bal- és a szólsőbaloldalon.) 

Sréter Alfréd: Ezt nem lehet letagadni! 

Rákosi Viktor: Szentiványi személyes kérdésben kér szót! (Foly- 
ton tartó nagy zaj a bal- és a szélsőbaloldalon. Halljuk ! Halljuk ! a jobb- 
oldalon.) 

Pozsgay Miklós: Szentiványi Árpádról* beszéljen! 

Gr. Tisza István miniszterelnök : Üssék oeak fel a képviselő urak 
a 98-iki képviselőházi naplókat és nézzék meg, hogy b. Bánffy Dezsővel 
szemben micsoda nyilatkozatokat tettek az akkori nemzeti párt legtekin- 
télyesebb férfiai. (Felkiáltások a baloldalon: Neveket kérünk!) 

Eitner Zsigmond: Bánffy nem szőrül arra, hogy védje! (Zaj a 
baloldalon. Halljuk! Halljuk! a jobboldalon.), 

Gr. Tisza István miniszterelnök: Én most nem aVarom annak 
az időszaknak ellentéteit és szenvedélyeit felidézni. Hiszen nem rég jelen- 
tettem ki, hogy az akkori események felől — azt hiszem — ma már 
mindnyájan teljes objektivitással gondolkozhatunk és beszélhetünk, csak 
konstatálom, hogy oly pártnak vezére, a melynek akcziója adott pilla- 
natbán egyenesen a személyes támadásokban csúcsosodott ki, ha vezére 
marad annak a pártnak, a szolidaritást hiába akarja elutasítani magától. 
(Elénk helyeslés a jobboldalon. Ellenmondások a baloldalon.) 

Kubinyi Géza: Ez már a történeté! (Zaj a baloldalon. Halljuk! 
Halljuk! a jobboldalon.) 

Gr. Tisza István miniszterelnök : Most már áttérek gr. Apponyi 
Albert t. képviselőtársam felszólalásának tárgyi részére. (Halljuk! Halljuk! 
a jobboldalon.) 

E tekintetben volt szerencsém tegnap nyilatkozni és ráutalni arra 
a kétségtelen tényre, hogy a 48-iki törvény ós a házszabályoknak meg- 
felelő dispozioziója semmi egyebet nem kivan, mint azt, hogy akkor, 
a midőn a házszabályok módosíttatnak, függőben lévő törvényjavaslat ne 
legyen a ház előtt. (Zaj a baloldalon. Halljuk! Halljuk! a jobboldalon.) 
Ezen dispoziczióknak eleget tettünk volna még akkor is, ha a szavazás 
előtt közvetlenül vontuk volna vissza a törvényjavaslatokat, mert itt nem 
a tárgyalásról, hanem a házszabályok módosításáról van szó. De nem 
akart a kormány ebben a tekintetben bizonyos szőrszálhasogatásba bele- 
menni és visszavontuk a törvényjavaslatokat, sőt visszavontuk összes előter- 
jesztéseinket, a mint a házszabályok érdemleges módosításának kérdése a 
napirendbe belekapcsoltatott. Hogy pedig ez a napirendbe való bekap- 
csolás sem a törvénybe, sem a házszabályokba, sem a ház gyakorlatába 
nem ütközik, arra nézve csakugyan utalhatok arra a kifejlett prakszisra, 
a mely szerint szokássá vált egyes javaslatok vagy indítványok tárgya- 
lása közben határozati javaslatok alakjában mindenféle más kérdést bele- 

vinni a tárgyalásba. (Elénk ellenmondások a bal- és a szélsőbaloldalon. 
Halljuk ! Halljuk ! jobbfelől.) Magában a most folyó vitában is (Zaj a bal- 
és a szélsőbaloldalon. Halljuk ! Halljuk ! jobbfelől.) adattak be és kapcsol- 
tattak a tárgyalásba oly határozati javaslatok, a melyek a választási 
törvényről, az inkompatibilitási törvényről, tehát egészen más kérdésekről 
szólnak. (Ugy van! jobbfelől. Élénk ellqnmondások a bal-és a szélsőbal- 
oldalon.) 

Rakovszky István: Azokban utasították a kormányt! (Mozgás és 
zaj a bal- és a szélsőbaloldalon. Halljuk! Halljuk! jobbfelől.) 

Gr. Tisza István miniszterelnök: Közbeszólásokkal nem lehet 
a kérdést tisztázni. Mindenkinek joga van nézeteit a maga idejében 
elmondani. 

Krasznay Ferencz: Hát közbevetett határozati javaslatokkal lehet 
törvényt alkotni? (Zaj. Halljuk! jobbfelől.) 

Gr. Tisza István miniszterelnök: Hogy pedig határozati javas- 
lat rendelkező • intézkedéseket ne tartalmazzon, erre vonatkozó tilalom 
sehol a házszabályokban nem foglaltatik. (Ugy van! jobbfelől. Elénk 
ellenmondások a szélsőbaloldalon.) Azt hiszem tehát, hogy teljesen jogos 
és s£abályszerü volt Dániel Gábor t. barátom eljárása, a midőn hatá- 
rozati javaslatát benyújtotta, épen ugy, a mint teljesen szabályszerű 
eljárás lesz az . . . (Elénk ellenmondások a bal- és a szélsőbaloldalon. 
Ugy van! jobbfelől.) 

Polczner Jenő: Ugyan ne bolondozzon, ne tréfáljon már! (Zaj 
és felkiáltások jobbfelől : Ki volt az ? Hogy gorombáskodhatik egy pap !) 

Elnök: Csendet kérek! (Nagy zaj.) 

Gr. Tisza István miniszterelnök: A ház legújabb illemtanára 
arra szíveskedik figyelmeztetni, hogy ne bolondozzam-, (Elénk derültség 
* és felkiáltások jobbfelől: Nem Kecskeméthy volt, Pozsgay volt! Zaj.) 
de — mondom — sem a törvénynek, sem a házszabálynak semmi néven 
nevezendő tiltó rendelkezéseibe nem ütközik az, (Élénk ellenmondások 
a bal- és a szélsőbaloldalon.) hogy ezen, határozati javaslat ezen vita során 
tárgyaltassék le és intéztessék el, (Elénk helyeslés a jobboldalon.) és 
bocsásson meg gróf Apponyi Albert, t. barátom, (Halljuk! jobbfelől.) 
de ő nagyon veszedelmes térre lép, (Élénk ellenmondások és felkiáltások 
a bal- és a szélsőbalodalon : Ön lépett veszedelmes térre !) a midőn azt fej- 
tegeti és azt jelenti ki és pedig, a mint sajnálattal láttam, az ellenzék 
általános- helyeslése közt, (Élénk helyeslés és felkiáltások a bal- és a 
szélsőbaloldalon: Ez a becsületes álláspont! Zaj. Elnök csenget.) hogy 
olyan házszabálynak, a mely nézetük szerint szabálytalanul jött létre, 
(Elénk felkiáltások a szélsőbaloldalon: És törvénytelenül!) nem fog 
engedelmeskedni és annak engedelmeskedni nem kell. (Élénk helyeslés a 
szélsőbaloldalon. Zaj és ellenmondás jobbfelől.) 

6* 



84 

Hogy mi törvényes és mi nem, az a törvényhozás jogosult hatá- 
rozatától függ. (Halljuk! Halljuk! jobbfelől.) 

Barabás Béla: A bíróság fogja megmondani! Lesz személyes sza- 
badság megsértése! A bíróságban még bizunk! (Zaj.) 

Gr. Tisza István miniszterelnök: Hogy a háznak valamely ren- 
delkezése érvényes-e vagy sem, azt a magyar képviselőház törvényesen 
megválasztott képviselő-testületének többsége határozza meg. (Igaz! ügy 
van ! a jobboldalon.) A ház egész működésének, egész eljárásának, minden 
ténykedésének valódi, igazi jogforrása csakis a nemzeti akarat lehet, (Fel- 
kiáltások balfelől: A törvény! Zaj.) az a nemzeti akarat, a mely a tör- 
vényesen megválasztott képviselőház határozatában nyilvánul meg. (Foly- 
tontartó nagy zaj balfelől. Halljuk! Halljuk! jobbfelől.) A házszabályok- 
nak igazi czélja s igazi rendeltetése nem lehet más, mint a mely azt az 
utat irja elő, melyen a nemzeti akaratnak érvényesülnie kell. (Helyeslés a 
jobboldalon.) A nemzeti akarat érvényesülésének megakasztása, a nemzeti 
akaratnak elnihilálása nem lehet intencziója, nem lehetf lényege semmi- 
féle házszabálynak. (Elénk helyeslés a jobboldalon.) 

A mely házszabály egyszer ugy kezeltetik és odáig jut, hogy lehe- 
tetlenné teszi, a parlamenti életet, lehetetlenné teszi a nemzet akczió- 
képességét, (Elénk ellenmondások balfelől.) a mely legyőzhetetlen korlá- 
tokat és zátonyokat állit fel, melyeket arra nem jogosult faktorok hasz- 
nálnak ki, a kiknek a nemzeti akarat megakasztása czéljából való műkö- 
dése valódi fellázadás az alkotmány lényege ellen, (Nagy zaj balfelől. 
Halljuk! Halljuk! jobbfelől.) a mely házszabály — mondom — odajut, 
hogy azt a nem jogosult faktorok kihasználhatják magának az intéz- 
ménynek megrontására, az a házszabály ellentétbe jutott rendeltetésével 
és elvesztette belső erkölcsi erejét; (Nagy zaj balfelől. Elnök csenget. 
Halljuk! Halljuk! jobbfelől.) az a házszabály oly zsákutczába jutott, a 
melyből az igazi alkotmányosságnak megfelelő menekvés csak egy van: 
a nemzeti akaratnak érvényesülése, a nemzeti akaratnak megnyilatkozása 
és azon igazi jogforrásnak megteremtése, mely csakis a nemzeti akarat- 
ban és nem formákban nyilatkozik meg. (Élénk helyeslés jobbfelől. Nagy 
zaj és^mozgds a bal- és a szélsőbaloldalon.) 

Én a most már czéltalan, tárgytalan ós rendszertelen szófecsérlést 
utálom. (Elénk helyeslés és taps jobbfelől. Nagy zaj és mozgás a bal- és 
a szélsőbaloldalon.) Egyszerűen konstatálom azt, (Folytonos zaj. Halljuk ! 
Halljuk ! jobbfelől.) hogy itt mindenkinek van joga a házszabályok szent- 
ségéről beszélni és mindenkinek van joga a házszabályok védelmére 
sietni; még azoknak is, a kiknek magatartása, most beszédem alatt is, 
a házszabályok dispoziczióinak eklatáns megsértése. (Élénk helyeslés jobb- 
felől. Nagy zaj és mozgás a bal- és a szélsőbaloldalon.) Konstatálom azt, 
hogy a mai nap semmi egyéb, mint az első lépés a technikai obstruk- 

czió terén, (Elénk helyeslés jobbfelől. Folytonos nagy zaj és mozgás a 
bal- és a szélsőbaloldalon.) azon technikai obstrukczió terén, a mely 
azután semmi egyéb, mint az alkotmány szellemébe ütköző, az alkot- 
mány lényegét sértő, rút visszaélés a házszabályokkal (Elénk helyeslés 
jobbfelől. Nagy zaj és mozgás a bal- és a szélsőbaloldalon.) és a mely 
azt az erkölcsi jogosultságot adja meg mindenkinek, a ki ennek a nemzet- 
nek alkotmányos életét igazán szolgálni akarja, (Folytonos nagy zaj és 
mozgás a bal- és a szélsőbaloldalon.) hogy midőn itt a házszabályok 
hézagai és hiányai mutatkoznak, figyelembe véve azt a körülményt, hogy 
e házszabályok olyan egyénekre és pártokra voltak szabva, a melyeket 
a saját kötelességérzetük tart vissza az intézmény megrontásától; (Foly- 
tonos zaj.) most pedig azok kezelése olyanok kezébe jutott, a kik az 
intézmény megrontására törekesznek; (Ugy Van! jobbfelől. Folytonos 
nagy zaj a bal- és a szélsőbaloldalon.) ebből a helyzetből teljes jogosult- 
sággal levonja a konzekvencziákat és megakadályozza, hogy merő formaliz- 
musból . . . (Folytonos zaj.) 

- Polónyi Géza: Fogjátok meg! (Élénk felkiáltások jobbfelől: Ki 
vele! Rendre! Ezt nem tűrjük! Nagy zaj!) 

Elnök: Polónyi Géza képviselő urat közbeszólásáért rendreutasí- 
tom, (Folytonos nagy zaj. Felkiáltások jobbfelől: Rendre!) Kérem a 
képviselő urakat, méltóztassanak csendben lenni. (Folytonos zaj és felkiál- 
tások jobbfelől : Halljuk az elnököt ! Rendre ! Elnök csenget.) 

Én már rendreutasítottam 3 képviselő urat. Méltóztassanak csend- 
ben lenni. (Folytonos nagy zaj.) 

Knbinyi Géza : Az illemtanár ! (Felkiáltások a bal- és a szélsőbal- 
oldalon: Helyre! Nagy zaj a jobboldalon.) 

Elnök : Kérem a t. képviselő urakat, szíveskedjenek helyükre menni. 
(Felkiáltások a jobboldalon: Rendre! Rendre! Elnök hosszasan csenget.) 
A t. képviselő urak a zajban nem hallották, de én elnöki kötelességemet 
teljesítvén, Polónyi Géza képviselő urat már rendreutasítottam. (Elénk 
helyeslés a jobboldalon.) 

Borbély György : Jöjjön ide ! (Nagy mozgás.) Elbuvik, gyáva ! (Nagy 
zaj a baloldalon.) 

Elnök : Csendet kérek ! (Nagy zaj a bal- és a szélsőbaloldalon.) 

Polónyi Géza: Majd elő fogom adni mentségemet. (Mozgás.) 

Pozsgay Miklós: Polónyi azért mondta, hogy fogjátok meg, hogy 
el ne szaladjon! (Mozgás.) 

Elnök: Pozsgay Miklós képviselő urat rendreutasítom. (Helyeslés 
jobbfelől.) 

Gr. Tisza István miniszterelnök: Minden formasértés (Halljuk! 
Halljuk!) nagyon komoly dolog. (Mozgása szélsőbaloldalon.) Minden forma- 
eértés még nem semmiségi ok; (Mozgás a bal- és a szélsőbaloldalon.) 

ez az egész jogfelfogással ellenkeznék; (Nagy zaj.) azonban akár semmi- 
ségi ok, akár nem, nagyon komoly dolog és végzetes hibát követ el . . . 

Ugrón Gábor: A ki törvénytelenséget csinál. (Halljuk! Halljuk! 
a jobboldalon.) 

Gr, Tisza István miniszterelnök : ... a ki parancsoló végszükség 
nélkül formahibát követ el. (Halljuk! Halljuk!) De (Mozgás a bal- és a 
szélsőbaloldalon.) ha bármikor is ugy áll a kérdés, — kívánom, hogy ne 
legyen, de ez nem tőlem függ — ha bármikor is ugy áll a dolog, (Nagy 
mozgás a szélsőbaloldalon. Elnök csenget.) hogy választani kell a formák- 
nak minden tekintetben skrupulózus megtartása között, (Mozgás a bal- 
és a szélsőbaloldalon.) vagy a között, hogy az országot a tehetetlenség- 
től .. . (Taps a jobboldalon. Nagy zaj a bal- és a szélsőbaloldalon. Elnök 
csenget.) 

Ugrón Gábor: Menjen Moszkvába! 

Gr. Tisza István miniszterelnök : . . . a tönkrejutástól, az elzül- 
léstől, az erkölcsi bukástól bizonyos mellékes formák megsértésével kell 
megvédeni . . . (Igaz ! Ugy van ! a jobboldalon. Mozgás a bal- és a sfcélső- 
baloldalon.) 

Ugrón Gábor: Az elnök megtűri, hogy igy beszéljen a házszabá- 
lyokról ? (Halljuk ! Halljuk ! a jobboldalon.) Hogy a házszabály megtartása 
mellékes forma! 

Gr. Tisza István miniszterelnök : . . . akkor annak, a ki Magyar- 
országot Lengyelország sorsára juttatni .nem akarja . . . (Igaz ! Ugy van ! 
a jobboldalon. Felkiáltások a szélsőbaloldalon : Törvény !) 

Knbinyi Géza: Tudja ezt az egész ország és a közvélemény. Majd 
fog az ítélni! 

Gr. Tisza István miniszterelnök: . .. bírnia kell erkölcsi bátor- 
sággal és akaraterővel arra, hogy a lényeget, a mivel az alkotmányosságot 
megmentjük, a formánál magasabbra helyezze. (Elénk helyeslés a jobb- 
oldalon. Zaj a bal- és a szélsőbaloldalon.) Különben bármi történik is a 
kérdésben, a döntő szót a minden jognak igazi, legmélyebb forrása, a nem- 
zeti akarat fogja kimondani, (Élénk helyeslés a jobboldalon.) a mely előtt 
meg kell hajolni mindenkinek, ós a mely el fogja tiporni azt, a ki útjá- 
ban áll. (Hosszantartó élénk helyeslés, éljenzés és taps a jobboldalon és a 
középen. Nagy zaj a bal- és a szélsőbaloldalon.) 

XV. 

(A november tizenhetediki ülésben az összes pártok, Kossuth Ferencz is, csatla- 
koztak ahhoz a felfogáshoz, hogy az esetleges törvénytelenül keresztülvitt ház- 
szabály nem kötelező. Kossuth Ferencznek válaszol itt a miniszterelnök./ 

Gr. Tisza István miniszterelnök: T. képviselőház! Nem volt 
szándékom ebben, a technikai obstrukcziónak ha nem is formáival, de 
minden lényeges kellékével biró (Folyton tartó nagy zaj bfilfelől. Igaz! 
Ugy van! jobbfelől. Elnök csenget.) eszmecserében résztvenni . . . (Élénk 
ellenmondások a bal- és a szélsőbaloldalon.) 

Elnök (csenget): Méltóztassanak a házszabályokat megtartani és a 
szónokot csendben meghallgatni. (Halljuk! Halljuk!) 

Rákosi Yiktor: Tartsuk meg a házszabályokat! Ez helyes! 

Gr. Tisza István miniszterelnök : . . . mert határozottan technikai 
obstrukczió az, mikor a házszabályokhoz való felszólalások formájában 
és ürügye alatt elhúzzuk a tanácskozást és ellopjuk a háznak idejét. 
(Elénk ellenmondások^ balfelől. Igaz! Ugy van! a jobboldalon. Elnök 
csenget.) 

Nessi Pál: Kossuth csak nem lopja az időt! (Zaj jobbfelől.) 

Rákosi Viktor: Önök ellopják a törvényt és a házszabályokat! 
(Zaj.) 

Oabányi Miklós: Lopja maga az időt! 

Elnök (csenget)/. Kérem a képviselő urakat, szíveskedjenek a szó* 
nokot csendben meghallgatni. (Helyeslés jobbfelől. Zaj a szélsőbaloldalon.) 

Nessi Pál : Utasítsa rendre az elnök a miniszterelnököt ! (Nagy zaj.) 

Elnök : Ne méltóztassék az elnök jogkörébe avatkozni. (Szűnni nem 
akaró zaj.) 

Kubik Béla: Persze, odaátról vezetik, nem szól egy szót se! 

Elnök : Kubik Béla képviselő urat rendreutasítom ! (Helyeslés jobb- 
felől.) 

Lengyel Zoltán: Ez könnyű dolog! (Nagy zaj.) 

Elnök : Lengyel Zoltán képviselő urat rendreutasítom ! (Helyeslés a 
jobboldalon.) 

Gr. Tisza István miniszterelnök : Technikai obstrukczió az, t. ház, 
midőn ily módon megakadályozzák a képviselő urak a napirendre kitűzött 
indítvány tárgyalását; technikai obstrukczió az, midőn ilyen rendezett 
ellenmondási és zajongási jelenetekkel . . . (Hosszantartó zaj balfelől. 
Ugy vaní jobbfelől.) 

Hock János : Hiába provokál a miniszterelnök, nem megyünk bele 
& technikai obstrukezióba ! ÍZ ; 

Gr. Tisza István miniszterelnök: A miben az ember benne van, 
abba nem mehet bele. (Ugy van! jobbfelől. Nagy zaj és mozgás a bal- 
és a szélsőbaloldalon.) 

Elnök (csenget): Csendet kérek, képviselő urak! 

Rákosi Viktor: Halljuk a főrendezőt! 

Or. a Tisza István miniszterelnök : . • . mondom, technikai obstruk- 
czió az, mikor ilyen módon igyekeznek az ellenvéleményen levő szónokot 
meggátolni abban, hogy az urakra nézve kellemetlen igazságokat kifejt- 
hessem. (Ugy van! jobbfelől. Halljuk! Halljuk! a bal- és a szélsőbal- 
oldalon.) És miután én a magam részéről technikai obstrukcziót csinálni 
nem akarok*. . . 

Kecskeméthy Ferencz: Ugyan, hiszen vagy tizenhatodszor beszél 
már! (Derültség a szélsőbaloldalon. Halljuk! Halljuk! jobbfelől.) 

Gr. Tisza István miniszterelnök : . . . ennélfogva nem volt szán-, 
dákomban most ebben a teljesen szabálytalan eszmecserében részt venni 
és csakis annak a nagy tiszteletnek tulajdonitsa Kossuth Ferencz t. bará- 
tom, a melylyel az ő személye és intencziőjának tisztasága iránt visel- 
tetem, (Ugy van! jobbfelől) hogy ezen nézetemtől eltérőleg az általa fel- 
tett kérdésre rövid nyilatkozatot teszek. (Halljuk! Halljuk! jobbfelől.) 

Az én t. barátom hangsúlyozza azt, hogy Békés időkben hoztam 
elő a házszabályinditványomat és nem gondolja meg, hogy ezzel a legerő- 
sebb érvet szolgáltatja mellettem és a legkegyetlenebbül itéli el azokat, a 
kik békés időben, minden harczi czélzat nélkül hozott házszabályrevizió- 
nak még a gondolatára is a limine a legmesszebbmenő obstrukczió 
álláspontjára helyezkednek. (Ugy van! jobbfelől. Mozgás a bal- és a 
szélsőbaloldalon.) 

Igenis, t. ház, én óhajtottam — és ezt kifejeztem, a mióta csak e 
helyen állok, a legkülönbözőbb alkalmakkor — a házszabályok kérdését 
elővenni olyankor, a mikor semmi égető szükség nincs valamely harczias 
rendszabályokra; (Ugy van! jobbfelől.) óhajtottam elővenni ugy, hogy e 
munkában az összes pártok résztvegyenek. (Ugy van! jobbfelől. Mozgás 
a bal- és a szélsőbaloldalon.) Bizonyára nem rajtam múlt, hogy ezen kisőr- 
letem hajótörést szenvedett. (Ugy van! jobbfelől.) Hogy hajótörést szen- 
vedett, azt nagyon sajnálom; de ez fel nem ment engem az alól a köte- 
lesség alól, hogy ezzel a kérdéssel, mely az ország elsőrendű, eminens 
nagy érdeke . . . (Ugy van ! jobbfelől. Felkiáltások a bal- és a szélsőbai- 
oldalon: Osztrákország érdeke!) hogy ezzel a kérdéssel az ellenzéki pár- 
toknak ellenzése és ellenszegülése daczára is foglalkozzam. (Helyeslés 
jobbfelől. Mozgás a bal- és a szélsőbaloldalon.) 

Az én t. barátom igen sajátságos elméletet fejteget, midőn azt 
mondja, hogy a többség jogát elismeri a törvényalkotás terén mindenütt, 
de nem ismeri el a házszabályok kérdésében; (Ugy vanl jobbfelől.) nem 



ismeri el pedig azért, mert a házszabályok a kisebbség érdekében alkot- 
tatván, elsősorban a kisebbségtől kell megkérdezni, hogy meg van-e azzal 
elégedve? (Felkiáltások a szélsőbaloldalon: Mert a kisebbség védelmére 
vannak !) 

Bocsánatot kérek, a házszabályok a nemzet érdekében, a nem- 
zet védelmére alkottatnak; (Ugy van! jobbfelől. Mozgás a bal- és a 
szélsőbaloldalon.) azért alkottatnak, hogy a nemzet a maga érdekeit egy 
akczióképes politika utján elérhesse. (Elénk helyeslés jobbfelől. Mozgás 
& bal- és a szélsőbaloldalon.) 

B. Kaas Ivor: Azért kell tehát megrontani? (Nagy zaj.) 

Gr. Tisza István miniszterelnök: Azért alkottatnak, hogy az 
egész nemzet organizmusát azokba belvigye és azokon^ keresztül megvaló- 
síthassa a maga életerejét, kifejezésre juttassa és elérhesse a maga nagy 
vágyait. (Ugy van! jobbfelől.) Ennek oly formák közt kell lehetőleg esz- 
közöltetnie, a melyek a napirendre kerülő kérdéseknek alapos megvita- 
tását tegyék lehetővé, a melyek jnegvédhessék a kisebbségnek azt a jogát, 
hogy a kérdéseket alaposan megvitathassa, (Igaz! Ugy van! a jobb- 
oldalon.) a melyek biztosítsák a szólásszabadságot a kisebbség részére. 
(Helyeslés a jobboldalon. Mozgás a szélsőbaloldalon.) Én, t. ház, akkor 
érdemelném meg a megtámadtatást, (Zaj. Elnök csenget.) akkor érde- 
melném meg a kritikát, ha a reform, a mely szemem előtt lebeg, ezen 
a téren valami tekintetben korlátozásokat tartalmazna. (Igaz! Ugy van! 
a jobboldalon. Mozgás a bal- és a szélsőbaloldalon.) 

Ezt a* kellékét a házszabályoknak elismerem, ezt a kellékét a ház- 
szabályoknak respektálom és a magam részéről nem indítványozok a vég- 
leges házszabályjavaslatban semmi olyat, a mi a szólásszabadságot a 
napirendre kerülő nagy kérdések érdemleges vitájánál bármi tekintetben 
is korlátozná. (Elénk helyeslés a jobboldalon.) Ezzel azután ki van merítve 
mindaz, a mi a kisebbség jogos érdeke. (Helyeslés jobbfelől. Mozgás a bal- 
oldalon.) Ezután csak a nemzetnek azt a nagy érdekét kell nézni, hogy 
a képviselőház működhessék és pedig működhessék oly viszonyok és for- 
mák közt, a melyek magának az intézménynek rendjét, méltóságát, tisz- 
tességét is megóvják, (Elénk helyeslés a jobboldalon) működhessék akként, 
hogy ne lehessen bármely pillanatban egy csekély, esetleg idegen érdekek 
a szolgálatában álló csekély töredéknek . . . (Élénk helyeslés a jobboldalon. 
Nagy zaj. Elnök csenget. Felkiáltások a bal- és a szélsőbaloldalon: Ott 
választanak idegen pénzen! Osztrák érdekben!) 

Kubinyi Géza: Franczia pénzen sem lehet politikát csinálni, t. 
Ugron-párt! (Nagy zaj és felkiáltások a bal- és a szélsőbaloldalon: 
Vizet neki!) 

Gr. Tisza István miniszterelnök : . . . esetleg idegen érdekek 
szolgálatában álló csekély töredéknek is • • . 

Pozsgay Miklós: A Hohenlohe berezeg pénzét kinek érdekébea 
adták? 

Elnök : Kérem Pozsgay Miklós képviselő urat, méltóztassék a szóno- 
kot csendben meghallgatni. 

Gr. Tisza latrán miniszterelnök: . ., . azex-lex összes anyagi 
és erkölcsi csapásait rázuditani a nemzetre. (Elénk helyeslés.) 

A t. képviselő urak emlegették a formahibák komolyságát (Hall- 
juk ! Halljuk ! a jobboldalon.) Hiszen én sem vontam kétségbe, hogy ezek 
komoly dolgok és a formákat megsérteni, minden szükség nélkül, nagy hiba. 

Rakovszky István : Semmi körülmények közt sem szabad -a formá- 
kat megsérteni. (Halljuk ! Halljuk ! a jobboldalon,) A gyilkos is csak akkor 
gyilkol, a mikor szflkség van rá! (Nagy zaj.) 

Kubinyi Géza : Visszaélnek a formákkal ! (Mozgás a baloldalon.) 

Rákosi Viktor: Alkotmányjogi kérdésekben a forma a lényeg — 
mondta Deák Ferencz. 

Gr. Tisza István miniszterelnök: Szegény Deák Ferencz, mi 
mindent nem adnak szájába! (Derültség a jobboldalon.) 

Rákosi Viktor: Bizony szegény, mert ilyen utódai vannak! 

Ballagi Géza: Rákosi védi Deák Ferenczet? 

Elnök (csenget) : Csendet kérek ! Kérem a t. képviselő urakat, külö- 
nösen azokat, a kik az elnöki emelvény alatt állanak és a kiket lehetet- 
lenség innen látni, sziveskedjenek helyükre menni. (Felkiáltások: Helyre! 
Helyre! Nagy zaj. Elnök csenget.) * 

Lengyel Zoltán: Helyre Kati! 

Elnök: Kérem Lengyel Zoltán t. képviselő urat, , ne méltóztassék 
elfelejteni, hogy Magyarország képviselőházában van. (Elénk helyeslés a 
jobboldalon.) 

Gr. Tisza István miniszterelnök : A formák megsértését — mon- 
dom — bizonyos körülmények közt szükségesnek tarthatom, de nagyon 
komoly dolognak tartom azt minden körülmények közt. De most méltóz- 
tassék meggondolni, hisz majdnem kerek esztendőn keresztül volt az 
ország ex-lex állapotban. Mi történt volna akkor, ha nem mellékes for- 
mákat, de az ország kardinális, nagy közjogi alaptörvényeinek sarkalatos 
alapelveit nem sértette volna meg a kormány napról-napra és óráról- 
órára? (Ugy van! a jobboldalon.) Meg kellett sértenie azokat, mert önök 
abba a kényszerhelyzetbe juttatták, hogy vagy összedőlt volna ebben az 
országban minden... (Elénk helyeslés és taps a jobboldalon. Nagy zaj 
balfelől.) 

Polczner Jenő : A katonai javaslatokat ki hozta ide ? (Folytonos zaj.) 

Gr. Tisza István miniszterelnök : . . . vagy pedig vállalni kellett 
a kormánynak a leglényegesebb törvények megsértéseért a felelősséget. 

B. Kaas Ivor: Miért vállalkozott rá? (Nagy zaj ás felkiáltások a 
jobboldalon: Vizet!) 

Elnök: Csendet kérek! 

Gr, Tisza István miniszterelnök: Ezt vállalta a Széli-kormány, 
vállalta a gr. Khuen-kormány és vállaltuk mi. Kellett is, hogy vállaljuk, 
mert nem lettünk volna hazafiak, ha nem vállaljuk. (Ugy van ! a jobb- 
oldalon.) De ha valaki, én érzem azt, hogy ez a vállalkozás milyen 
komoly dolog és milyen messzemenő következményekkel jár a népélet 
lelkületének megmérgezésében ; (Ugy van ! Ugy van ! a jbbboldalon.) mert 
kiöli a nép lelkületéből a törvénybe vetett hitet • . . (Nagy zaj és mtzgás 
a baloldalon.) 

Kubinyi Géza: Apponyi is vállalta az elnökséget. (Nagy zaj 
balfelől.) 

Zboray Miklós: Üres forma! (Nagy zaj balfelől.) 

Oabányi Miklós: Vizet az öregnek! (Nagy zaj.) 

Elnök : Gabányi képviselő urat ezen illetlen magaviseletéért rendre- 
utasítom. (Elénk helyeslés a jobboldalon. Nagy zaj balfelől.) 

Lengyel Zoltán (közbeszól): Igaza van neki! (Nagy zaj.) 

Elnök: Lengyel Zoltán képviselő urat most másodszor utasitom 
rendre és figyelmeztetem, hogy kénytelen leszek ellene a 255. §-nak 
rendelkezéseit alkalmazni. (Elénk helyeslés jobbfelől. Nagy zaj.) Csendet 
kérek a ház minden oldalán! 

Gr. Tisza István miniszterelnök : ... és a törvény tiszteletének, 
a törvényes formák sértetlenségének az teszi a legnagyobb szolgálatot, 
a / ki ilyen ex-lexállapotok lehetőségét a magyar közéletből kiküszöböli. 
(Elénk helyeslés a jobboldalon.) 

Okolicsányi László: Tessék a költségvetést tárgyalni, akkor nem 
lesz ex-lex. (Nagy zaj.) 

Gr. Tisza István miniszterelnök: Ha pedig a közt kell válasz- 
tanom, hogy esetleg megsértsem a házszabályoknak valamely mellékes 
dispoziczióját, (Nagy zaj és mozgás balfelől.) vagy tűrjem azt, hogy jövőre 
is meg kelljen sérteni az ország sarkalatos törvényeit . . . (Hosszantartó 
meg-megujuló élénk helyeslés és taps a jobboldalon. Nagy zaj a bal- és 
a szélsőbaloldalon.) 

B. Eaas Ivor: Megsérti mind a kettőt! (Nagy zaj.) 

Elnök: Csendet kérek! 

Ballagi Géza: Erre nincs kadenczia! 

Gr. Tisza István miniszterelnök : . . . mondom, ha e közt a kettő 
közt kell választanom, egy pillanatig sem fogok habozni, hogy melyik utat 
Yálaszszam. (Hosszas helyeslés és taps a jobboldalon. Zaj balfelől.) 

Kubinyi Géza: Az ex-lexben szolidáris volt Apponyi is. (Foly- 
tonos 7.*].) 



09 

Pap Zoltán: Tessék magyar politikát csinálni, akkor nem kell igy 
beszélni. (Nagy zaj a ház minden oldalán.) 

Gr. Tisza István miniszterelnök: T. képviselőház! (FoL nos 
zaj. Pap Zoltán közfceszól.) 

Elnök : Kérem Pap Zoltán képviselő urat, méltóztassék helyét elfog- 
lalni, vagy méltóztassék csendben lenni. (Felkiáltások a jobboldalon: 
Helyre! Helyre! Elhök csenget.) 

Gr. Tisza István miniszterelnök: És azt mondja az én t. bará- 
tom, hogy én a* békés tárgyalást kivántam biztosítani és moöt már meg- 
győződhettem róla,, hogy a czélt ezen az utón el nem érem. Erre a vála- 
szom az, hogy én a ház rendjét kivántam és kivánom biztosítani . . . 
(Helyeslés a jobboldalon.) 

B. Kaas Ivor; De a szabadságát megöli! (Zaj. Halljuk! Halljuk! 
Elnök csenget.) 

Gr. Tisza István miniszterelnök: . . . nagyon melegen óhajtottam 
volna, hogy ha ebben a valóban hazafias és nemzeti czél elérésére irányuló 
törekvésemben (Zaj balfelől.) támogattak volna pártkülönbség nélkül mind- 
azok, a kik maguk is csak közelmúltban elborult lélekkel látták azokat 
a visszataszitó jelenségeket, a melyeknek szemtanúi voltunk. (Igaz! Ugy 
van ! a jobboldalon.) De hát ez nem tőlem függött és az a feladat, hogy 
a parlament rendjét és méltóságát a szólásszabadságnak minden sérelme 
nélkül biztosítsuk, (Elénk helyeslés a jobboldalon.) ma már, mint már 
annyi nagy feladat e nemzet történetében, egyedül és kizárólag a szabad- 
elvű párt vállaira nehezedett. (Élénk helyeslés jobbfelől.) De ez sem feltett 
czélunktól el nem tántoríthat, sem kötelességérzetünkben meg nem ingat- 
hat; ez csak fokozhatja azt a férfias elhatározást lelkünkben, hogy azt a 
nagy szolgálatot, a melyet a nemzet elvár e háztól, mi és ennek a ház- 
nak a többsége a nemzettől adott jogunkból és a nemzet által ránk 
ruházott misszióból kifolyólag teljesítsük. (Élénk helyeslés és taps a 
jobboldalon.) 

És ne tessék azt hinni, hogy csak egyhangúlag lehet házszabályokat 
módosítani. Más nemzeteknél igen erős, igen heves küzdelmek után (Egy 
hang a szélsőbaloldalon : De törvényes utón !) módosították a házszabályo- 
kat, és azok az igy módosított házszabályok is átmentek az életbe, átmentek 
azért, mert az Ölető nemzetek ellenzéki politikusaiban is volt elég alkot- 
mányos érzék arra, hogy meghajoljanak a nemzeti akarat előtt, (Igaz! 
Ugy van! a jobboldalon.) a nemzeti akaratban pedig volt elég belső 
erkölcsi erő, hogy azokat, a kik meghajolni nem akartak, összetörte. 
(Zajos helyeslés, éljenzés és taps a jobboldalon.) 

Rakovszky István : Minden beszédében valamit összetör. (Nagy zaj. 
Halljuk! Halljuk! a jobboldalon.) 

Gr. Tisza István miniszterelnök : Én megengedem, hogy a magyar 

nemzet nagy erőpróba, nagy erkölcsi erőpróba előtt áll, mert most fog 
eldőlni, hogy van-e a magyar nemzetben elég politikái érettség. (Felkiál- 
tások a szélsőbaloldalon : És szolgalelkűség ! Nagy zaj a bal- ós a szélső- 
baloldalon. Elnök csenget. Egy hang a jobboldalon : Önök a szólásszabad- 
ság igazi ellenségei!) 

Elnök: Kérem a képviselő urakat, ne méltóztassanak közbeszólni. 
'ör. Tisza István miniszterelnök: Most fog eldőlni, hogy van-e 
a magyar nemzetben elég politikai érettség, elég igazi ragaszkodás szabad 
intézményeihez, elég hazafiúi belátás arra, hogy azok eljárására adja meg 
a szankcziót, a kik a magyar alkotmányosság intézményeit ezektől a 
megrázkódtatásoktól meg akarják óvni; (Elénk helyeslés jobbfelől.) hogy 
sikerül-e tartósan megvetni egy komolyabb, méltóságteljesebb . . . 

Okolicsányi László: Osztrák politikát. (Zaj. Halljuk I Halljuk! 
jobbfelől.) 

Gr. Tisza István miniszterelnök : . . . az ország érdekeire nézve 
üdvösebb parlamenti közélet alapjait. Ez a nemzettől függ, mert utó- 
végre a nemzet döntése fogja megadni a szankcziót. (Elénk helyeslés jobb- 
ról és a középen. Felkiáltások balfelől: Tiszta választás?) En bizom a 
magyarok Istenében, bizom a magyar nemzet jó géniuszában és hiszem 
azt, hogy az isteni gondviselés . . . (Zaj a szélsőbaloldalon.) 

. Rákosi Tiktor : A pártkassza ! (Folytontartó nagy zaj a szélső- 
baloldalon. Pap Zoltán, majd Pozsgay Miklós bözbeszólanak.) 

Elnök (csenget) : Pap Zoltán képviseli urat másodszor figyelmezte- 
tem, ne méltóztassék közbeszólni! Pozsgay képviselő urat felkérem, ne 
méltóztassék az elnökkel szemben feleselni. (Zaj. Halljuk! Halljuk! 
jobbfelől.) 

Gr. Tisza István miniszterelnök: Bizom az isteni gondvise- 
lésben . . . 

Madarász József: A pártkasszában! 

Gr. Tisza István miniszterelnök : . . . hogy meg fogja a magyar 
nemzetet attól a szégyentől kímélni, hogy őseink ezredéves küzdelmében 
kivívott nemzeti jogainkat most, mikor semmi külellenség nem fenye- 
get, mikor nemzet és király karöltve dolgozhatnak . . . (Nagy zaj a 
szélsőbaloldalon.) Az igazság szavát semmiféle ilyen magaviselettel elnémi- 
tami nem lehet. (Éljenzés és taps jobbfelől. Nagy zaj a szélsőbal- 
oldalon.) Belezajonghatnak önök beszédembe, lábbal tiporhatják a ház- 
szabályt, lábbal tiporhatják a szólásszabadságot, hiszen a mi számunkra 
érlelődik meg a gyümölcs. (Zajos helyeslés a jobboldalon.) Csak azt 
sajnálom, hogy nem ül az egész magyar nemzet ezeken a karzatokon, 
hogy szemtől-szembe lássa az önök magukviseletét. (Hosszantartó zajos 
helyeslés és taps a jobboldalon.) A ki itt szemtől-szembe látja ezeket a 
jelegeteket, azzal semmiféle frazeológiával elhitetni többé nem fogják, 

hogy önök itt a nemzet nagy jogait és szabadságát képviselik ; (ügy van f 
Ugy van ! a jobboldalon. Zaj a bal- és a szélsőbaloldalon.) az tisztában 
lesz azzal hogy mi akarjuk megtisztítani a magyar parlamentarizmust 
olyan jelenségektől, a melyeknek továbbra való fenmaradása veszély a 
nemzet érdekeire és kompromittálja a magyar nemzetnek becsületét. (Zajos 
helyeslés a jobboldalon. Nagy zaj a bal- és a szélsőbaloldalon; Halljuk! 
Halljuk! jobbfelől. Elnök csenget.) Minden nap, a melylyel tovább' tart 
ez a küzdelem, ujabb és ujabb érv a mi álláspontunk mellett... 

Rátkay László: A magyarnyelvet ki gyalázta meg? (Nagy zaj a 
jobb- és a baloldalon. Halljuk! Halljuk! jobbfelől.) 

Gr. Tisza István miniszterelnök : ... mondom, ujabb és ujabb 
érv a mi álláspontunk mellett. (Ugy van! Ugy van! a baloldalon. Zaj 
a bal- és a szélsőbaloldalon.) 

Rátkay László: Védjék meg a nemzet méltóságát! 

Gr. Tisza István miniszterelnök: Bevégzem felszólalásomat. (Helyes- 
lés a bal- és a szélsőbaloldalon. Halljuk ! Halljuk ! jobbfelől.) Legborzasz- 
tóbb szégyen, a mely a nemzetet érhetné, az volna, ha most, midőn meg- 
van a magyar nemzeti fejlődésnek minden előfeltétele, ha most . . . (Nagy 
zaj és ellenmondás a bal- és a szélsőbaloldalon. Halljuk! Halljuk! jobb- 
felől. Elnök csenget.) 

Pap Zoltán : Annak nagy akadálya van, és az Tisza István. (Foly- 
tonos zaj a bal- és a szélsőbaloldalon. Elnök többször csenget.) 

Gr. Tisza István miniszterelnök: . . . ebben a nemzetben, a mely 
maroknyi ereje daczára oly hatalmas ellenségekkel szemben meg tudta 
magát és intézményeit védeni, (Zaj a bal- ós a szélsőbaloldalon.) annyi 
erkölcsi erő, annyi bátorság nem lenne, (Folytonos zaj a bal- és a szélső- 
baloldalon. Halljuk! Halljuk! jobbfelől. Elnök csenget.) hogy érdemük 
szerint bánjék el azokkal, a kik a szabad intézménynek egyes héza- 
gait, egyes réseit felhasználják maguknak az intézményeknek alá- 
ásására, megrontására, (Ugy van! Ugy van! a jobboldalon. Zaj a 
bal- és a szélsőbaloldalon.) a kik ki akarják ölni ebből a nemzet- 
ből ... (Folytonos zaj a bal- és a szélsőbaloldalon. Halljuk ! Halljuk ! 
jobbfelől.) a parlamentarizmus iránti hitet, a kiknek botor eljárása (Ugy 
van!. Ugy van! a jobboldalon. Zaj a bal- és a szélsőbaloldalon.) — mert 
hiszen intenczióikat nem vonom kétségbe — (Folytonos zaj a bal- és a 
szélsőbaloldalon. Halljuk! Halljuk! jobbfelől. Elnök csenget) nem ered- 
ményezhet mást, mint azt, (Folytonos zaj a bal- és a szélsőbaloldalon. 
Elnök csenget.) hogy ez az időszak, a békének ez az áldott időszaka 
$Saj a bal- és a szélsőbaloldalon.) az erőgyűjtés és fejlődés helyett a rot- 
hadás időszakává váljék, hogy azután az első vihar, a mely ismét fel- 
támad, szétszórja a világ gúnykaczája mellett a magyar nemzet összes 



96 

üdvös alkotását. (Zajos helyeslés a jobboldalon. Nagy zaj a bal- és a 
szélsőbaloldalon. Halljuk! Halljuk! jobbfelől. Elnök csenget.) 

Ez ellen a szégyen ellen, ez ellen a veszedelem ellen küzdünk mi 
minden porczikánknak teljes erejével, (Zajos helyeslés és taps a jobbolda- 
lon. Nagy zaj a bal- és a szélsőbaloldalon.) és ebben a küzdelemben, ha 
az Úristen ezt a nemzetet elveszteni nem akarja, csak a mienk lehet a 
diadal. (A jobboldalon és a középen a képviselők mind felállnak. Hosszan- 
tartó, szűnni nem akaró zajos helyeslés, éljenzés és taps a jobboldalon és 
a középen. Nagy zaj a bal- és a szélsőbaloldalon.) 



XVI. 

'Ugyancsak a november tizenhetediki ülésen Kossuth Ferenci az obslrukczió 
diadalairól beszéli. Erre válasz ez a beszéd.) 

Gr. Tisza István miniszterelnök: T. ház! (Halljuk! Halljuk! 
jobbfelől.) En természetesen most nem bocsátkozhatom t. barátommal 
polémiába a felett, hogy az obstrukcziónak minő előnyei és minő áldásai 
voltak, (Felkiáltások a szélsőbaloldalon: Maga is elismerte!) csak egész 
röviden jelzem azt, hogy pl. a curiai bíráskodásról szóló javaslatnak az 
obstrukczióhoz semmi köze sem volt, (Elénk ellenmondások, a bal- és a 
szélsőbaloldalon.) mert a curiai bíráskodásról szóló javaslat először, ha 
nem csalódom, 1894-ben terjesztetett be. (Nagy zaj a bal- és a szélső- 
baloldalon. Felkiáltások jobbfelől: Halljuk! Mi is meghallgattuk önö- 
ket!) Egy kis türelmet kérek, t. ház! (Halljuk! Halljuk! jobbfelől. 
Mozgás a szélsőbaloldalon.) 

A curiai bíráskodásról szóló törvényjavaslat először 1894-ben ter- 
jesztetett be. Nagyon jól tudjuk, hogy mily körülmények között nem lett 
belőle törvény, az 1896-iki választások előtt. 

Egy hang (a szélsőbaloldalon): Leszavazta a kormánypárt! (Ellen- 
mondások jobbfelől.) 

Gr. Tisza István miniszterelnök: Nem szavazta le senki! (Fel- 
kiáltások a szélsőbaloldalon: Visszavonta Bánffy Dezső!) Nem is vonta 
vissza báró Bánffy Dezső, hanem báró Bánffy egy némelyek szerint 
nagyon ügyes, de szerintem nagyon lelkiismeretlen és szerencsétlen trick- 
jével (Mozgás balfelől.) ugy rendezte be a ház ökonómiáját, hogy a 
főrendiház nem tárgyalhatta a javaslatot . . . (Ugy van! jobbfelől. Zaj 
a szélsőbaloldalon. Halljuk! Halljuk! a jobboldalon.) 

Elnök: Csendet kérek! 

Gr. Tisza István miniszterelnök: ... és én az 1896-iki válasz- 
tások után palám et publice magának báró Bánffy Dezsőnek ée mások- 

nak is megmondtam, hogy először ilyen módon kieszkamotirozni egy 
javaslatot, a melyhez egy kormány és egy párt hozzászegezte magát, 
óriási hiba volt, másodszor az 1896-iki választások után a curiai bírás- 
kodás megvalósitása elsőrendű égető szükséget képezett, tehát obstrukczió 
nélkül is magában a szabadelvű pártban megvolt az a szándék és törek- 
vés, hogy ez a törvény létrejöjjön. (Helyeslés a jobboldalon. Mozgás és 
zaj a szélsőbaloldalon.) 

De én nem követem t. barátomat arra a térre sem, hogy a katonai 
kérdéseknél, a hol tagadhatatlan, hogy ezen kérdések napirendre hozatalát 
az obstrukczió idézte elő . . . (Mozgás és zaj a bal- és a szélsőbalol- 
dalon. Halljuk! Halljuk! jobbfelől.) 

B. Eaas Ivor: Tessék beváltani az igéretét! (Zaj és felkiáltások 
jobbfelől: Türelem!) 

Gr. Tisza István miniszterelnök : . . . hogyan aránylik egymáshoz 
az a haszon és kár, a melyet az országnak az obstrukczió okozott. Egy- 
szerűen csak azt jegyzem meg, hogy az a végleges ház9zabályreform, a 
melyet én kontemplálok, azt a hosszú, tartós ós szívós küzdelmet a katonai 
kérdések körül megengedte volna a múltban, meg fogja engedni a jövőben, 
tehát a mennyiben a képviselő urak itt valami hasznot várnak a dologtól, 
semmiféle akadály ebben a tekintetben nem lesz. (Zaj* balfelől. Elnök 
csenget.) - 

Es végjil még csak egyet. (Halljuk ! Halljuk !) Én is azok közé tar- 
tozom, a kik ráutaltak és rámutattak arra, hogy a mi specziális viszo- 
nyaink különös gondot igényelnek és ép azért nem is szándékozom 
elmenni arra a térre, a hova ma már minden parlament eljutott. 

Pap Zoltán: Csak ötven emberrel bezáratja a vitát. (Zaj balfelől.) 

Gr, Tisza István miniszterelnök: Nem szándékozom rámenni az 
érdemleges viták klotürszerü befejezésének terére, épen a mi specziális 
viszonyainkra való tekintettel. De bocsánatot kérek, a dolognak két oldala 
van és ha a képviselő urak azt hiszik, hogy lehet Magyarországon bizo- 
nyos befolyások mellett ideig-óráig egy többséget összetoborozni, a melyik 
kártékony politikát folytasson . . . (Felkiáltások balfelől : Itt van a több- 
ség!) Kérem én e felett nem disputálok; (Halljuk! Halljuk! Zaj. Elnök 
csenget.) de ha a képviselő urak azt hiszik, hogy egy többséget lehet 
igy összetoborozni, akkor eo ipso hinniök kell, hogy kisebbséget is lehet 
igy összetoborozni, mert a kisebbség a többségben benfoglaltatik és akkor 
ac a rendszere a házszabályoknak, a melyik ma fennáll, egy összetoboro- 
zott kisebbségnek módot nyújt, hogy ilyen még veszélyesebb, mert fele- 
lősségnélküli kisebbség — mert hisz a többségre háramlik a felelősség 
— még lelkiismeretlenebbül tegye tönkre az országot. Nagyon kérem 
a 1 képviselő urakat, hogy az éremnek ezen oldalát se feledjék eL (Élénk 
helyeslés a jobboldalon.) 

XVII. 

(November tizennyolczadikán, a kettős ülésekben szólalt fel Jasth Gyula, kijelentvén^ 
hogy azok törvénytelenek, s azokat az ellenzék meg fogja akadályozni. A miniszter- 
elnök válasza ez volt :) 

Gr. Tisza István miniszterelnök: T. házi Erre az utolsó fenye- 
getésre most nem válaszolok. (Nagy zaj a szélsőbaloldalon.) 

Jnsth Gyula: Nem fenyegetés! (Zaj jobbról.) 

Gr. Tisza IstTán miniszterelnök: Ha valaki önbíráskodást akar 
gyakorolni és magának vindikálja a jogosultságot, hogy ő állapítsa meg, 
mi a jogos és mi nem s nem azoknak a törvényes faktoroknak határozatát 
ismeri el, a kiket ez megillet, az egyszerűen föllázad a törvényes rend 
ellen és tulajdonítsa magának a következményeket. (Elénk helyeslés jobb- 
ról. Nagy zaj és mozgás a szélsőbaloldalon. Halljuk ! Halljuk ! jobbfelől) 
Hanem igenis tartozom magamnak azzal, hogy a múlt év deczember 
7-iki ülésben történtekre vonatkozólag a minden kételyt kizáró világos 
tényállást megállapítsam. (Halljuk! Halljuk!) 

Ugrón Gábor képviselő ur indítványozta, hogy sem a parallelülések 
behozatala, sem azoknak eltörlése preczedenst ne képezhessen. Erre én 
azt is megmondtam, hogy egy ilyen határozat nemcsak házszabályszerü 
nem volna, de ezt nem is fogadhatnám el. 

Ezt mondtam (olvassa): >01y értelemben stigmatizálná az előbb 
meghozott határozatot, hogy ahhoz elfoglalt álláspontunk sérelme nélkül 
hozzá nem járulhatnánk, c Hanem megmagyaráztam valamit Megmagya- 
ráztam azt, hogy a hozott határozatnak ily módon való eltörlése még 
a képviselő urak álláspontjából kifolyólag sem prejudikálhat a dolognak 
és pedig miért? A képviselő urak szerint is ilyen eljárás mellett csak 
az üléseknek egy óránál több időre szóló meghosszabbítása házszabály- 
ellenes; már pedig az a határozat, a mely eltörli a parallel-üléseket, 
semmiesetre sem tartalmazhatja az ülések meghosszabbítását. Ezt szóról- 
szóra elmagyaráztam akkori beszédemben. (Felkiáltások és derültség a 
szélsőbaloldalon: Elmagyarázta! Helyeslés. Halljuk! Halljuk! a jobbolda- 
lon.) Ennek folytán az az eljárás, hogy most a parallel-ülések eltörlése a 
203. §-ban körülirt módon történik, még a képviselő urak álláspontjáról 
sem sérelmes és nem képezhet preczedenst arra, hogy a parallel-ülések 
ily módon behozhatok, mert bármily módon hozattak is be, eltörlésük 
még az önök álláspontja szerint is szabályszerű. 

Ennek folytán jelentettem én ki azt, hogy a parallel-ülések eltör- 
lésére vonatkozó határozat preczedenst nem képezhet. (Ugy van! Ugy 
van I a jobboldalon.) És mikor a képviselő urak kijelentették, hogy indit- 

ványukat visszavonják, ismételten kijelentettem, hogy nem szeretnék 
félreértetni, és hogy én csak az eltörlésre vonatkozó határozatot nem 
tekintem preczedensnek ; (Helyeslés jobbról. Zaj a bal- és a szélsőbal- 
oldalon.) ez benne van a jegyzőkönyvben. (Felkiáltások balról: De más 
is van benne !) A naplóból és a jegyzőkönyvből konstatálható a tényállás, 
hogy: mig Ügron Gábor képviselő ur azon határozati javaslatot adta 
be, hogy a képviselőház kijelenti, hogy sem báró Podmaniczky Frigyes 
indítványának, sem a miniszterelnök indítványának a 203. szakasz alap- 
ján történt előterjesztése és elfogadása házszabályt magyarázó esetet a 
jövőre nem képez, addig az én kijelentésem világosan, ismételten és meg- 
okoltan csakis az eltörlésre vonatkozott. (Nagy zaj és ellenmondások 
a bal- és a szélsőbaloldalon. Halljuk! Halljuk! a jobboldalon.) 

Molnár Jenő: Hát ezért harczoltunk? 

Gr. Tisza István miniszterelnök : És Holló Lajos képviselő urnák 
9-én a jegyzőkönyv hitelesítése alkalmával előterjesztett indítványa is 
erre vonatkozik. Ez igy szól (olvassa): »A jegyzőkönyvbe vétessék fel, 
hogy Holló Lajos azon indítványt terjeszti elő, hogy a miniszterelnök 
azon kijelentése, hogy a határozatnak ily módon való megváltoztatása 
nem képezhet preczedenst és nem erősítheti meg azon álláspontot, hogy 
ilyen határozat hozható.* (Felkiáltások a bal- és a szélsőbaloldalon: Ez 
az utolsó rész fontos! Halljuk! Halljuk! a jobboldalon.) 

Barabás Béla: Ezt a második pontot már elnyeli a miniszterelnök 
ur! Mi van a második pontban? (Zaj a bal- és a szélsőbaloldalon. 
Halljuk f Halljuk! a jobboldalon.) 

Gr. Tisza István miniszterelnök: Felolvastam! (Felkiáltások a 
bal- és a szélsőbaloldalon: Halljuk még egyszer! Zaj a jobboldalon.) 
Kérem, én százszor is felolvasom (olvassa) : >. . . a határozatnak ily 
módon való megváltoztatása nem képezhet preczedenst és nem erősítheti 
meg azon álláspontot . . .t — (Felkiáltások a bal- és a szélsőbaloldalon: 
Ez az! Ezt halljuk! Elnök csenget.) — ha csendben vannak, meghall- 
hatják! — (Olvassa): ». . . hogy ilyen határozat hozható.* (Nagy zaj 
a bal- és a szélsőbaloldalon. Halljuk! Halljuk! a jobboldalon.) 

Bocsánatot kérek, nincs az a tiz éves gyermek, a ki ezt meg ne 
értse, ha még akarná is félreérteni. >A határozat megváltoztatása nem 
erősítheti meg azon álláspontot . . ;« 

Molnár Jenő: Hát ezcrt harczoltunk? 

Gr. Tisza István miniszterelnök: Hogy a képviselő ur miért 
harczolt, azt nem tudom, nem is bánom; reám az tartozik, hogy én mit 
mondtam és az egészen világos. (Ugy van Ugy van! a jobboldalon. Zaj 
a bal- és a szélsőbaloldalon. Elnök csenget.) 

»A határozatnak ilyen módon való megváltoztatása nem erősítheti 
meg azt az álláspontot, hogy határozat igy hozható. « De határozat igy 

hozatott A képviselő urak igyekeztek volna a háznak egy olyan nyilat- 
kozatát provokálni, a mely ezt az álláspontot dezavuálja. Ez ellen mi 
határozottan állást foglaltunk; egy ilyen határozat nem hozatott; az a 
tény tehát kétségtelen, hogy a képviselőház többségének akarata meg- 
nyilvánult abban az értelemben, megnyilvánult pozitív irányban november 
27-én és megnyilvánult negatív értelemben deczember 7-én és 9-én, hogy 
igenis ilyen határozat a 203-ik §. alapján hozható. (Helyeslés. Ugy van 
a jobboldalon. Zaj a szélsőbaloldalon*) 

Ez a világos tényállás, a melyet nem lehet semmiféle rabuliszti- 
kával elcsavarni. (Élénk helyeslés a jobboldalon. Zajos ellenmondások a 
bal- és a szélsőbaloldalon.) 



XVIII. 

(A november tizennyolczadüci ülésen, este kilencz óra után, közveteüenül a sza- 
vazás előtt hangzott el á következő beszéd.) 

Gr. Tisza István miniszterelnök: T. ház! Én azt hiszem, (Hall- 
juk ! Halljuk ! a jobboldalon. Felkiáltások a szélsőbaloldalon : No mi az ? 
Elnök csenget.) én azt hiszem, hogy az ország ügyei a mai nappal olyan 
stádiumba jutottak, (Zaj a baloldalon. Halljuk! Halljuk! a jobboldalon.) 
a melynek szemébe kell néznünk, a melyet értéke szerint kell jellemeznünk 
és a melyből a konzekvencziákat le kell vonnunk. (Ugy van! Ugy van! 
a jobboldalon.) 

Itt többé nem lehet kérdés tárgya, hogy technikai obstrukezió ütött 
ki. Ezzel a ténynyel szemben kérnem kell a t. házat, hogy tegyük csak 
egy pillanatra vizsgálódás tárgyává, hogy micsoda sülyedése az alkotmány- 
nak . . . (Elénk helyeslés a jobboldalon. Nagy zaj a bal- és a szélsőbal- 
oldalon. Felkiáltások a bal- és a szélsőbaloldalon: Éljen Apponyi! Hosz- 
szantartő éljenzés és taps a bal- és a szélsőbaloldalon. Halljuk ! Halljuk ! 
a jobboldalon.) 

Lengyel Zoltán: Stilyedjen el! (Derültség jobbfelől.) 

Gr. Tisza István miniszterelnök: . . . micsoda merénylet az 
ország legszentebb jogai ellen, (Nagy zaj a bal- és a szélsőbaloldalon. 
Élénk helyeslés a jobboldalon. Elnök többször csenget Halljuk ! Halljuk! 
a jobboldalon.) micsoda eltántorodás a magyar nemzet legszebb és leg- 
szentebb tradiczióitől ez az állapot. (Folytonos nagy zaj a bal- és szélső- 
baloldalon.) Hát azt hiszik . . . 

Rakovszky István: Kiről beszél? 

Gr. Tisza István miniszterelnök: Mindenkiről, a ki technikai 
obstrukeziót csinál! 

Ugrón Gábor: A legszebb beszédet hallottuk, a mit valaha 
elmondtak ! 

Gr. Tisza Istyán miniszterelnök : Hogy az urak zárt ülésben mit 
hallottak, mit nem, ahhoz nekem semmi közöm. (Elénk helyeslés a jobb- 
oldalon.) 

Ugrón Gábor: Itt kellett volna lennie. (Nagy zaj. Elnök csenget.) 

Gr. Tisza Istyán miniszterelnök: A magyar parlament csakis 
a nyilvánosság mellett működhetik. (Elénk helyeslés a jobboldalon.) Meg- 
hamisítása a parlamentarizmusnak. (Folytonos zaj a bal- és a szélsőbal- 
oldalon.) És azt hiszik a képviselő urak . . . (Zaj.) 

Elnök (csenget): Csendet kérek, t. ház! 

Gr. Tisza István miniszterelnök: ... azt hiszik, hogy nemzeti 
ellenállás, nemzet: politika az, a mit csinálnak, az, a mi technikai obstruk- 
czióban nyilatkozik meg? (Zaj a bal- és a szélsőbaloldalon.) 

Ugrón Gábor: Nem igaz, a mit mond! 

Gr, Tisza István miniszterelnök : . . . . Azt hiszik, hogy akkor 
maradnak hivek azon nagy férfiak tradiczióihoz, (Folytonos nagy zaj a 
bal- és a szélsőbaloldalon. Elnök többször csenget.) a kik a magyar 
parlamentarizmust megállapították . . . 

Gr. Zichy Aladár: Mindez frázis! (Felkiáltások a szélső- bal- 
oldalon: Ezt hallottuk már százszor!) 

Gr. Tisza István miniszterelnök : Hát Kossuth Lajos, (Nagy zaj 
a bal- és a szélsőbaloldalon.) hát Deák Ferencz . . . Lármázzanak, a 
mennyit tetszik; ezzel csak szegénységi bizonyítványt állítanak ki önma- 
gukról! (Elénk helyeslés és taps a jobboldalon. Zaj a bal- és a szélső- 
baloldalon.) 

Gr. Zichy Aladár : Megint provokálta a tapsot ! (Zaj a bal- és a 
szélsőbaloldalon. Halljuk! Halljuk! jobbfelől.) 

Gr. Tisza István miniszterelnök: Hát Kossuth Lajos és Deák 
Ferencz technikai obstrukcziók rendezésével érték el a nagy vívmányo- 
kat ? (Nagy zaj a bal- és a szélsőbaloldalon. Halljuk ! Halljuk ! jobbfelől.) 

Hock János: De a papa csinált obstrukcziót. (Zaj.) 

Gr. Tisza István miniszterelnök: Hát Kossuth Lajos és Deák 
Ferencz azért hozták létre a magyar parlamentarizmust, hogy az ilyen 
szégyenteljes jelenetek megtörténhessenek? (Elénk helyeslés és taps jobb- 
felől Nagy zaj a bal- és a szélsőbaloldalon. Felkiáltások balfelől: Tisza 
Kálmán kezdte!) 

Ha azok a nagy alakok itt élnének még közöttünk, minő láng- 
pallossal küzdenének önök ellen ! Zaj a bal- és a szélsőbaloldalon. Halljuk : 
jobbfelől.) Volt obstrukczió Magyarországon (Felkiáltások balfelől: Lesz 
is !) már a hetvenes években ; . . . 

Egy hang (a baloldalon): A papa csinálta 

Gr. Tisza István miniszterelnök : . . . olyan valaki csinálta, a ki 
nagyon közel Ült én hozzám, de ő nem technikázott. (Ugy van! a jobb- 
oldalon. Nagy zaj a bal- és a szélsőbaloldalon. Elnök csenget.) Voltak 
erős, szenvedélyes harczok a magyar parlamentben, de mennyire más 
volt az az elkeseredés, az a szenvedély, a mely pl. Bosznia okknpácziója 
után kitört! (Ugy van! a jobboldalon. Mozgás és zaj a bal- és a szélső- 
baloldalon.) 

Egy hang (balfelől): Az nem törvénytiprás folytán keletkezett! 

Gr. Tisza István miniszterelnök: Mennyire más volt a helyzet 
akkor. / (Nagy zaj a bal- és a szélsőbaloldalon. Halljuk! Halljuk! jobb- 
felől. Élénk felkiáltások a szélsőbaloldalon: Helyre! Felkiáltások jobb- 
felől: Menjenek ott is helyre! Elnök csenget. Halljuk! a jobboldalon. 
Folytonos nagy zaj a bal- és a szélsőbaloldalon.) 

Holló Lajos: Ugy állanak ott, mint a darabantok! (Zaj.) 

Gr. Tisza István miniszterelnök: Mennyire más volt a hely- 
zet akkor, (Halljuk! jobbfelől.) a midőn komoly elkeseredés volt a nem- 
zetben; a mid0n a képviselőházban alig volt 10—15 főnyi többsége a 
kormánynak. Es jutott-e az akkori ellenzéknek eszébe nemcsak techni- 
kázni, de egyáltalában obstrukcziőval akadályozni meg a tárgyalást? 
(Igaz! Ugy van! a jobboldalon. Zaj a bal- és a szélsőbaloldalon.) 

Eitner Zsigmond: Azok nem tiportak törvényt! 

Gr. Tisza István miniszterelnök : És vájjon, ha visszagondol gróf 
Apponyi Albert t. képviselőtársam azon időre, (Lelkes éljenzés és taps a 
bal- és a szélsőbaloldalon. Zaj jobbfelől. Elnök csenget.) nem gondol-e 
több elégtétellel és büszkeséggel vissza akkori működésére, mint erre a 
szerepre, a melyre most leszállott. (Elénk felkiáltások balfelől: Bizony 
nem! Élénk helyeslés és taps a jobboldalon.) 

T. ház! Voltak erős, szenvedélyes harczok a magyar parlament- 
ben, volt még obstrukczió is, de a technikai obstrukczió magyar ember 
agyában nem tudott megsztilemleni. (Igaz! Ugy iran! a jobboldalon.) 

Fozsgay Miklós: Micsoda agy az, a melyben ilyen gondolat szü- 
letett, mint az önében ! Az csak egy őrült agy lehet ! (Hosszantartó nagy 
zaj balfelől.) 

Gr. Tisza István miniszterelnök: Osztrák termény az, a mely 
csakis Ausztriában lehet helyén. (Ugy van ! Ugy van ! a jobboldalon. Foly- 
tontartó nagy zaj balfelől) És a mikor Ausztriában a technikai obstruk- 
czió találmányát megcsinálták, pártkülönbség nélkül hogy beszéltünk 
arról itt Magyarországon? Minő fölénynyel jegyeztük meg akkor — fáj- 
dalom, azóta leszállottunk erről a színvonalról, — (Igaz! Ugy van! a 
jobboldalon. Folytontartó nagy zaj balfelől) hogy Magyarországon ilyen 
nemtelen fegyverekkel, ilyen, a parlamentarizmusra végzetes fegyverekkel, 
ilyen, a magyar szabadságot sárba tipró, lealacsonyító eszközzel nem fogunk 

találkozni soha. (Elénk helyeslés és taps a jobboldalon. Folytontartó 
nagy zai balfelőL) Mily keserű bánat és milyen megszégyenülés ez ránk 
nézve! (ügy van! Ugy van! a jobboldalon.) 

Ha Ausztriában ilyen jelenségekkel találkozunk, azt helyeselni nem 
de megérteni lehet. Lehet először azért, (Halljuk! Halljuk!) mert Ausztria 
olyan népek konglomerátuma,^ (Halljuk ! Halljuk! jobbfelől. Nagy zaj bal- 
felől) a melyeket, fájdalom, a nemzeti ellentétek elemi erővel sodornak 
harczba egymással és sokszor az állammal; és másodszor mert Ausztria 
nem ment át a szabadság aranyiskoláján, Ausztria mögött nem áll az 
az ezredéves múlt, a mely Magyarország mögött áll, (Nagy zaj balfelől. 
Halljuk! Halljuk! jobbfelől.) Ausztria népei nem köszönik mindazt a 
parlamentarizmusnak, a mit a magyar nemzet köszönhet (Igaz! Ugy 
van! a jobboldalon.) Hát ha Ausztriában történnek ilyen merényletek a 
parlamentarizmus ellen, az érthető; de minálunk, a hol mi mindnyájan 
egy egészséges . . . (Nagy zaj a bal- és a szélsőbaloldalon. Halljuk ! Hall- 
juk! jobbfelől.) . A a, hol mi mindnyájan egy egészséges magyar nemzet- 
nek fiai vagyunk; (Elénk helyeslés. Ugy van! jobbfelől. Nagy zaj és 
mozgás a bal- és a szélsőbalodalon.) a hol mindnyájunkat ugyanaz a 
ragaszkodás kellene hogy odaf űzzön a magyar nemzeti politika nagy czél- 
jaihoz, minálunk, a hol ennek a nemzeti politikának egyedüli exponense, 
egyedüli kincse és drágasága ez a parlament . . . (Elénk helyeslés és taps. 
Ugy van! Ugy van! jobbfelől. Nagy zaj és mozgás a bal- és a szélső- 
baloldalon.) 

Gajáry Géza: Ezt a parlamentet tettéklönök tönkre! (Ugy van! 
jobbfelől. Folytonos zaj.) 

Ugrón Gábor: Drága kincs kutyapórázon! (Nagy zaj.) 

Gr. Tisza István miniszterelnök: Minálunk az, a ki elég . . „ 
(Folytonos zaj a bal- és a szélsőbaloldalon. Halljuk! Halljuk! jobbfelőL 
Elnök csenget)... minálunk az, a ki elég meggondolatlan Ausztriából 
importálni ezt a gombát és itt beleoltani a parlamentarizmusba, (Élénk 
helyeslés. Ugy van! jobbfelől. Nagy mozgás és zaj a bal- és a szélsőbal- 
oldalon.) az válóban szentségtörő merényletet követ el a magyar nemzet 
legdrágább kincsei ellen. (Élénk helyeslés. Ugy van! Ugy van! jobbfelőL 
Nagy mozgás a .bal- és a szélsőbaloldalon.) 

T. ház! Önök vágják számtalanszor a szemünkbe a nélkül, hogy 
maguk is hinnék, hogy Bécsnek bérenczei vagyunk. (Ugy van! Ugy 
van! a bal- és a szélsőbaloldalon és felkiáltások: Kinek másnak? Talán 
Poroszországnak? Halljuk! Halljuk! jobbfelőL) Igenis a nélkül, hogy 
hinnék, teszik vásári komédiává e parlamentet. (Élénk helyeslés. Ugy Tan l 
jobbfelőL Nagy zaj és mozgás a bal- ós a szélsőbaloldalon.) Én nem 
követem önöket erre a térre. Tudom, hogy csak megfontolatlanság, meg- 
gondolatlan könnyelműség sodorja önöket oda. (Nagy zaj a bal- és a 

szélsőbaloldalon. Ugy van! Ugy van! jobbfelől.) De azt igenis állítom, 
hogy akkor sem viselhetnék másként magukat, ha a magyar nemzet 
esküdt ellenségeinek bérenczei volnának. (Zajos helyeslés jobbfelől. Foly- 
tonos zaj és ellenmondások a bal- és a szélsőbaloldalon.) 

Ha lett volna még kétségem az iránt, az utolsó napok tapasztalatai 
meggyőztek volna róla, hogy a magyar nemzet sorsa kritikus fordulópontra 
jutott. (Ugy van ! jobbfelől.) Most válik meg. (Nagy zaj és mozgás a bal- 
és a szélsőbaloldalon. Felkiáltások : Oszlassa fel a házat ! Halljuk ! Hall- 
juk! jobbfelől.) Most válik meg, hogy van-e elég erő, van-e elég köteles- 
ségérzet, van-e elég áldozatkész hazafiság a magyar nemzet józanabb nagy 
többségében arra, hogy ezektől a veszedelmektől, ettől a mételytől meg- 
mentsük ezt a hazát. (Élénk helyeslés. Ügy van! Ugy van! jobbfelől. 
Nagy zaj és mozgás a bal- és a szélsőbaloldalon.) Mert ha ezen a lejtőn 
csúszunk tovább és tovább, akkor a nemzetre a kijózanodást, a felébre- 
dést, (Folytonos zaj a bal- és a szélsőbaloldalon. Halljuk ! Halljuk ! jobbfe- 
lől.) és talán egy ujabb jobb korszaknak kezdetén csak egy nagy nemzeti 
katasztrófa keserű tapasztalatai utján érhetjük el. 

Ettől a borzasztó lehetőségtől akartam én és akartuk mindnyájan 
itt megmenteni a nemzetet ugy, hogjr ebben a hazafias munkában együtt 
haladhassunk pártkülönbség nélkül. És midőn ennek a reménye is elosz- 
lott, türelemmel igyekeztünk megvitatni a dolgot. (Igaz! Ugy van! a 
jobboldalon. Derültség a szélsőbaloldalon.) 

Kiss Ernő: Másfél esztendeig, két esztendeig elég. (Halljuk! Hall- 
juk! Elnök csenget.) 

Gr. Tisza István miniszterelnök : Türelemmel, hosszú, szívós, kitartó, 
nyugodt munkával, (Nagy zaj. Elnök csenget.) igyekeztünk működésünk- 
ről beszámolni alkotásokkal, a melyek ma a nemzet előtt vannak. (Igaz! 
Ugy van ! a jobboldalon. Ellenmondás a bal- és a szélsőbaloldalon.) 

Eitner Zsigmond: Az ugrai levéllel! 

Gr. Tisza István miniszterelnök: Igyekeztünk érdekkel síkra szállni 
meggyőződésünk mellett, és mi volt a válasz? Először egy kétheti vita, 
a melyben azzal szemben, a mit mi akarunk és állítunk, soha áz ellen- 
érvnek csak árnyékával sem találkoztunk. (Igaz ! Ugy van ! a jobboldalon. 
Derültség és ellenmondás a bal- és a szélsőbaloldalon.) 

Ugrón Gábor: Maga sem hiszi el! (Halljuk! Halljuk! a jobbol- 
dalon. Zaj. Elnök csenget.) 

Gr. Tisza István miniszterelnök: Igenis, soha! Mit tettek a t, 
képviselő urak a kéthetes vita alatt ? (Nagy zaj a szélsőbaloldalon. Elnök 
csenget. Halljuk! Halljuk! a jobboldalon.) Intéztek támadásokat olyasmi 
ellen, a mit sohasem akartunk ; állították, hogy a szólásszabadságot akar- 
juk megtámadni, beszéltek választási reformról és a kerek világon min- 
denről, csak arról nem, a mi napirenden volt, egy mérsékelt, józan és 

ebben az országban annyira szükséges házszabályreformról. (Nagy zaj a 
bal- és a szélsőbaloldalon. Halljuk! Halljuk a jobboldalon.) Most pedig 
egyszerűen bevágják az útját a további vitának. A technikai obstrukczió 
be van jelentve. (Nagy mozgás.) Ezzel szemben megszűnik a tárgyalás és 
vitatkozás lehetősége. (Igaz! Ugy van! a jobboldalon. Zajos felkiáltások 
a jobboldalon: Szavazzunk! Szavazzunk! Elnök ismételten csenget. Meg- 
megujuló kiáltások a jobboldalon: Szavazzunk! Szavazzunk!) 

Elnök (hosszasan csenget) : Csendet kérek, t. ház ! (Halljuk ! Hall- 
juk! a jobboldalon.) Csendet kérek, t. ház! (Felkiáltások a jobboldalon: 
Szavazzunk !) 

Gr. Tisza István miniszterelnök: A tárgyalások lehetősége meg- 
szűnik, tovább várni hiábavaló dolog, önök technikázhatnak éveken át. 

Itt egy marad hátra:, vagy sorsára bizni az országot, vagy véget 
vetni az egész komédiának. (Hosszantartó folytonos éljenzés és taps jobb- 
f elől. A jobboldalon ülő képviselők felállnak és kiáltják : Elfogadjuk ! 
Elfogadjuk ! Szavazzunk ! Óriási zaj a bal- és a szélsőbaloldalon.) 



XIX. 

(A fővárosi polgárságnak a vigadó termeiben november hó huszadikán tartott 
nagygyűlésén a miniszterelnök a következő beszédet mondotta :) 

Tisztelt uraim! (Halljuk! Halljuk!) Midőn a főváros szabadelvű 
polgársága e pártgyűlés megtartását határozta el, azon hazafias szándék 
által vezettette magát, hogy a küzdelem hevében álló szabadelvű pártnak 
segitségére siessen. (Ugy van! Ugy van!) S mire a nagygyűlés megtartá- 
sára kerülhetett, a sor, az első, akarom hinni, a döntő csata eldőlt az 
országházban. (Elénk éljenzés.) Ma önökre, tisztelt uraim, a mint általá- 
ban ez ország polgárságára, társadalmára, az egész magyar nemzetre az 
a feladatat ^háramlik, hogy Ítéletet mondjanak az események fölött (Fel- 
kiáltások : Éljen Tisza !) és irányt szabjanak, (Zaj. Halljuk ! Halljuk !) az 
események jövő alakulásának. Tisztelt uraim, önöknek, általában a magyar 
nemzetnek kell megmondania, hogy helyesli-e azt, (Felkiáltások: Igen!) 
hogy, midőn másként nem lehetett, a csatát a formáknak megsértésével 
nyertük meg. (Élénk helyeslés.) Megtettük ezt felemelt fővel, nyilt sisak- 
kal, bejelentve előre, hogy mit teszünk, nem furfanggal, nem tolvajmódon, 
nem leplezve a dolgot, mert port hinteni a magyar nemzet szemébe sem 
itt, sem sehol másutt ez életben nem fogunk. (Élénk helyeslés.) A mit 
egyszer az ország érdekében szükségesnek vallunk,, azt, ha férfiak vagyunk, 
tegyük meg nyíltan és igazoljuk eljárásunkat. (Élénk éljenzés.) 

Tisztelt uraim, azt mondják, hogy államcsíny az, a mit elkövet- 

tünk. (Zajos felkiáltások: Nem igazi) Persze, hogy nem igaz. Mert hiszen 
államcsíny az, ha bármely faktora az állami gépezetnek olyan jogokat 
arrogál magának és olyan ügyeket kivan eldönteni, a melyek az ő tör- 
vényes hatáskörébe nem tartoznak. (Ugy van! Ugy van!) Államcsíny az, 
ha a korona uzurpálja az országgyűlés jogát, államcsíny az, ha az ország- 
gyűlés a korona jogait rövidíti meg, de az, ha valamely alkotmányos 
tényező azt a jogot, a melyet gyakorolnia kell, a melynek gyakorlására 
hivatva van, a rendes formák betartásával képtelen gyakorolni, képtelea 
azért, mert ezen formák hézagaival és gyarlóságaival magának az alkot- 
mányos helyzetnek felforgatására visszaélnek illetéktelen tényezők: (Igaz! 
Ugy van !) ha akkor ez az illetékes tényező a forma megsértésével 
gyakorolja feladatát, ezzel nem hogy megsértené, de egyenesen érvényre 
emeli és győzelemre viszi az alkotmányosság alapelveit. (Hosszas, élénk 
éljenzés.) Mert hiszen, tisztelt uraim, van-e alkotmányosabb tényező a 
világon r mint a nemzeti akarat és nyilvánulhat-e meg a nemzeti 
akarat másként, mint törvényesen megválasztott és képviselőházában 
összegyűlt képviselői utján, még pedig a dolog természeténél fogva 
e képviselőház többségé által. (Ügy van! Élénk tetszés.) És micsoda 
elfacsarása az az elemi igazságoknak, micsoda meghamisítása nemzeti 
történelmünknek, szabadságharczaink hosszú lánczolatának, ha azt a 
rágalmat vágják e nemzet szemébe, hogy itt a magyar nemzetnek igazi 
érdekeit és igazi akaratát nem az általa szabadon választott országgyűlés 
többsége, hanem az országgyűlés kisebbsége képviseli. (Zajos tetszés. Felkiál- 
tások : Seakczió szolgái ! Népcsalók !) Ha igy állana, a dolog, a minthogy 
nem igy áll, de ha igy állna, akkor hiába való volna minden mesterséges 
kapkodás bárminő mechanikus, bárminő mesterkélt garancziák és segéd- 
eszközök után; mert ha egyszer állana az, hogy a magyar nemzet képes 
megválasztani oly képviselőházi többséget, a mely kész a hazaárulásra, 
kész az ország érdekeinek cserbenhagyására, fiikor ez keresztültörne 
minden ilyen mesterséges korlátot, (Igaz! Ugy van!) akkor a magyar 
nemzet számára nem létezhetnék jobb és szebb jövő. (Élénk helyeslés.) 
Tisztelt uraim ! Mindazon nagy férfiakat, a kik küzdöttek, fáradtak, 
szenvedtek, éltek és meghaltak a magyar szabadságért, azokat mind az 
a nemes ambiczió és az a felemelő meggyőződés ragadta magával, hogy 
adjuk meg a nemzetnek szabad alkotmányát, tegyük lehetővé, hogy a 
nemzeti akarat a magyar képviselőházban többségi határozatokkal érvé- 
nyesüljön. (Igaz! Ugy van!) Ez az egyedüli ut felfelé, ez az egyedüli ut 
előre, ez visz bennünket a nemzeti politika mind magasabb szféráiban 
tovább. (Igaz! Ugy van! Hosszas éljenzés és taps. Felkiáltások: Éljen 
Tisza Pista!) 

És, tisztelt uraim, mikor a magyar képviselőház a maga eredeti ház- 
szabályait megalkotta, senkinek esze-ágába se jutott ezen, obstrukoziőt 

lehetővé tevő, mesterkélt eszközök által tenni szolgálatot az országnak. 
De nem jutott eszébe senkinek az jsem, hogy védekezzék ilyen veszedelmek 
ellen. (Ugy van!) 

Deák Ferencz szájába adták — nem tudom, mondta-e csakugyan 
de mondhatta, — hogy a házszabályokat tisztességes emberek számára 
alkották. (Igaz! Ugy van!) 

Hát. vegyük ezt politikai értelemben. Igenis, a házszabályok olyan 
politikusok és olyan hazafiak .... (Közbeszólás. Zaj. Hosszas éljenzés.) 
Mondom, tisztelt uraim, kétségtelen igazság, hogy a magvar házszabályok 
olyan hazafiak számára készültek, (Halljuk! Halljuk!) a kikben van 
annyi tisztelet az alkotmányos élet lényege és szelleme iránt, van 
annyi hazafiság, hogy nem élnek vissza a korlátlan szabadságnak azon 
rendszerével, a melyre a mi házszabályaink fel vannak épitve. De, t. uraim, 
a melyik perczben olyan áramlatok kapnak lábra a képviselőháznak 
csak egy csekély részében is, a melyek kihasználják ezt az alkalmat, hogy 
ott, a hol kautélák visszaélések ellen házszabályainkban nincsenek, ezen 
visszaéléseket rendszeresen elkövessék, abban a perczben ezek a mi ház- 
szabályaink idejöket multák, abban a perczben alkalmatlanokká válnak 
arra, hogy az intézménynek szolgálatára legyenek, (Igaz ! Ugy van !) meg- 
szűnnek azt a keretet képezni, a melyben a parlament a maga funkczióit 
végezhesse, a maga jogait gyakorolhassa, de nyűgöt és békét képeznek a 
parlamentre és a nemzetre nézve, a melylyel gúzsba kötheti, a melylyel 
megfojthatja a nemzeti akaratot egy csekély töredék. (Igaz! Ugy van! 
Hosszas, zajos helyeslés.) 

És, tisztelt uraim, én nem tudom másnak alkotmányos érzülete mit 
diktál, az enyém azt a parancsoló kötelességet hárította rám, hogy a 
magyar alkotmányosság emez óriási veszedelmének, a magyar nemzeti élet 
eme rákfenéjének igyekezzem véget vetni; (Viharos éljenzés, tetszés és 
taps.) és abban a meggyőződésben voltam, vagyok és leszek, hogy ezen 
az utón félelem és ingadozás nélkül előre haladva, megyek az igazi 
alkotmányosság, (Hosszas, élénk éljenzés.) az igazi szabadelvüség utján 
tovább. (Általános helyeslés.) 

Nézzünk csak, tisztelt uraim, egy kicsit a múltba, nem is tovább, 
gondoljuk abba a hangulatba vissza magunkat, a melyben a millenáris 
ünnepélyek érték a magyar nemzetet és gondoljuk meg, hogy ezek az 
ünnepélyek, a nemzetnek ez az emelkedett hangulata véletlen folytán Össze- 
esett az osztrák parlamenti visszonyok megromlásával. És minő meg- 
elégedéssel — talán sokan minő kárörömmel — hasonlítottuk össze akkor az 
itteni és az osztrák viszonyokat. Mennyire tudtuk és éreztük mi mind- 
annyian, hogy abban, hogy a magyar parlament rendesen és méltóság- 
teljesen funkczionál, abban erő, abban befolyás, abban hatalom rejlik a 
magyar nemzetre nézve. (Élénk tetszés és helyeslés.) Azóta, tisztelt uraim, 

hogy foszlott le, hogy szakadt szét a nemzeti büszkeségnek ez az illúziója ! 
Milyen megszégyenítő érzéssel kellett napról-napra és esztendőről-eszten- 
dőre átszenvednünk és átélnünk azt a siüyedést, azt a korhadást, (Igaz! 
Ugy van!) az ősök érdemei által szerzett, nehezen szerzett erkölcsi tőké- 
nek azt a széthullását, a melyet azok a parlamenti jelenségek, azok a 
gyászmagyarok idéztek elő, a kik a magyar házszabályok hézagaival 
visszaéltek. (Zajos helyeslés.) Divat ezt ma némelyeknek kétségbevonni és 
eltagadni, de ha magába száll a becsületesen és józanul gondolkozó magyar 
ember, bárminő pártálláson legyen is, lehetetlen, hogy be ne lássa, hogy 
nemzeti veszedelem rejlik ezekben a visszaélésekben s hogy a magyar 
parlament házszabályainak egy olyan módosítása, a mely a szólásszabad- 
ság sérelme nélkül ezeket a fattyuhajtásokat nyesi le, elsőrendű parancsoló 
nemzeti szükség és nemzeti érdek. (Hosszas élénk éljenzés.) 

Már most, tisztelt uraim, én azt hiszem, abban nagyon-nagyon sokan 
egyetértünk ebben az országban, hogy a házszabályokat reformálni kell. 
A következő kérdés azután az, hogy ha kell, hát miként lehet. Mert, ha 
valami a magyar nemzetnek kell, akkor azt, hogy nem lehet, nem szabad 
mondani. (Hosszas éljenzés és taps.) Hát, uraim, természetes dolog, nagyon 
óhajtandó volna, hogy reformálni lehessen a házszabályokat rendes, nor- 
mális tárgyalások mellett, megvitatva objektíve és alaposan a kérdéseket 
s a viták kereszttüze után kiválogatva azt, a mi a legjobb. De az, hogy ez 
az ut lehetséges-e vagy sem, az nem a többség kezében van, mert a mely 
perczben csak egy csekély töredék, csak azok az elemek, a kiknek egész 
professzionátus működése ezeknek a fattyuhajtásoknak kihasználásából, áll 
ÍUgy van! Felkiáltások: Szájhősök!) ellene szegzi mellét ez akcziónak, 
örökre megállíthatja a házszabályreform keresztülvitelét, ha normális utón 
haladunk tovább. (Ugy van!) 

Dilemma előtt állunk tehát, a mely egyszerűen és elvitázhatatlanul 
ugy áll, hogy vagy le kell tenni a házszabályreform gondolatáról, vagy 
el kell magunkat határoznunk arra, hogy, ha a professzionátus obstruálók 
a parlament működését rendszeres obstrukczió által meg akarják akadá- 
lyozni, keresztül kell törni a formát egyszer: egyetlen egyszer. (Elénk 
felkiáltások: Nagyon helyes! Zajos tetszés, éljenzés és tapa) 

Tisztelt uraim! Nem értem és nem is fogom megérteni soha azok- 
nak érzékeny lelkiismeretét, a kik nyugodt lélekkel vették azt, hogy az 
ex-lex állapotok alatt nap-nap után sértettük az ország sarkalatos törvé- 
nyeit (Igaz! Ugy van!) és a kik elájulnak attól a gondolattól, hogy a 
törvénysértések lehetetlenné tétele czéljából egyszer sértsük meg a ház- 
szabályt. (Hosszas, zajos tetszés, éljenzés és taps.) 

Véletlenül tegnap akadt a legnagyobb világlap, a Times egy vezér- 
czikke a kezembe. Reménylem, hogy nem igen akad senki, még a mi 
merész fantáziájú publikumunkban sem, a ki azt állítsa rólam, hogy ezt 

a czikket én írattam. (Derültség.) Ha tálán el is kell ismernem azt, 
hogy tettem egyet-mást egy esztendő alatt arra, hogy a magyar miniszter- 
elnök súlyát, tekintélyét és hatalmát növeljem, (Igaz, ugy Tan! Élénk 
éljenzés), de odáig nem terjed el a hatalmam, mert az angol kormány 
hatalma sem terjed odáig, hogy diktáljon a Times hasábjaiba. (Tetszés. 
Halljuk! Halljuk!) Ez a czikk, t. uraim, nagyon érdekes. Egészen sza- 
batosan és hiven állítja oda a mi ellenzékünk álláspontját. Konstatálja, 
hogy a mi ellenzékünk szerint, ha egyszer egy házszabályreform erő- 
szakos és szabálytalan utón jött létre, akkor a háznak minden további 
határozata semmis és ő Felsége esküjét szegi meg, ha ilyen módon létre- 
jött törvényjavaslatokat szentesit (Halljuk! Halljuk!) és azután angol 
rövidséggel és angol humorral azt teszi hozzá: Mi nem vagyunk kompe- 
tensek — már tudniillik a Times — a magyar közjognak egy vitás 
kérdését eldönteni, de azt az egyet tudjuk, hogy, ha ez igaz, akkor a 
magyar alkotmány igen furcsa gépezet. (Derültség. Tetszés.) 

És tényleg, t. uraim, igen furcsa gépezet volna a magyar alkot- 
mány, ha ez igaz volna. Nézzük csak meg a felvetett kérdést mind a két 
oldalról. 

Először is — bár nem szívesen beszélek róla — (Halljuk ! Halljuk !) 
nézzük meg azt a bizonyára alkotmányos érzésű és királya iránt igaz 
magyar tisztelettel viseltető magyar nemzethez, magyar emberhez nem 
méltó okoskodást, a melylyel ebbe a kérdésbe a koronát, belevonni és a 
koronára mocskot dobni akarnak. (Élénk felkiáltások: Éljen a király!) 
Ezek az urak veszik tele a szájukat a parlament szuverenitásával! És a 
másik pillanatban oda akarják állítani a királyt, hogy az legyen bírája 
a parlament határozatainak! (Apponyi mondta! Elég furcsa!) 

A végrehajtó-hatalomnak csak egy kötelessége lehet a parlamenttel 
szemben: gondoskodni arról, hogy a képviselőválasztások rendzavarás 
nélkül lefolyjanak, hogy a nemzet megválasztott képviselői a parlamentben 
összejöjjenek és ott azután maguk döntsék el szuverenitásukból kifolyólag 
azt, hogy hogyan és miként akarják eljárásukat berendezni. (Élénk fel- 
kiáltások : Igaz ! Más útja nincs !) A ki ebbe a kérdésbe a koronát akarja 
belevonni, az nemcsak csúnya illojálitást követ el a királylyal szemben, 
(Igaz ! Ugy van ! Élénk helyeslés.) hanem egyúttal a parlament szuvereni- 
tását is a legalaposabban megsérti, (Zajos tetszés és helyeslés.) mert a 
koronát akarja mintegy semmitőszékül odahelyezni, a mely döntsön a 
parlament határozatainak érvényessége fölött. (Igaz! Ugy van!) 

De nézzük a dolgot tovább! Hát lehet-e azt odaállítani, hogy a 
házszabályoknak szabálytalan módon való megváltoztatása a ház minden 
további határozatát érvénytelenné teszi? (Halljuk! Halljuk!) Mit jelen- 
tene ez ? Jelentené azt, hogy ha egyszer bárminő meggondolatlan zátonyt 
és akadályt igtatott az országgyűlés a házszabályokba, ezzel magát és 

összes utódait, a késő nemzedéket örök időkre megkötötte és tehetetlen- 
ségre kárhoztatta, örök időkre kiszolgáltatta annak a tényezőnek, a mely- 
nek igy, meggondolatlanul, ötletszerüleg ekkora hatalmat adott. (Igaz? 
Ugy yan!) 

Hát lehet-e ilyet állítani? Hát lehet-e igy azt mondani egy nem- 
zetről, hogy örökre be yan vágva előtte az ut arra, hogy megváltoztasson 
valamit, a minek káros, a minek veszélyes voltáról a nemzet meggyőző- 
dött, de a mi megváltoztatásának szabályos formák között való keresztül- 
vitelét lehetetlenné tette? (Tetszés.) Hiszen ehhez képest a lengyel alkot- 
mány semmi. Hiszen ez oly korlátokat, oly lehetetlenségeket állit egy 
nemzet elé, a melyeket akczeptálhat egy oly nemzet, a melyet el akar 
veszteni az Úristen, a melynek elvette az eszét, de oly nemzet, a mely 
erőt érez magában, oly nemzet, a mely élni akar, oly nemzet, a mely 
érzi, hogy neki mindenekelőtt az a kötelessége, hogy éljen, hogy dolgozzék, 
hogy működjék, hogy felvirágozzék, (Zajos felkiáltások: Igaz! Ugy van! 
Le az árulókkal !) az ilyen nemzet efféle mesterséges korlátokat egy gúnyos 
mosolylyal vagy haragos kézlegyintéssel fog eldobni magától. (Hosszas, 
zajos tetszés, helyeslés és taps.) 

Es, tisztelt uraim, az gondolkozik alkotmányosan, a ki igy állítja 
oda a kérdést ? Az gondolkozik igazán a magyar nemzet évezredes alkot- 
mányának tradiczióihoz méltóan, a ki ezeket a mesterséges akadályokat, 
ezeket a meggondolatlanul odadobott zátonyokat arra használja fel, hogy 
ezzel tönkretegye ezt az országot, hogy ezzel lehetetlenné tegye az alkot- 
mányos élet lényegét? (Tetszés.) Azok járnak el igazán alkotmányos 
utón, a technikai obstrukcziónak azok a szomorú lovagjai, a kik évek 
hosszú során át éppen az alkotmány lényegét rontották meg, éppen az 
alkotmány lényegeit nem engedték érvényesülni? (Zajos tetszés. Felkiál- 
tások : Mindent tönkretettek !) Azok-e, a laknék egész működésük merénylet 
volt az alkotmányos élet ellen? (Igaz! Ugy van!) Azok az alkotmányos 
férfiak, vagy nem azok-e, a kik végre-valahára megelégelték ezt az 
állapotot, a kik végre-valahára azt mondták, hogy mi nem nézhetjük, 
nem tűrhetjük tovább, hogy igy handabandázzanak e nemzet legdrágább 
kincseivel, (Igaz! Ugy van! Zajos tetszés.) történjék, a minek történnie 
kell, bánjék el velünk a nemzet, a hogy neki tetszik, de ebbőla hínárból 
ki fogjuk előbb a nemzetet segíteni! (Szűnni nem akaró, zajos tetszés r 
éljenzés és taps.)] 

> Tisztelt uraim! Mi az országos szabadelvű párt tagjai, megtettük 
kötelességünket (Élénk éljenzés.) Most önökön a sor, mert az, hogy ez a 
mi férfias és felelősségteljes vállalkozásunk efemer külső siker legyen-e, 
vagy egy jobb, szebb, tisztább és eredményesebb jövő záloga, az a nemzet 
verdiktjétől függ, az attól függ, hogy nekünk adják-e meg helyeslésüket, 
(Elénk helyeslés.) 

Tisztelt uraim, nézzenek körül. A világtörténelem eseményei dübörög- 
nek itt mindenütt körülöttünk, anyagi téren, közgazdasági téren, a nem- 
zeti erők mérkőzésének terén és a világesemények egész vonalán. És ezek 
között minden nemzet sorsa, boldogulása az anyag, szellemi és erkölcsi 
erők azon összeségétől függ, a melyet harczba vinni tud és attól a röp- 
erőtől, energiától, a mely ezt az erőt a harczba beleviszi Az a nemzet, 
a mely a legkülönbözőbb képzelt veszélyek, skrupulusok, teóriák csuda- 
bogarainak hályogát nem képes szemeiről letépni és tehetetlenségben 
vergődik addig, mig dolgoznak, működnek, fáradnak szomszédai mindenütt 
köröskörül, az a nemzet el van veszve a történelem ítélőszéke előtt. (Igaz ! 
Ugy van!) És a nemzeten áll, hogy letépje szeméről ezt a hályogot. 
A nemzeten áll, hogy olyan parancsoló módon nyilvánítsa akaratát, a 
mely előtt azután meg kell hajolnia mindenkinek. (Igaz ! Ugy van ! Élénk 
tetszés.) 

T. uraim, nagy kérdések, nagy problémák tornyosulnak a magyar 
nemzet előtt. Megoldásra várnak nagy ügyek és ha valaha, most döntő 
fontosságú momentum a nemzeti politikára nézve, hogy ebben a pillanat- 
ban egy akczióképes magyar nemzet álljon itt. (Elénk helyeslés.) Higyjék 
el nekem, én tudom; és ha én most ebben a küzdelemben, ezért az 
ügyért odadobom mindenemet, ha beviszem a küzdelembe mindazt az 
erőt, a melyet kifejthetek, mindazt az erkölcsi tőkét, a melyet — talán 
dicsekvés nélkül mondhatom — egy esztendőn át nem épen dicstelen 
munkásság és fáradozás utján gyűjtöttem, (Hosszas lelkes éljenzés és taps.) 
akkor engem is az a törekvés vezet, hogy elérjem azt, hogy midőn ezek 
a nagy kérdések döntésre kerülnek, annak, a kit ő Felsége és a nemzet 
bizalma erre a felelősségteljes polczra emel, a melyen én állok e pillanatban, 
de a melyen közönyös rám nézve, hogy ki fog állani akkor : hogy annak, a ki 
ott áll, bárki legyen is az — és ez azután nem mindegy nekem sem, a nem- 
zetnek sem, — hogy annak, a ki ott áll, a ki felelős az ország sorsának 
intézéséért, annak ne egy gúzsba kötött, ne egy lenyűgözött, tehetetlen- 
ségre kárhoztatott és a legkülönbözőbb elemek silány szeszélyeinek kiszol- 
gáltatott, de akczióképességét visszanyert magyar nemzet álljon háta 
megett. (Hosszas, zajos tetszés és helyeslés.) Ez vezetett, ez vezet és ez 
fog vezetni utolsó lehelletemig és ezért engedjék meg, hogy támogatá- 
sukért hazafiúi köszönetemet fejezzem ki önöknek. (Perczekig tartó, meg- 
megujuló, lelkes tetszésnyilvánítások, éljenzés, taps, kalap- és kendő- 
lobogtatás. Élénk felkiáltások: Éljen Tisza István!) 

